שמירת שבת כהלכתה פרק יא 
דינים שונים בדבר הכנת אוכל בשבת וביו"ט 
מליחת אוכלין
א. אוכלין שרגילים למולחם לשם כיבוש או שימור, כגון בצל, צנון, מלפפון וכיוצא באלה, אסור למולחם בשבת, אפילו אם בדעתו לאוכלם מיד[footnoteRef:1](א), אלא אם כן יעשה באחד משני האופנים האלה - או יטבול כל חתיכה בפני עצמה במלח ויאכלנה מיד[footnoteRef:2](ב), או ימלח אפילו חתיכות רבות, אבל ישפוך עליהן מיד אחרי המליחה שמן או חומץ, דהיינו דברים שמחלישים את כוח המלח[footnoteRef:3](ג). וביו"ט מותר למלוח בכל אופן[footnoteRef:4](ד), אך לכתחילה טוב להחמיר ביום טוב כמו בשבת[footnoteRef:5](ה). [1: (א) סי' שכא סע' ג ו - ד ובמ"ב ס"ק יג ו - יד; ועיין קצוה"ש סי' קכח בבדה"ש ס"ק ב, דפירות וירקות שרגילים לשמר אותם ע"י סוכר, יש לאסור לפזר עליהם סוכר, וכן שמעתי מהגרש"ז אויערבך זצ"ל, והיינו לשני הטעמים, של רש"י והרמב"ם, שהביא המ"ב בסי' שכא ס"ק טו. אך נודע לי שמלח משנה את גוף הדבר ודומה למעבד, משא"כ סוכר, עכ"ד, ועיין גם יסודי ישורון ח"ד דף קעג.]  [2: (ב) סי' שכא במ"ב ס"ק יד ו - כ.]  [3: (ג) שם במ"ב ס"ק יד.]  [4: (ד) סי' תקי סע' ז ברמ"א.]  [5: (ה) שם ובמ"ב ס"ק כז; ולא דמי להא דסי' תק סע' ה, דע"ש במ"ב ס"ק כב.] 


ב. אוכלין שאין רגילים למולחם לשם כיבוש או שימור, אבל המלח משפר את טעמם, כגון ביצים או עגבניות[footnoteRef:6](ו), מותר למולחם בכל אופן[footnoteRef:7](ז) שהוא, ובלבד שיהא זה לצורך שימושם בו ביום[footnoteRef:8](ח), וטוב למולחם סמוך לסעודתו[footnoteRef:9](ט). [6: (ו) ושמעתי מהגרש"ז אויערבך זצ"ל, דמכיון דלא שייך לגבן הטעם של נראה כמעבד, וגם אין רגילים לכבוש רק עגבניות שלמות, לכן מותר למולחן כשהן חתוכות, וכן יש לדון במלפפונים הואיל ואין רגילים לכובשם בלי קליפה, וגם רק כשהם שלמים. ואף בצנון צ"ע, דבזה"ז אין רגילים כלל לכובשו, וגם לא נראה כמעבד, אך אין להקל בצנון, הואיל ונזכר בגמרא דאסור, משא"כ לגבי עגבניות, ועיין סי' שכא במ"ב ס"ק יג.]  [7: (ז) סי' שכא סע' ה.]  [8: (ח) שם במ"ב ס"ק כא.]  [9: (ט) שם במ"ב, ועיין ח"א כלל לב סי' ז.] 


ג. אסור לכבוש (לשרות בחומץ או במי - מלח) מלפפון, עגבניה ירוקה וכדו', בין בשבת[footnoteRef:10](י) ובין ביום טוב[footnoteRef:11](יא), אבל מותר לשרות דג מלוח במי - חומץ על מנת להשביח את טעמו, והוא שיהא דעתו לאוכלו בו ביום[footnoteRef:12](יב). [10: (י) סי' שכא במ"ב סוס"ק טו, ועיין שו"ת נו"ב מה"ת או"ח סי' כג וחכ"א כלל נח סי' א.]  [11: (יא) דלא שייך להתיר כמו בההיא דלעיל סע' א, דעיין סי' תקי במ"ב ס"ק כו, דאינו מותר ביום טוב אלא מטעם דא"א לעשותו בעיו"ט, וטעם זה לא שייך כאן. ועוד שמעתי מהגרש"ז אויערבך זצ"ל, דמכיון שהדרך לכבוש לימים הרבה, אין להתיר, עי' סי' תצה במ"ב ס"ק ה.]  [12: (יב) מנחת שבת סי' פ ס"ק לה, ע"ש טעמו. ואולם שמעתי מהגרש"ז אויערבך זצ"ל, דבשלמא ביום טוב מותר לכבוש, כי לא שייך לאסור משום בישול, וגם לא מסתבר להחמיר בכגון דא אף כשהיה אפשר מאתמול, וגם אין בזה משום מעבד, אולם לגבי שבת צ"ע טובא על המנחת שבת, דהא שפיר שייך הטעם של נראה ככובש, שהרי רגילים לכבוש דגים בחומץ, וכמו שכתוב סימן שכא במ"ב סוס"ק טו לענין מלפפון, אך אפשר מפני שדג מלוח כבר היה כבוש מקודם במי מלח, עכ"ד.] 


ד. דג מלוח, מותר להדיחו או לשרותו במים קרים בשבת כדי להסיר ממנו את המלח, אם בדעתו לאוכלו בשבת זו[footnoteRef:13](יג), אבל לשרותו במים חמים אסור, ואין לערות עליו מים חמים אפילו מכלי שני וגם אין לשרותו בכלי שלישי[footnoteRef:14](יד), וראה לעיל פרק א סעיף סג; וביו"ט מותר בכל אופן[footnoteRef:15](טו). [13: (יג) סי' שיח במ"ב ס"ק לו, ואין בזה משום מכה בפטיש, שם בביה"ל ד"ה והדחתן, וע"ש בב"י, דהוה דומיא דרחיצת כוסות וקערות, והיינו דוקא לצורך שימושו בשבת. אך שמעתי מהגרש"ז אויערבך זצ"ל, דצ"ע אם מעורבים בהם גרגירי מלח, דלמה אין בה בהדחתם משום איסור בורר, דמ"ש מכרשינין דאסור להציפם במים כדי להסיר את הפסולת, סי' שיט סע' ח, עכ"ד, והיינו אם לא נימוחים גרגירי המלח במים ועיין לעיל פ"ג הערה נב ו - נג (אולי אם המלח מונח למעלה מותר, כמו שמותר להדיח בשר מהדם שעליו ולא הוי בורר, עיין סי' שיח מ"ב ס"ק י. גם אפשר שהמלח שומר על הדג וחשיב כעין קליפה).]  [14: (יד) סי' שיח במ"ב ס"ק לו ו - לז ובביה"ל סוד"ה חוץ.]  [15: (טו) כי אין איסור בישול ביום טוב.] 

בדבר שטיפת פירות, עיין לעיל פרק ג סעיף כב ופרק ד סעיף י.

ה. אסור למלוח בשר בשבת כדי להוציא את דמו ולהכשירו לאכילה[footnoteRef:16](טז), וכן אין להדיחו בשבת כדי שיוכל למולחו אחרי השבת[footnoteRef:17](יז). [16: (טז) סי' שכא סע' ה ובמ"ב ס"ק כא, סי' שיח במ"ב ס"ק י, ועיין לעיל פ"ג הערה קיב.]  [17: (יז) סי' שכא במ"ב ס"ק כא.] 

בשר שהיום השלישי לשחיטתו חל בשבת, והוא שכח למולחו או להדיחו מבעוד יום, אם אין במקום נכרי שיוכל להדיחו[footnoteRef:18](יח) - מותר לו לישראל לעשות כן, כדי שלא ייאסר הבשר לבישול[footnoteRef:19](יט), ולעניין זה אין הבשר אסור בטלטול, אף על פי שאינו מבושל[footnoteRef:20](כ). ואם הבשר מונח בכלי, מוטב שירחץ ידיו מעל לכלי עד שהבשר יהיה שרוי במים[footnoteRef:21](כא), ומותר לשפוך אחרי כן את המים הללו[footnoteRef:22](כב). [18: (יח) ע"ש במ"ב.]  [19: (יט) ע"ש בשם הנו"ב.]  [20: (כ) סי' שח סע' לא ובמ"ב ס"ק קכה, ע"ש דבמקום הדחק יש לסמוך על המקילין. ושמעתי מהגרש"ז אויערבך זצ"ל, דמכיון שידוע שבזמננו אין אף אחד שאוכל בשר באומצא, ובפרט כשהבשר אינו מלוח, צ"ע איך אפשר להקל לטלטלו, והרי זה דומה לדג שאינו מלוח דלכו"ע אסור לטלטלו, שם סע' לב, וכעי"ז מצינו לגבי טריפה, דבזה"ז אינה עומדת לאכילת כלבים ולכן אסורה בטלטול, סי' תצח במ"א ס"ק ח, אף דבזמן הש"ס לא היתה מוקצה כיון שעמדה לאכילת כלבים, עכ"ל, ועיין גם ערוה"ש סי' שח סע' נח ומסגה"ש על קצשו"ע סי' פח ס"ק ה. ומ"מ שמעתי מהגרש"ז אויערבך זצ"ל דבמקום הצורך מותר לטלטל בשר חי כמו בני"ד, עכ"ד, ועיין גם אז נדברו ח"ז סי' מז.]  [21: (כא) סי' שכא במ"ב סוס"ק כא, ויטול ידיו לנקיות בעלמא ולא משום רוח רעה (עי' שו"ע או"ח סי' ד סע' ט).]  [22: (כב) כי הרי ראויים הם לשתיית הבהמה, עיין סי' שלח סע' ח ובמ"ב ס"ק ל, ואין הכלי בסיס לדבר האסור - לבשר, דהרי נקטינן דבשעת הדחק יש לסמוך על המקילין, סי' שח במ"ב ס"ק קכה, וע"ע לעיל הערה כ.] 

ביום טוב מותר למלוח בשר ולהדיחו, אם בדעתו לאכול ממנו באותו היום[footnoteRef:23](כג). [23: (כג) סי' תק סע' ה וברמ"א. ואם אין דעתו לאכול מן הבשר, ויש חשש שיעברו ג' מעל"ע, מותר להדיחו ביום טוב, שם במ"ב ס"ק כט, והטעם משום שאינו אלא שופך עליו מים (וזה מותר אף בשבת כמבואר בסעיף זה). ועיין שו"ת נו"ב מהדו"ת או"ח סי' צב, דמכיון שראוי לבשלו בו ביום, לית ביה משום תיקון, וע"ש במ"ב, דמ"מ ראוי לכתחילה לאכול חתיכה מן הבשר שהדיח ביום טוב, ובחו"ל יניחנו, אם אפשר, עד יום טוב שני של גלויות ואז ידיחנו.] 


ו. מותר להחליש את חריפות החומץ על ידי הוספת מים אליו[footnoteRef:24](כד). [24: (כד) סי' שכא במ"ב ס"ק טו. ולדעת הגרש"ז אויערבך זצ"ל, אפי' כשכוונתו להרבות בכמות החומץ, ולא רק להחלישו, ג"כ שרינן, דלא אסרינן אלא ביין ושאר משקין (ע"ש במ"ב) דשייך בהו לומר שנהפכים לחומץ, משא"כ מים שאין בהם אלא תערובת מים בחומץ, וכמו שמותר להרבות מים ברוטב, כך גם זה, ועיין גם מנחת שבת סי' פ ס"ק צא ובקו"א שם.] 


מחיקת אותיות שבדברי אוכל וכתיבתן
ז. דברי מאפה שצויירו עליהם אותיות או ציורים כלשהם[footnoteRef:25](כה) באמצעות מימרח כלשהו[footnoteRef:26](כו), או על ידי סידור של חתיכות פירות או סוכריות קטנטנות זו על יד זו וכל כיו"ב, מותר לאוכלם אף על פי שעל ידי אכילתו האותיות והציורים מתקלקלים[footnoteRef:27](כז), אבל אסור לחתוך את האותיות או את הציורים[footnoteRef:28](כח) עובר לאכילתם[footnoteRef:29](כט). חתך את המאפה מבעוד יום, מותר להוציא ממנו פרוסה בשבת, גם אם מתפרקת על ידי זה אות שלמה או ציור שלם[footnoteRef:30](ל). [25: (כה) סי' שמ סע' ג ברמ"א ובמ"ב ס"ק טז, וע"ש בערוה"ש סע' כג.]  [26: (כו) ע"ש במ"ב ס"ק טו, שאם האותיות והציורים נעשו מדבש המעורב במים או בשאר מי פירות, אין להחמיר, וע"ש בא"ר ס"ק ז, משום דלא הוה דבר המתקיים. ועיין קצוה"ש סי' קמד בבדה"ש סוס"ק ג, דלפ"ז במימרח שמתקיים יש להחמיר, וכ"ה לאיסור בכלכלת שבת מלאכת מוחק (וצ"ע בדברי השעה"צ ס"ק כא, שמעתיק דבריו להתירא). ועיין גם חזו"א סי' סא ס"ק א, שמחמיר אפי' במי פירות.]  [27: (כז) סי' שמ במ"ב ס"ק יז, וע"ע חזו"א הנ"ל, ועיין שו"ת יביע אומר ח"ד סי' לח ס"ק ג ו - יג.]  [28: (כח) סי' שמ סע' ג ברמ"א, וע"ש בא"ר סוס"ק יא, דבשמאל שרינן, (וע"ע שו"ת אבנ"ז או"ח סי' רט ס"ק ט שחולק על הא"ר) וע"ש במ"ב ס"ק יד דמותר ליתנו לתינוק, ועיין במבוא פ"א הערה כו.]  [29: (כט) ובענין לחתוך בין אותיות של מלה שלמה, עיין לעיל פ"ט הערה נא.]  [30: (ל) עיין להלן פט"ז הערה סח, ועיין שו"ת אג"מ או"ח ח"א סי' קלה, וכאן עדיף טפי, לפי שהדגמ"ר מיקל בעיקר הדין של חיתוך אותיות, סי' שמ במ"ב ס"ק יז, וכן הסכים עמדי הגרש"ז אויערבך זצ"ל. ועיין גם קצוה"ש סי' קמד בבדה"ש ס"ק ד בשם הצ"צ. ודוקא אם חתך מבעו"י את דברי המאפה בשלמותם, אבל אם רק חתך דרך האותיות, י"ל כיון שעדיין מחוברות האותיות ע"י תחתית המאפה - אסור לחתוך בשבת.] 


ח. לחם, ביסקויטים, שוקולד וכדו' שהאותיות והציורים שבהם הן מחומר המוצר עצמו (ואין הבדל בין חקוקות בו או בולטות ממנו), מותר[footnoteRef:31](לא) לחתוך אותם או לשברם אפילו במקום האותיות[footnoteRef:32](לב). וכן מותר לשבור דברי מאפה העשויים בצורת אות[footnoteRef:33](לג) או ציור[footnoteRef:34](לד). [31: (לא) סי' שמ במ"ב ס"ק טו, וע"ש בשעה"צ ס"ק כ, דכ"ה הסכמת האחרונים, ועיין שו"ת הר צבי או"ח סי' ריד, ועיין סי' תעה סע' ז ובמ"ב ס"ק מז בשם שו"ת הרמ"א סי' קיט, ולשונו שם שכותב על המצה, וכן הוא מדמה דין המצה לדין עוגה שכתובות עליה אותיות, וצ"ע. וע"ע חזו"א סי' סא ס"ק א, שתמה על עיקר הדין, ובקצוה"ש סי' קמד בבדה"ש ס"ק ג מבאר בזה, ועיין גם או"ש פכ"ג מה' שבת ה"ב. ומהגרש"ז אויערבך זצ"ל שמעתי, דבאמת היה נראה, דכמו ששובר אדם חבית וקורע עור שע"ג החבית, כדי להוציא האוכלין, ה"נ שרי לפתוח חבית אף על פי שמוחק האותיות שע"ג החבית (לפ"ז מותר לקרוע אריזות מזון, אפילו במקום האותיות). וא"כ יהא מותר לחתוך העוגה כדי לאוכלה אף על פי שמוחק האותיות ועיין פ"ט הע' נ ובפרק לג הערה לה. ושוב ראיתי במהר"ש הלוי (מקור ההלכה דסי' שמ במ"ב ס"ק טו), שהוא מתיר מטעם זה בכל גוונא (ע"ש ראיותיו להיתר, וצ"ע בדבריו), אך מכיון שמצינו, שגדולי האחרונים החמירו לענין מחיקה, נראה דס"ל דלא התירו אלא כעין המבואר בסי' שיד סע' ח, והוה כמו ששובר אגוזים כדי ליטול האוכל שבהם, וכ"ה בחזו"א סי' נא ס"ק יג. ושבירת החבית וקריעת העור הן כעין שבירת אגוזים, אבל ענין מחיקה, שאינה שייכת בשבירת אגוזים, לא התירו. ומעתה י"ל, דכל זה דוקא באותיות שעל החבית או ע"ג העוגה, אבל אותיות שהן ממש מהעוגה עצמה, והוה דומה לאגוז עצמו, בזה אין איסור מחיקה, עכ"ד.]  [32: (לב) והא דשרינן לחתוך גבינה בשבת, אף שהגבינה נעשית בתבנית מסויימת, וגם נעשית לימים הרבה וחייב בעשייתה משום בונה, רמב"ם פ"ז מה' שבת ה"ו, והרי קיי"ל דכל שחייב בעשייתו משום בונה - חייב בסתירתו משום סותר, דכללא הוא דכל מידי דחשיב בונה, יש בו גם אסור סתירה בסתירתו, וכדחזינן בשבת ריש פ' כל הכלים, שהגמרא משווה בפשיטות סתירה דכלים לבנייתם, וכן מבואר גם שם נז א תוד"ה במה, ע"ש, עיין מה שתירצו בעטרת חכמים סי' ג ובתהל"ד סוסי' שיט (וסברתו כבר מובאת בסי' שיד סע' ח בביה"ל ד"ה חותלות), ובש"ש, מעשה חושב, דיני קורע שלא ע"מ לתפור, סוד"ה והנה. ומהגרש"ז אויערבך זצ"ל שמעתי, דכיון שלענין סתירה אין חילוק בין סותר בית שנבנה מאבנים הרבה, לבין סותר מערה שהיא מאבן אחת, ולכן גם כמו שמותר לשבור אגוז וכיו"ב ולא מיקרי מלאכה, כך גם חיתוך גבינה שנתחברה ע"י האדם מחלקים רבים, נמי לא חשיב למלאכה אלא רק דרך אכילה. וגם אפשר, דכיון שעיקר מטרת בנין הגבינה הוא רק לסותרה ולאוכלה, שהרי אילו לא היה אפשר לאוכלה, לא היה בונה כלל את הגבינה, ולכן אין בחיתוכה ובאכילתה משום סתירה. וגם מבואר בזה, למה אין חוששים משום סותר בהמסת גבישי סוכר, וכן בשבירת ביסקויטים לחתיכות או בנתינתם למשקין והם נימסים, עכ"ד. ועיין דעת תורה סי' שכא סע' יט ד"ה ומותר, בהגה, בשם שו"ת מהרש"ם, גליוני הש"ס שבת צה א, חזון יחזקאל על שבת צה א ויסודי ישורון ח"ד דף קיז.]  [33: (לג) סי' שמ במ"ב ס"ק טו, ועיין חזו"א סי' סא ס"ק א סוד"ה ואמנם.]  [34: (לד) שם ושם.] 


ט. דברי מאפה שהדביקו בהם תוית ועליה שם המאפיה וכדו', יסיר* בסמוך לאכילה (משום חשש בורר) את התוית בשלמותה ולא יחתכנה, כדי שלא לפגוע באותיות המודפסות שבה[footnoteRef:35](לז). [35: (לז) קצוה"ש סי' קמד בבדה"ש סוס"ק ג.] 

-----------------
* לחם או חלה המשמשים לחם - משנה, לא יסיר את התוית מהם אלא אחרי בציעת הפת, כדי שיהיו שלמים בשעת הברכה[footnoteRef:36](לה), וכאשר יסיר את התוית, יסירנה יחד עם קצת מן הפת, כדי שלא לקרוע את האותיות המודפסות עליה[footnoteRef:37](לו).  [36: (לה) סי' קסז סע' א ברמ"א.]  [37: (לו) ואין לחשוש להוצאת הפסולת (התוית), כיון דהוה דומיא דקליפה דשרינן סמוך לסעודה, ארחות חיים סי' שיט ס"ק ב. ועיין מנחה חדשה על מנחת שבת סי' פ סע' טו, ועיין לעיל פ"ג הערות ס פב ו - קא.] 

י. החותך נקניק שעל קליפתו כתוב שם בית החרושת וכדו', יזהר שלא לפגוע באותיות, ומוטב לקלפו או לחתכו מבעוד יום. וכן הקולף ביצה, יזהר שלא לפגוע באותיות המוחתמות עליה[footnoteRef:38](לח), וכן הדין לגבי פירות או ירקות שדבוקות בהן מדבקות ועליהן שם המגדל או מחיר המוצר. [38: (לח) כף החיים סי' שמ ס"ק לד, קצוה"ש סוסי' קמד בבדה"ש.] 


יא. אין להדביק אוכלין זה בזה בצורה מיוחדת, אם כוונתו לשם נוי, כי יש בזה משום איסור בונה[footnoteRef:39](לט), גם המכין בצל עם ביצה (וראה לעיל פרק ח סעיף כח), יקפיד שלא להחליקם על גבי הצלחת, אלא יניחם כמות שהם[footnoteRef:40](מ). ולענין כף המיוחדת להוצאת גלידה, עיין לעיל פרק י סעיף ח. [39: (לט) ח"א כלל לט סוסי' א, קצשו"ע סי' פ סע' כה, וע"ש במנחת שבת ס"ק צט, וע"ע ש"ש, מלאכת מעמר, בב"ר ס"ק יב ודעת תורה סי' שכא סע' יט ד"ה ומותר.]  [40: (מ) שם, ועיין סי' שכא סע' יט ברמ"א ובביה"ל ד"ה במאכל.] 


יב. אין ליתן צורה מיוחדת לחמאה, מרגרינה וכיו"ב, כפי שרגילים לעשות לכבוד אורחים[footnoteRef:41](מא). ולכן גם אין להשתמש בכלי המיוחד לחיתוך אבטיח בצורה מיוחדת, כמו משולש או עיגול, ולא בכלי המיוחד לחיתוך סלק ותפוחי אדמה בצורה מיוחדת[footnoteRef:42](מב). [41: (מא) עיין לעיל הערה לט, קצוה"ש סי' קמו בבדה"ש סוס"ק יב.]  [42: (מב) עיין סי' תק במ"ב ס"ק טו בשם הפמ"ג וסוס"ק יז ובשעה"צ ס"ק כ, ע"ש, דכל שכוונתו לעשות סימן, מותר, והאיסור רק אם כוונתו לאותיות ולציורים.] 


יג. המכין דברי מאפה ביום טוב, אל יצור מן העיסה צורת אותיות או כל ציור אחר[footnoteRef:43](מג), וכן אל יצייר על העוגה אותיות או ציורים ממימרח כלשהו, או על ידי סידור סוכריות קטנטנות וכדו' זו על יד זו, וראה לעיל סעיף ז ולהלן סעיף יד. [43: (מג) ח"א כלל צב סי' ג, ועיין סי' תק במ"ב ס"ק יז. ושמעתי מהגרש"ז אויערבך זצ"ל, שהעיר איך מותר לאפות חלה קלועה ביום טוב, וגם יש שמשווים לה צורה של סולם וכדו' - אף באופן שאין מקפידים ביותר על הצורה דלא אסרינן משום כותב, וכמבואר בח"א הנ"ל - הרי המגבן ביום טוב חייב משום בונה, שכל המקבץ חלק אל חלק עד שנעשה גוף אחד חשיב בונה, וכמבואר בשבת צה א תוד"ה והרודה, דאסור אף אם הגיבון הוא כדי לאכול בו ביום, וראה לעיל פ"ג הערה מז, דחייב משום בונה. וכן קשה, איך עושים קציצות או "קוגעלאך" (עיגולים של דגים וכדו') ביום טוב, והרי הוא מחבר חלקי בשר או דג יחד וגם מתכוין לשוות להם צורה מסויימת, ועיין סי' שמ במ"א ס"ק יז וח"א כלל לט סוסי' א ושם בה' יום טוב כלל צב סי' ג, שהמדבק פירות לעשותם ארוך או מרובע, חייב משום בונה. אך אפשר דשאני גבינה, דשל אתמול עדיף טפי כמ"ש בגמ' שבת קלד א, משא"כ בהני דבני יומן עדיפי טפי. וגם אפשר דדוקא כל שרגילים לעשותו לימים הרבה, אסרו חז"ל לעשותו גם לאותו היום, משא"כ בדברים שאין מתקיימים ימים הרבה, וגם היום שרגילים להכין קציצות דגים בקופסאות שימורים וכדו' או להקפיא אותם, מ"מ מותר דהואיל ועומד לאכילה וכילויו הוא מיד עם פתיחת הקופסא, משא"כ מגבן שמתקיים בעצמו כמו בנין, ולא מפני שסוגרים אותו תוך קופסא, עכ"ד, ועי' פרק טז הערה קיז (עיין סי' תקי במ"ב סוס"ק כא). ועיין ביצה יב א בפנ"י סוד"ה בגמרא דאי ב"ה, ועיין מלחמות שם ריש פ"ג ובשיט"מ, ולעצם הדין יל"ע בקצשו"ע סי' פ סע' כה. ועי' במנח"ש ס"ק צט.] 


יד. דברי מאכל הנתונים בתוך שפופרת, מותר להוציאם משם על ידי לחיצה בשפופרת, ואין בכך משום איסור ממרח[footnoteRef:44](מד). אבל אין להוציאם כאשר הוא מעונין בצורה המיוחדת של המימרח לשם קישוט וכדו', וכפי שרגילים להשתמש למשל במזרק - קצפת[footnoteRef:45](מה). ובודאי שאין ליתן המימרח על פני העוגה בצורת אותיות או בסדר מסויים[footnoteRef:46](מו), וראה לעיל סעיף ז. [44: (מד) שמעתי מהגרש"ז אויערבך זצ"ל, דאין איסור ממרח באוכלין, סי' שכא סע' יט ברמ"א ולהלן סעי' לד, ועוד, דאין כוונתו לצורה היוצאת מן השפופרת שייקרא בשם ממרח, ע"ש בביה"ל ד"ה תע"ב.]  [45: (מה) ע"ש בביה"ל הנ"ל, ועיין ח"א כלל צב סוס"י ג.]  [46: (מו) עיין סי' שמ במ"ב ס"ק טו וסי' תק במ"ב ס"ק יז.] 

אין להשתמש בשבת וביו"ט בתרסיס (ספריי), אשר עשוי להיהפך למימרח מוצק על גבי עוגה[footnoteRef:47](מז). [47: (מז) כי יש בזה משום איסור נולד, כי הספריי בתוך המיכל הוא נזיל ונהפך למוצק עם הוצאתו מן המיכל. ואם כוונתו בעשיית הממרח לצורה מיוחדת, י"ל דיש בו גם משום איסור בונה, וכדלעיל הערה מה.] 


טו. אין איסור שירטוט[footnoteRef:48](מח) וחיתוך[footnoteRef:49](מט) באוכלין, כשהשירטוט והחיתוך הם לצורך המאכל או לצורך שימושו של האדם[footnoteRef:50](נ). לפיכך מותר לסמן קווים בעוגה, בקליפת התפו"ז וכיו"ב, בעזרת סכין, כדי לדייק בשעת הפריסה או כדי לחתוך את המאכל למנות שוות (וראה לעיל סעיף ז). איסורים אלה גם אינם שייכים לגבי מאכל בהמה, ולכן מותר לקטום (לחתוך) קש (שהוא מאכל בהמה) לעשות ממנו קיסם לחצוץ בו את השיניים[footnoteRef:51](נא), וראה להלן פרק יד סעיף לט*. [48: (מח) עיין שבת עה ב רד"ה ועייל, בהסבירו מהות מלאכת השירטוט, לפי שדרך הרצענין כשהוא בא לחתכו, משרטטו תחילה וכו', משמע דאין מלאכת שירטוט אלא כהכנה למלאכה אחרת, כגון למחתך העור, וכ"ה ברמב"ם פי"א מה' שבת הי"ז. וכיון שאין איסור מחתך באוכלין, וכדלהלן, הרי ממילא אין בהם משום איסור משרטט, ועיין גם סי' רעד במ"ב ס"ק ה.]  [49: (מט) סי' שכב במשנה ברורה ס"ק יב ו - יח.]  [50: (נ) סי' שכב במ"ב סע' ד.]  [51: (נא) שם.] 

-----------------
* אבל אם חותכים את האוכל שלא לצורך האוכל וגם לא לצורך שימושו של האדם, אלא לכל צורך אחר, יש בזה משום איסור מחתך, ולכן אסור לחתוך קליפת התפו"ז לפי מדה מסויימת, כגון על מנת לסתום בה איזה שהוא חור[footnoteRef:52](נב). גם אסור לחתוך קליפת אבטיח למעין סלסלה אחרי שהוציאו ממנה את האוכל[footnoteRef:53](נג).  [52: (נב) ע"ש ס"ק יא, והיינו אפי' במקום שאין הקליפה עצמה מוקצה, וכדלהלן פ"כ סע' כז.]  [53: (נג) דיש בו גם משום איסור בונה, בנוסף לאיסור מחתך.] 

הפרשת תרומות ומעשרות וחלה בשבת וביו"ט
טז. אין להפריש תרומות ומעשרות* בין בשבת ובין ביום טוב[footnoteRef:54](נה), וכן אין לחלל ולפדות פירות שהם נטע רבעי או מעשר שני[footnoteRef:55](נו), וגם אין להפריש בהם חלה[footnoteRef:56](נז) על עיסה שנילושה לפני כניסת היום,** גם משום שזה דומה למי שמקדיש פירות, וגם משום איסור מתקן[footnoteRef:57](סא). אולם, הלש עיסה ביום טוב[footnoteRef:58](סב), או אפילו לש ואפה מערב יום טוב[footnoteRef:59](סג) שתי עיסות קטנות, שכל אחת מהן אין בה השיעור להתחייב בחלה[footnoteRef:60](סד), וביו"ט הניח את כל דברי המאפה בסל אחד[footnoteRef:61](סה) או שהניח אותם במפה וכיסה אותם[footnoteRef:62](סו), והרי מעכשיו נתחייבו בחלה[footnoteRef:63](סז), כי אז מותר להפריש חלה ביום טוב, אבל לא ישרוף את החלה שהפריש ביום טוב אלא בחול, וכמבואר להלן פרק יג סעיף ה***[footnoteRef:64](סח). [54: (נה) סי' שלט סע' ד וסי' תקכד סע' א, ואסור אפי' ע"י מחשבה, מעדני ארץ פ"ד מה' תרומות הט"ז ס"ק ד. ולענין להפריש תרו"מ ביה"ש לתוספת עונג שבת, עיין סי' רסא במ"ב ס"ק ד וסי' שמב בביה"ל ד"ה מותר ביה"ש, וצ"ע, והיינו דוקא אם הציבור עדיין לא קיבלו את השבת, סי' רסא סע' ד ובמ"ב ס"ק כח.]  [55: (נו) מהא דסי' שלט סע' ד.]  [56: (נז) שם במ"ב ס"ק כו, סי' תקו סע' ג.]  [57: (סא) רמב"ם פכ"ג מה' שבת הי"ד, ועיין חזון יחזקאל, ביצה, פ"ד ה"ג בחידושים וקצוה"ש ח"ח דף נ ו - נא.]  [58: (סב) סי' תקו סע' ג, ועיין בארחות חיים סי' תקו סוס"ק ב וסי' תקטו ס"ק י בשם המ"א, דה"ה אם רק ביום טוב הגיע אליו המאפה שלא הופרשה ממנו חלה, וע"ע ס' תקו במ"א סוס"ק י, דמסתימת הפוסקים משמע דאין חילוק.]  [59: (סג) ודוקא ביום טוב, אבל בשבת בכה"ג, דהיינו שעשה צירוף סל בשבת, לא התירו, סי' תנז במ"ב ס"ק י ובשעה"צ ס"ק יט, ועיין יומא פג ב ברש"ש ד"ה וגוזזין, ועיין גם פ"ה מה' מעשרות הכ"ב במ"ל. ואף שאפשר היה לעשות צירוף סל מעיו"ט, מ"מ אם צירף ביום טוב מותר להפריש, ועי' סי' תנז בחק יעקב ס"ק ט.]  [60: (סד) דהיינו שכל עיסה היא פחות ממ"ג ביצים וחומש ביצה, יו"ד סי' שכד סע' א.]  [61: (סה) שם סי' שכה סע' א; וכאן מקום להעיר, דהמקבל עוגות או חלות לשמחה או משלוח מנות בפורים שתי עוגות מאותו הסוג משני בנ"א ושניהם לשו עיסה פחות מכשיעור, אם מקבל העוגות מכניס אותן יחד לתוך סל אחד, או מכניס אותן לארון אחד, ובפרט אם נוגעות שם זו בזו, או"ח סי' תנז במ"ב ס"ק ז ושעה"צ ס"ק ט, אם יש בהן ביחד כשיעור, דחייב להפריש מהן חלה.]  [62: (סו) יו"ד סי' שכה סע' א ובש"ך ס"ק ה, ועיין או"ח סי' תנז סע' א בביה"ל ד"ה והסל.]  [63: (סז) סי' תנז במ"ב ס"ק י ובשעה"צ ס"ק יט.]  [64: (סח) סי' תקו סע' ד.] 

ומותר להפריש מתנות כהונה מבהמה, אפילו כבר נשחטה מבעוד יום, משום שגם לפני ההפרשה אין איסור אכילה על בשר הבהמה, ואין איפוא בהפרשה זו משום מתקן, ועוד, משום שמתנות אלה מופרשות ועומדות היו בבהמה מאז ומתמיד[footnoteRef:65](עא). [65: (עא) סי' תקו סע' ט ובמ"ב ס"ק מב.] 

-----------------
* וטבל שאסור לתקנו בו ביום - מוקצה הוא ואסור בטלטול[footnoteRef:66](נד). [66: (נד) רמב"ם פכ"ה מה' שבת הי"ט, ועיין להלן הערה פב.] 

** בליל הסדר, כששכח להפריש חלה ממצות שמורות שלו מבעוד יום, ואין בידו להשיג אחרות, התירו לו[footnoteRef:67](נח) להפריש חלה בליל הפסח מן המצות שבידו, אפילו אם חל בשבת, כדי שלא יתבטל ממצות הלילה[footnoteRef:68](נט), וכן הדין לגבי הכזית של לחם שאדם חייב לאכול בסוכה בלילה הראשון של סוכות[footnoteRef:69](ס). [67: (נח) סי' תקו בפמ"ג א"א ס"ק ח, כפה"ח סי' תנז ס"ק טז, ועי' מנחת יום טוב סי' צח ס"ק מג. ולכאורה יל"ע דמ"ש מהא דסי' תקפו סע' כא ובמ"ב ס"ק פג. וגם שמעתי מהגרש"ז אויערבך זצ"ל, דכיון שהפמ"ג נשאר בצ"ע, אפשר דמוטב להפריש במחשבה ולא בדיבור (וע"ע לעיל הערה נה), וגם לא יברך, ודוקא בחלת א"י, דאילו בחלת חו"ל אסור להפריש, דיכול לאכול ולשייר ולהפריש במוצש"ק, מ"ב סי' רסא סק"ד וראה גם יו"ד סי' שכג במחבר וברמ"א שם.]  [68: (נט) ולא התירו לו להפריש אלא במקום שא"א לו להשיג בשום אופן מצות אחרות, ע"ש בפמ"ג וכף החיים הנ"ל. ושמעתי מהגרש"ז אויערבך זצ"ל, דיש לדון אי שרי להפריש ביום טוב משום הידור של מצה שמורה, כיון שמצאנו, שבת קיא א תוד"ה לא ס"ד, דמשום טבילה בזמנה מצוה לא הוה שרינן איסור תיקוני מנא, וא"כ אפשר דה"ה נמי לענין הפרשת תרו"מ וחלה, אך אפשר דהכא קיל טפי, דקיום המצוה במצה שמורה אפשר דחשוב יותר. - ומה טוב, אם מרא דאתרא יפריש בע"פ סמוך לבין השמשות חלה ממצותיו ויכוין לכל אלה ששכחו להפריש, דהא קיי"ל זכין לאדם בכה"ג שאינו חב לחברו.]  [69: (ס) וכנ"ל הערה נח. ושמעתי מהגרש"ז אויערבך זצ"ל, דיכול להפריש חלה בב"א גם על מה שאינו רוצה לאכול בו ביום, ודוקא בתרו"מ הוא דאסור, וכדלהלן סע' כז, מפני שמרבה משום כך בשיעור המעשר, משא"כ בחלה, וכמו שמותר בהא דסע' כח דלהלן, כך גם כאן, ועיין להלן הערה קד. ואף דמסתבר שגם תיקון החלה הוא לפי ערך השיריים, ואם למשל החלק שהופרש לחלה הוא אחד ממאה, אמרינן שכל אחד מק' מן החלה מתקן כנגדו אחד ממאה מהשיריים, מ"מ אין זה דומה למעשר ושפיר שרי כיון דלא מינכר, ואף שהוא מרבה בשיעור המאפה המתוקן, מ"מ הו"ל כנעשה במחשבה בלי שום מעשה כלל, וכמו"ש סי' תקו במ"א ס"ק יא, עכ"ד, ועיין להלן הערה קד.] 

*** חלה שהפרישה ביום טוב, מותר לטלטלה בעודה בידו, ולהניחה במקום מוצנע[footnoteRef:70](סט), אבל אחרי שהניחה מידו, אסורה היא בטלטול משום איסור מוקצה[footnoteRef:71](ע).  [70: (סט) שם במ"ב ס"ק כט, והיינו דוקא כשקרא לה שם חלה בעודה בידו. ואין להקשות מהא דסי' רסו סע' יב בביה"ל ד"ה יכול וסי' שח במ"ב ס"ק יג, דשמעתי מהגרש"ז אויערבך זצ"ל, דכיון שתחילת הנטילה היתה בהיתר גמור, שהרי אינו מוכרח לקרוא שם חלה או תרו"מ דוקא על החלק הזה שהוא אוחז בידו, ולכן שפיר מותר להוליכה לכל מקום שירצה. ואף לאבן העוזר בסי' רסו דאוסר במוקצה גמור, מ"מ הכא קיל טפי מנטילה בשוגג כיון שתחילת הנטילה היתה בהיתר גמור. [אולם באבן העוזר עצמו כתב להדיא וז"ל "אבל מוקצה גמור דאין לו היתר בטלטול כלל, הסברא הוא אפילו כבר בא לידו כגון שנטל הפרי בידו ואכלו ונשאר הגרעין בידו צריך מיד לזרקו", עכ"ל. ולפי"ז גם בבורר פסולת מאוכל ביום טוב או בשבת, כגון שמסיר לכלוך מדבר המותר, צריך לסלק מיד את המוקצה מידו]. ומ"מ רואים שגם המ"ב דאף שפסק בסי' שח ס"ק יג כהאבן העוזר לענין מוקצה של מעות ואבנים, דגם לאחר שהם בידו בשגגה חייב לסלקן מיד, ואפ"ה פסק כאן שמותר לטלטל את החלה ולהניחה בכל מקום שירצה, והיינו דכיון שנתחדש ונעשה מוקצה לאחר שזה כבר בידו שפיר מותר. ואפשר דלפי"ז גם באוכל פרי מותר לו להניח את הגרעין בכל מקום שירצה, וצ"ע בגמ' שבת קמג א ובשו"ע סי' שח סע' ל, דלכאורה לא משמע הכי. גם לא ראינו ולא שמענו, שהמפריש חלה בזה"ז ביום טוב, שיתחייב תחילה להניח את החלה ורק אח"כ לקרוא שם חלה. גם ק"ו הוא מבורר פסולת מתוך אוכל ביום טוב דיכול להניח הפסולת בכל מקום שירצה, אף על גב דלאחר שהפסולת נפרשה מן האוכל ונמצאת בידו הר"ז מוקצה גמור, עכ"ד. אך צ"ע מהא דתו' רע"א דמאי פ"ז מ"ב אות עא ובתפא"י בועז שם, ושמעתי מהגרש"ז זצ"ל, דכיון דהתם למפרע הוא קדוש בקדושת תרומה מטעם ברירה, לכן שפיר י"ל דיזרקנה מיד, משא"כ בני"ד שנעשה חלה רק אחרי שהעיסה כבר בידו, שפיר יכול להוליכה למקום מוצנע. אולם מפשטות דברי הרע"א לא משמע הכי, וגם ע"ש בתפארת ירושלם שכתב, דאפי' היתר גמור אסור לעשותו מוקצה בשעה שהוא בידו, אפי' על דעת שיעזבנו תיכף מידו. אך בביאורי הגר"א שעל הירושלמי מבואר כדברינו, דכיון שנעשה מוקצה רק לאחר שנטל בהיתר, שפיר שרי להניחו במקום המוצנע, ע"ש, עכ"ד. ועיין סי' שט ברע"א (ס"ק ב) ד"ה יכול להגביה, חי' רע"א שבת קמב ב ד"ה פירש"י, ועיין סי' שי במ"ב ס"ק טו.]  [71: (ע) סי' תקו במ"ב ס"ק כט, ולפ"ז לא יניח החלה, וה"ה התרומה, בתוך כלי, מכיון שהלה ייאסר בטלטול משום מבטל כלי מהיכנו, סי' שי סע' ו, אלא יניחנה מיד, עטופה בנייר, בתוך האשפה (וראה להלן פכ"ב הערה קכח). ואולי י"ל, אם אינו קורא שם חלה (וה"ה תרומה) רק אחרי שהניח החלה בכלי, אינו אלא גרמא של ביטול כלי מהיכנו ולית לן בה, עיין סי' רסה במ"ב סוס"ק ו, וכן לא מצינו בכלי של היתר שמונחים בו היתר ומוקצה, שיהיה אסור לקחת ההיתר מתוך הכלי, משום מבטל כלי מהיכנו, ועיין להלן פכ"ב הערה מה.] 

יז. המעשר פירותיו באיסור בשבת או ביום טוב, או המפריש חלה באיסור, אם בשוגג - יאכל בו ביום[footnoteRef:72](עב), ואם במזיד - לא יאכל עד מוצאי היום[footnoteRef:73](עג). [72: (עב) סי' שלט במ"ב ס"ק כה, ומותר אפי' למפריש עצמו.]  [73: (עג) שם במ"ב, ואסור בין לו ובין לאחרים. ושמעתי מהגרש"ז אויערבך זצ"ל, דביו"ט אם אין לו פירות אחרים, אפשר דשרי באכילה, כיון שהרשב"א מתיר אפי' אם יש לו פירות אחרים, כמובא בב"י סוסי' תקג, וגם הרמב"ם לא הזכיר בפירוש דאסור גם בדלית ליה פירות אחריני, רק הלח"מ פירש כן, וכיון שחילוק זה הרי נזכר בגמרא, לכן צ"ע למעשה, עכ"ד, ועיין סי' תה במ"א ס"ק יד.] 


יח. אינו יכול להפריש תרומות ומעשרות או חלה בערב שבת או בערב יום טוב[footnoteRef:74](עד) או שחושש לקלקול הפרי, אם יחתוך ממנו לשם הפרשה מבעוד יום (כגון אבטיח), וכן אם היו לו חלות שלמות ואינו רוצה לחתוך מהן מכיון שהן דרושות לו ללחם - משנה (שצריך להיות שלם), יכול[footnoteRef:75](עד*) אדם להתנות על הפרשת תרומות ומעשרות או חלה[footnoteRef:76](עה) בערב שבת או בערב יום טוב, כדי שיהא רשאי להפרישם בשבת או ביום טוב[footnoteRef:77](עו). התניית התנאי היא על ידי שיאמר את נוסח ההפרשה דלהלן, ויוסיף, שכוונתו היא, כי העתיד להיות מופרש לשם תרומות ומעשרות או חלה יחול שמם עליהם בשבת או ביום טוב בשעת הפרשתם[footnoteRef:78](עז). [74: (עד) חזו"א דמאי סי' ט ס"ק יג.]  [75: (עד*) בדרך אמונה הלכות מעשר פ"ט בציון הלכה ס"ק קכד הביא עצה נוספת, שבע"ש יציין עם סכין מקום התרומה ותרומ"ע ויקרא להם שם ובשבת לאחר שיבצע את החלה או יחתוך את הפרי, יורידם עם משהו יותר כדי שלא יכנס לספק, וכשחותכם יחתכם במקום שיפלו שלא יצטרך לטלטלם אח"כ דתרומה טמאה היא מוקצה.]  [76: (עה) ובלחם משנה בכדי שלא יהיה הפסק בין ברכת "המוציא" לאכילה בהפרשת החלה, היה נ"ל שיקבע מקום לפני הברכה בצד שאינו בוצע, יברך את הברכה על הפרשת החלה (בטבל ודאי), ויאמר את הנוסח של חלות החלה, יברך ברכת המוציא ויאכל קצת, ושוב יפריש החלה עם קצת מן החולין, (וראה בחזו"א דמאי ס"ט ס"ק י"ג בעצה הראשונה, שלכאורה לפ"ז מובן למה לא לעשות זאת בע"ש), ומשום איסור מוקצה, ועיין חזו"א דמאי סי' טו ס"ק ה. ושמעתי מהגרש"ז אויערבך זצ"ל, דלא סגי בקצת מן החולין, אלא צריך להפריש חתיכה גדולה, שהרי בירושלמי פ"ז דדמאי אמרו, דלא שרי לטלטל תרומה טמאה אטו טהורה, אם עיקר כוונתו להצניע את התרומה הטמאה, עכ"ד (וצע"ק סי' שיט במ"ב ס"ק סא). אלא דנ"ל דאם רוצה להפריש רק מחתיכה קטנה יכול להפריש בפועל את החלה לפני שמברך ברכת המוציא, כדי שלא יצטרך להפסיק בין הברכה לאכילה, ואינו מפסיד בזה את הדין של לחם משנה, וקצת ראיה מהא דסי' שסו סע' ו, ע"ש.]  [77: (עו) חזו"א דמאי סי' ט ס"ק יג בתקנה השלישית.]  [78: (עז) ראה בספר דיני מצות התלויות בארץ ע"פ פסקי החזו"א זצ"ל, נספח לקצשו"ע הוצאת אשכול, מאת הרב קלמן כהנא זצ"ל, סי' י סע' ב, דיחשוב שלא יהא חל עכשיו כלל (ולדבריו עין החזו"א זצ"ל עברה על כל מה שכתוב שם). אמנם המעיין בפנים החזו"א, דמאי סי' ט ס"ק י ד"ה ויש וס"ק יג ד"ה התקנה הג', יראה שלא כן דבריו שם, וז"ל: צריך שיאמר שעושה עכשיו והוה כאילו חייל מע"ש ובזה התירו השבות, אבל אם אומר שיחול בשבת לא מהני תנאי, ע"ש, וכן שמעתי מהגרש"ז אויערבך זצ"ל, שדברי הרב ק. כהנא זצ"ל לכאורה צ"ע. ולאחר זמן הוסיף הגרש"ז זצ"ל שנתברר, שאמנם כנים הדברים שבס' דיני מצוות התלויות בארץ, שהחזו"א באמת סובר כן להדיא בספרו דמאי סי' ט' אות יג בד"ה התקנה הג' דהתנאי שעשה בערב שבת "אינו כלום", וממילא לכאורה נכון שצריך לחשוב שבדבורו לא יועיל עכשיו כלל. ואף שהחזו"א מביא מהנו"ב ועוד, דבאומר שיחול לאחר שיתברר לכו"ע מהני, וגם סובר דמותר להפריש בערב שבת שיחול מעשרו בשבת כמו"ש שם באות י' בד"ה ויש, אפ"ה הוא מפרש דמ"מ תיקנו חכמים היכר זה של התנאי אף שאינו כלום, למען יהי' מותר להפריש אח"כ בשבת. והטעם שאינו מפרש כפשטות הדברים שתנאו הוא שיחול בשבת לאחר שיתברר (אף שכתב שם "דמ"מ י"ל דשבות מיהו איכא כיון שלא חל למפרע ולא התנה למפרע וצריך הפרשה" מ"מ היכר מיהו הוי) כתב שם: "כיון שאינו יודע איזהו המעשר והבירור נעשה שלא בבחירתו הקודמת - וצריך הפרשה בשבת". ונראה דאין כוונתו מפני שתולה בדעת עצמו גרע טפי, כמו"ש בגיטין כה, חדא דלא קיי"ל הכי, וגם בגמ' הוא רק דלפיכך לא מצי חייל למפרע ולא באומר שיחול לאחר שהוא עצמו יברר. וחושבני דנתכוין לדעת הקצוה"ח בסי' סא ס"ק ג, שמסתמך על תשובת הרשב"א, דכמו בדבר שלא בא לעולם קיי"ל דלא חל גם באומר שיחול לכשיהי' בעולם, ה"נ אפילו אם בשעת גמר הענין כבר נתברר ומצי חייל, מ"מ אם לא הוברר בשעה שאמר, ולא היה חל באותה שעה, לא חייל מאליו גם אח"כ מחמת דיבורו הקודם, להלכה שאין אדם מקנה דשלבל"ע, ולכן צריך ממש להפריש בשבת. אולם הבאתי (להלן הערה צא) מהנתיבות וגם כאן בסי' סא חולק על הקצוה"ח ועוד הרבה אחרונים, כמבואר בפת"ש אה"ע סי' קמ סק"ב, לענין אשה האומרת במי שיבחר פלוני הוא יהי' שלוחה לקבל גט עבורי, עיין שם, דאף שהאשה תלתה ברצון הבעל ולא ידעה כלל בשעה שאמרה, אם הבעל רוצה, ואפ"ה הוי גט, והרי אמרו דאין לחלק בין תולה באחרים או תולה בדעת עצמו. ובפרט בתרומה דלא כלתה דיבורו וכמאן דאמר מעכשיו דמי כדאיתא ביבמות צג א. וגם תמהו על עיקר דבריו, דלהדיא כתב הרשב"א עצמו בב"ק סט א כהר"ש והתוס', וע"כ שאין זה דומה לדשלבל"ע. וגם לדעת החזו"א מה שכתב "וצריך לחשוב שדיבורו לא יועיל כלום", לכאורה אינו כ"כ בדוקא רק צריך לדעת דלא סגי כלל בתנאו וגם למחר איננו רק מברר בלבד, אך צריך לעשות הפרשה גמורה, ומי שיודע שמחר צריכים להפריש ממש, לא איכפת לן כלל אם יחשוב שצריכים להפריש ב' פעמים. ובעיקר דברי החזו"א צ"ע קצת. א) הרי משמע שהתנאי הנעשה בדמאי כשאינו ברשותו וגם התנאי על טבל ודאי שברשותו היינו הך, ומעתה כשהוזמן על טבל ודאי שאינו ברשותו למה לא יועיל התנאי כמו בדמאי, הרי לדעת החזו"א יפריש בשבת הפרשה גמורה בברכה והתנאי הרי אינו אלא להיכר גרידא, אולם לדברינו שהתנאי עצמו יש לו חשיבות של תיקון, שפיר אמרינן דלא מהני בטבל ודאי כשאינו ברשותו. ב) השערי צדק פרק יג סע' י סובר בדעת הרמב"ם שלרחוש בשפתיו צריכים רק בודאי ולא בדמאי, הרי ודאי סובר לפי"ז שבדמאי הוא רק מברר בשבת ולא צריך לרחוש, וסומך בעיקר על התנאי שעשה מקודם, ולא נזכר כלל שבכוונת התנאי יש הבדל בין ודאי לדמאי. ג) לענ"ד לא כ"כ מובן למה רוחש בשבת בשפתיו הרי ב"ודאי" הוא ממש מפריש בברכה ואם כדי להודיע שלכן הוא מפריש בשבת בגלל ההיכר למה הוא רק רוחש ולא לומר כן להדיא כיון שזה שלו, וגם עשה תנאי מאתמול. ולדברינו ניחא שהרחישה היא שזה רק בירור והתיקון נעשה ממילא ע"י התנאי. ד) איך סתם הרמב"ם וכתב לשון התנאי אשר גם יכול להתפרש דמפריש ממש עכשיו, ומחר יהי' רק הבירור ויסמוך מחר רק על בירור ולא יאמר כלל ה"ז תרומה וה"ז מעשר. גם למה כתב הרמב"ם רק "ולמחר יפריש" אשר זה יכול להתפרש גם על בירור ולא זכר כלל שבערב שבת לא יכוין שמתקן, ואילו למחר צריך ממש לכוין לתיקון ובודאי גם צריך לברך על ההפרשה. ומעתה כיון שבעניי לא ראיתי מי שמצריך לחשוב שתנאו אינו כלום ואינו אלא היכר בלבד כדי להתיר את ההפרשה בשבת, אולי גם טוב כדאמרן שבשבת הוא רק מברר, ועיקר חלות התיקון הוא רק מפני דיבורו מלפני השבת שיחול לאחר שיתברר, ולכן גם צריך לרחוש שכבר תיקן מאתמול ע"י הבירור שעושה בשבת. אולם למעשה כדי לצאת דעת מרן בעל החזו"א זצ"ל, אולי טוב ללמדו דעת שמלבד ההפרשה של ערב שבת הוא זקוק עוד פעם לחזור ולהפריש שנית גם בשבת, ונמצא שמפני הספק יפסיד לגמרי בטבל ודאי את הברכה של הפרשה ופדיון מעשר שני, שהרי גם לדעת החזו"א אף אם לא חל כלל וכוונתו להפרשה היא בטעות, מ"מ היכר מיהו הוה.] 


יט. בשעת[footnoteRef:79](עח) ההפרשה, בשבת או ביום טוב, יברך את ברכות ההפרשה והפדיון, אם מפירות טבל ודאי הוא מפריש[footnoteRef:80](עט), ויחזור ויאמר[footnoteRef:81](פ) את נוסח ההפרשה[footnoteRef:82](פא) המקובל*[footnoteRef:83](פב), ואם חלה הוא מפריש, יאמר: הרי זו חלה[footnoteRef:84](פג). [79: (עח) ונקט לשון "בשעת", כלשון השו"ע ביו"ד סי' שכח ס"א, אמנם ברמב"ם בפ"ב מהל' תרומות הל' טז (וע"ש בדרך אמונה ס"ק קמח), ובפ"ה מהל' ביכורים הל' יא וכן בשו"ע יו"ד סי' שלא סע' עח נקט דמברך לפני ההפרשה.]  [80: (עט) חזו"א דמאי סי' ט ס"ק טו, ובברכה על הפרשת תרו"מ יוצא גם ידי הברכה על הפרשת חלה, וכדלהלן סע' כב ובהערה פח, דעיין יו"ד סי' שכח סע' א בש"ך ס"ק א. ושמעתי מהגרש"ז אויערבך זצ"ל, שהעיר דבירוש' נזכר רק שירחוש בשפתיו, וכ"ה ברמב"ם פ"ט מה' מעשר ה"ט, ולא מוזכר כלל ברכת ההפרשה וברכת הפדיון של מע"ש, וגם מר' ירמיה דפריך בירושלמי, דמאי פ"ז ה"א, ולא נמצא כמתקן בשבת, משמע דס"ל דאינו מברך, וא"כ אפשר דגם לדידן שהתירו לרחוש בשפתיו, מ"מ אינו מברך, ואפשר דהוא מפני שאם יברך נראה טפי כמתקן בשבת. אך אם נאמר דלא יברך, גם קשה, דהא אסור לעשות כן, וכדתנן, תרומות פ"א מ"ו גבי ערום המפריש, דאסור בכה"ג להפריש, ואפשר דשאני התם שיכול להמתין עד שיתלבש משא"כ הכא, עכ"ד. ועיין סי' רסג במ"ב ס"ק כא וביו"ד סי' קכ סע' טו ובט"ז ס"ק יז ושם בזהב מזוקק.]  [81: (פ) ואם בודאי לא יאכל את המע"ש בו ביום, אין לחללו בשבת, וגם נכון לכתחילה לחשב אם אמנם הוא צריך לכל הפירות בו ביום, כדי להימנע ממעשה הפדיון בשבת; שמעתי מהגרש"ז אויערבך זצ"ל.]  [82: (פא) שמעתי מהגרש"ז אויערבך זצ"ל, שאם אמר מבעו"י את נוסח ההפרשה על כל פרטיו באופן המועיל, אפשר דסגי במה שיאמר בשבת שרוצה שיחול עכשיו ע"פ הנוסח שאמר מאתמול.]  [83: (פב) רמב"ם פ"ט מה' מעשר ה"ט, ע"ש, דטבל שיש עליו תנאי זה מותר לטלטלו בשבת, וראה להלן הערה קו, ולהלן פכ"ב הערה כד.]  [84: (פג) עיין יו"ד סי' שכח סע' א בחי' רע"א (ס"ק א).] 

-----------------
* תרומה גדולה, תרומת מעשר וחלה שהפרישן בשבת או ביום טוב, מותר לטלטלן בעודן בידו, ולהניחן במקום מוצנע, אבל אחרי שהניחן מידו אסורות הן בטלטול משום איסור מוקצה[footnoteRef:85](פד).  [85: (פד) עיין לעיל הערה סט ו - ע.] 

כ. והרי נוסח התנאי שיש לאומרו בערב שבת או בערב יום טוב על הפרשת תרומות ומעשרות: "העודף על אחד ממאה מכל מה שאני עתיד להפריש מחר לתקן בו את הטבל, יהא תרומה גדולה בצד צפון, כל מין על מינו. אותו אחד ממאה הנשאר ועוד תשעה חלקים כמוהו בצד צפונם של הפירות (שהם ביחד אחד מעשרה מכלל הפירות ממה שנשאר אחרי שהופרשה תרומה גדולה)[footnoteRef:86](פה), כל מין על מינו, יהיו מעשר ראשון. אותו אחד ממאה שהתניתי שיהא מעשר ראשון, יהא תרומת מעשר, כל מין על מינו, ומעשר שני יהא בדרומם של הפירות, כל מין על מינו, ויהא מחולל[footnoteRef:87](פו) הוא וחומשו[footnoteRef:88](פז) על פרוטה שבמטבע שיחדתיה לחילול מעשר שני"; ובשנה השלישית והששית לשמיטה יאמר (במקום "ומעשר שני יהא" וכו') - "ומעשר עני בצד דרומם, כל מין על מינו". אם הפירות הם נטע רבעי (פירות בשנה הרביעית של העץ), יוסיף ויאמר "אם הפירות רבעי, יהיו מחוללים הם וחומשם על פרוטה במטבע שיחדתיה לחילול מעשר שני ורבעי". [86: (פה) ויאמר כן כדי שהחשבון יהיה מדוייק, שמעתי מהגרש"ז אויערבך זצ"ל.]  [87: (פו) עיין לעיל הערה פ.]  [88: (פז) ואשה שהיא ברשות עצמה, אם פודה מע"ש שלה, מוטב שלא תאמר "וחומשו", מכיון שהאשה פטורה מחומש, וכמבואר ברמב"ם פ"ה מה' מע"ש ה"ב; שמעתי מהגרש"ז אויערבך זצ"ל.] 


כא. והרי נוסח התנאי שיש לאומרו בערב שבת או בערב יום טוב על הפרשת חלה: "מה שאני עתיד להפריש מחר, יהא חלה".

כב. והרי נוסח התנאי שיש לאומרו בערב שבת או בערב יום טוב על מה שיש להפריש ממנו תרומות ומעשרות וחלה גם יחד:
"העודף על אחד ממאה מכל מה שאני עתיד להפריש מחר לתקן בו את הטבל, יהא תרומה גדולה בצד צפון, כל מין על מינו. אותו אחד ממאה הנשאר ועוד תשעה חלקים כמוהו בצד צפונו של הלחם (העוגה), כל מין על מינו, יהיו מעשר ראשון. אותו אחד ממאה שהתניתי שיהא מעשר ראשון, יהא תרומת מעשר כל מין על מינו. וע וד, מה שאני עתיד להפריש לשם חלה[footnoteRef:89](פח), יהא חלה[footnoteRef:90](פט). ומעשר שני יהא בדרומו, כל מין על מינו, ויהא מחולל הוא וחומשו על פרוטה שבמטבע שיחדתיה לחילול מעשר שני ורבעי"; ובשנה השלישית והששית לשמיטה יאמר - "ומעשר עני בצד דרומו, כל מין על מינו". [89: (פח) ויכול הוא להפריש תרו"ג וחלה בב"א, ויקח קצת יותר מחלק אחד ממאה, ובמקום לומר: העודף וכו', יאמר: חציו של העודף וכו', ואחרי הפרשת תרומת מעשר יאמר: חציו השני של העודף יהא חלה, ולפי מה שנוהגים להפריש כזית לחלה, יו"ד סי' שכב סע' ה ברמ"א, יקח קצת יותר מחלק אחד ממאה ועוד כזית, ויאמר: העודף וכו' חוץ מהכזית..., ואחרי הפרשת תרומת מעשר יאמר: הכזית שנוסף יהא חלה.]  [90: (פט) עיין פ"ה ממסכת דמאי מ"א, רמב"ם פ"ט מה' מעשר ה"ו, ויכוין שמה שיפריש לשם חלה, יפטור גם את מה שהפריש לשם תרו"מ, וכמבואר ברמב"ם פ"ו מה' ביכורים ה"ז.] 


כג. יכול אדם לקצר את נוסח התנאי על ההפרשה, ומספיק אם יאמר מבעוד יום: "כל מה שאני עתיד להפרישו מחר יהיה לתרומות ולמעשרות ולחלה ויחול הפדיון כדין"[footnoteRef:91](צ). [91: (צ) עיין חזו"א דמאי סי' טו ס"ק ו, ועיין לעיל הערה פא.] 


כד. יש מי שאומר, שקיימת עצה נוספת להתיר הפרשת תרומות ומעשרות והפרשת חלה בשבת וביו"ט, והיא שיאמר מבעוד יום את נוסח ההפרשה הרגיל, ויתנה בפירוש שחלות התרומות והמעשרות והחלה תהיה רק מזמן ההפרשה בשבת ויו"ט ואילך, וכן הפדיון של המעשר שני יחול רק בשבת וביו"ט אחרי קריאת השם של מעשר שני[footnoteRef:92](צא). [92: (צא) כן מטין פשטות דברי הרמב"ם בפ"ט מה' מעשר ה"ח. ושמעתי מהגרש"ז אויערבך זצ"ל, דאף שהחזו"א בדמאי סי' ט ס"ק י ו - יד חושש דכיון שאינו מברר עכשיו את התרו"מ, לכן אף באומר שיחול למחר ואז כבר מבורר, מ"מ כיון שהבירור נעשה למחר שלא בבחירתו המוקדמת, אין זו הפרשה למ"ד אין ברירה, ע"ש, מ"מ המהרי"ט בחו"מ סי' כג סובר להדיא שגם בכה"ג לא תלוי בפלוגתא דברירה, ע"ש, וכן כתב הנתיבות סי' קפב ס"ק ב, דאם צווה לקטן לתרום והמשלח אמר שמה שיפריש הקטן יהיה תרומה על מותר התבואה הוי תרומה... ואפילו ברירה לא שייך כשאומר שהתרומה תחול להבא כשיתברר, ע"ש, וכן מצאנו בשו"ת הריב"ש סוסי' רכח, וכן כתב בשאג"א סוסי' צג, וכן נראה בשו"ת נו"ב מהדו"ק אה"ע סי' צא, ע"ש ד"ה אבל מינוי, ועיין בזה בספר מעדני ארץ פ"ד מה' תרומות ה"ב, דנפישי רבוותאי דסברי הכי, לכן אין ספקו של החזו"א מוציא מידי ודאי של גדולי הדורות אשר מפיהם אנו חיים. גם צ"ע להחזו"א, שדברי הירושלמי, דמאי פ"ז ה"א, הם רק מצד תנאי אבל מעיקר הדין אין אמירתו שמע"ש כלום, איך נבין מה שאמרו שם, דצריך שיהא זכור תנאו בשבת, והא כיון שעיקר ההפרשה היא בשבת, פשיטא דצריך לזכור תנאו בשבת, אולם לדברינו ניחא דאף שתולה את החלות בברירה של מחר, מ"מ מכיון דבכה"ג לכו"ע יש ברירה, שפיר אמרינן דאמירתו מע"ש היא העיקר, ולמחר רק צריך שיהא זכור תנאו מבעו"י, עכ"ד. וכן מצאנו, מאידך גיסא, בקצוה"ש ח"ז דף נא (4), דאסור לומר בשבת הרי זו תרומה למחר, ע"ש, כיון שהעיקר הוא בשעת אמירה.] 

בזמננו שהחיוב של תרומות ומעשרות אינו אלא דרבנן[footnoteRef:93](צב), יש מתירין להפריש בערב שבת ובערב יום טוב על ידי ברירה, כלומר שיאמר מבעוד יום את נוסח ההפרשה הרגיל, ויוסיף שרצונו הוא שחלות התרומות והמעשרות והחלה, וכן הפדיון של מעשר שני, אף כי יתבררו רק בשבת וביו"ט בשעת הפרשתם בפועל, הרי הם כהובררו למפרע מבעוד יום[footnoteRef:94](צג), והרי הם חלים מבעוד יום לפי הסדר הקבוע שיש להפרישם[footnoteRef:95](צד). [93: (צב) עיין יו"ד סי' שלא סע' ב וברמ"א שם.]  [94: (צג) עיין חזו"א דמאי סי' ט ס"ק יג ד"ה והתקנה הב', דבדגן תירוש ויצהר אינה מועילה העצה של ברירה, כיון דל"א בדאורייתא ברירה, ואף דתרו"מ בזה"ז דרבנן, מ"מ החזו"א לשיטתו, סי' טז ס"ק י ו - יא, דבדבר שעיקרו מה"ת ל"א ברירה. אך שמעתי מהגרש"ז אויערבך זצ"ל, שלעו"ז הכ"מ פ"א מה' תרומות ה"כ, סובר דהאידנא כיון שחיוב תרו"מ באר"י אינה אלא מדבריהם, אמרינן ברירה, וכ"ה פשטות הדברים בשו"ע שלו, יו"ד סי' שלא סע' יא, וכ"ה דעת המבי"ט ח"ב סי' קצו, ועיין גם ספר מעדני ארץ פ"א מה' תרומות ה"כ, וכן נוהגים למעשה לסמוך על זה, ובפרט שברוב המקרים הם תרי דרבנן דשרי גם לדעת החוששים דגם בזה"ז אין ברירה, ע"ש בחזו"א הנ"ל, עכ"ד.]  [95: (צד) וצריך לומר כן, שלא יחולו התרו"מ בב"א דאסור, עיין מעדני ארץ פ"ג מה' תרומות הכ"ג ס"ק ז ד"ה ומה שהרמב"ם.] 

המפריש תרומות ומעשרות וחלה על ידי תנאי זה, או על ידי ברירה זו, אם מפירות ודאי הוא מפריש, יברך על ההפרשה ועל הפדיון מבעוד יום בשעת אמירת הנוסח, ולא יברך בשעת ההפרשה בשבת וביו"ט[footnoteRef:96](צה). [96: (צה) חזו"א דמאי סי' ט ס"ק טו.] 

בשעת ההפרשה בשבת וביו"ט לא צריך לחזור ולומר את נוסח ההפרשה[footnoteRef:97](צו), אלא רק יחשוב שחלות התרומות והמעשרות והחלה תהיה כפי תקנת חז"ל ולפי הסדר הקבוע[footnoteRef:98](צז). [97: (צו) דהכל גמר מבעו"י, ואינו צריך אלא להפריש בשבת.]  [98: (צז) עיין רמב"ם פ"ט מה' מעשר ה"ט.] 


כה. יכול אדם להתנות את תנאים דלעיל סעיף יח - כג וסעיף כד, או להפריש על ידי ברירה, דלעיל סעיף כד, כל ערב שבת וכל ערב יום טוב, כדי שיוכל להפריש תרומות ומעשרות וחלה מכל הנמצא בביתו, אם אמנם הוא חושש, שישכח להפריש מבעוד יום[footnoteRef:99](צח), ויש שאומרים, שאף מצוה הוא להתנות תנאי בכל ערב שבת, מפני כבוד השבת[footnoteRef:100](צט). [99: (צח) עיין בספר לקט קמח לר' משה חאגיז זצ"ל, נדפס בשו"ע הוצאת פאר התורה על או"ח (עמוד סט), דמותר להתנות על הפרשת תרו"מ מתחילת השנה לכל השנה כולה, ושמעתי מהגרש"ז אויערבך זצ"ל, דדין זה תמוה מאד, דהא לפי המבואר להלן סע' כו, מועיל תנאי זה רק בפירות שברשותו.]  [100: (צט) דרך אמונה הלכות מעשר פ"ט ס"ק סח, בשם הירושלמי.] 


כו. תנאים אלה, שלפיהם רשאי אדם להפריש תרומות ומעשרות וחלה בשבת וביו"ט, או הפרשה זו שעל ידי ברירה, אינם תופשים אלא בפירות שהם שלו בזמן התניית התנאי[footnoteRef:101](ק), ולפיכך אין התניית תנאים אלה, או הפרשה זו על ידי ברירה, מועילים למי שמוזמן לסעוד בשבת או ביום טוב על שולחנו של החשוד על אי - הפרשת תרומות ומעשרות וחלה[footnoteRef:102](קא). [101: (ק) חזו"א דמאי סי' ט ס"ק יג, וכן אין לפדות מע"ש על מעותיו של חבירו אא"כ קבל ממנו רשות מבעו"י, ולא שיבקש ממנו בשבת, שמעתי מהגרש"ז אויערבך זצ"ל.]  [102: (קא) שם בחזו"א ס"ק יט. ולפי דעת הגרש"ז אויערבך זצ"ל, כל שרוב מעשרים הם, או שרוב פירות המקום מעושרים הם, מועילה תקנה זו ע"י תנאי גם בשל חברו, דומיא דדמאי, רמב"ם פ"ט מה' מעשר ה"ז. ונימוקו עמו, דמעיקר הדין נראה, שמכיון שלענין ערלה דאורייתא סמכינן ארובא, וכמבואר ביו"ד סי' רצד סע' יז, וא"כ י"ל דכ"ש בטבל דרבנן. ולא מיקרי טבל דשיל"מ אלא רק בתערובת, שודאי לא הפרישו תרו"מ מן הטבל שנתערב, משא"כ בספק טבל בעין, שאם יצטרך להפריש על ספק, הו"ל כדבר שיש בו הוצאות, דלא מיקרי דשיל"מ, יו"ד סי' קב סע' ג, וגם הואיל והוא גופא הוא עיקר הדיון אם חייב להפריש או לא, אין זה חשיב כלל דשיל"מ, כמבואר בה' חלה, דמקילין בספק בזה"ז אף על גב דסגי בהפרשה כלשהו, ואכמ"ל. וכיון שהירושלמי, פ"ז דדמאי ה"א, לא חידש לאסור אלא בטבל ודאי, מסתבר שיש להקל גם בספק, וכ"ש בדאיכא רובא מעשרים, וגם בהרבה מקומות בש"ס נקרא ספק טבל בשם דמאי (ועיין גם חזו"א, דמאי סי' יג ס"ק ח). וגם משמע קצת מהר"ש סיריליאו, שם, דאף טבל שגדל בעציץ שאינו נקוב, דינו לענין זה כדמאי, עכ"ד. וע' בדרך אמונה פ"ט מהל' מעשר בציון הלכה ס"ק קכ.] 


כז. וכן אין מועילים תנאים אלה, או הפרשה זו שעל ידי ברירה, אלא כדי להתיר לו להפריש תרומות ומעשרות וחלה ממה שברצונו לאכול בשבת או ביום טוב עצמם[footnoteRef:103](קב), אבל לא כדי להפריש בשבת וביו"ט על מה שירצה לאכול[footnoteRef:104](קג) בימות החול[footnoteRef:105](קד), וזאת גם אם יפריש בבת אחת על מה שיאכל בשבת וביו"ט ובימים שלאחריהם[footnoteRef:106](קה). [103: (קב) חזו"א דמאי סי' ט ס"ק יג.]  [104: (קג) יום טוב שחל להיות בעש"ק - יכול הוא להפריש בו ביום ע"י תנאי שהתנה מעיו"ט, גם על מה שיאכל בשבת, דלא חמיר מבישול ושטיפת כלים מיו"ט לשבת ע"י עירוב תבשילין, עיין שו"ת נו"ב מהדו"ת או"ח סי' כה.]  [105: (קד) ושמעתי מהגרש"ז אויערבך זצ"ל, דיתכן דבחלה מותר גם זה, כי מעולם לא שמענו שאם אחד עשה עיסה ביום טוב, דאם אין דעתו לאכול כל העיסה ביום טוב, שיצטרך לדקדק להפריש חלה רק על מה שבדעתו לאכול ביום טוב, (ועיין להלן הערה קיא בשם הגר"ז, י. י. נ.) והטעם כמו שכתבנו למעלה הערה ס, בשם המג"א סי' תקו ס"ק יא, כיון דלא מינכר כלל ולא עביד כלום רק מחשבה, לית לן בה. וצ"ע בקובץ שיעורים ביצה סוס"ק לב, שכתב דלדעת תוס', בארץ ישראל אסור משום דמרבה בתיקון, מ"מ במ"ב כאן ס"ק כה (וגם בס"ק כא) כתב מהפוסקים דשפיר שרי גם בא"י, עכ"ד; וכ"ז בחלה אבל בהפרשת תו"מ הרי יש לו להפריש מכל כמות, כמות שונה, ולכן אין להפריש אלא מהפירות שרוצה לאכול בשבת, ותו לא.]  [106: (קה) כ"ה בסוכה כג ב תוד"ה שני, בדמאי פ"ד מ"ד בר"ש, ופ"ז שם בפירוש הרא"ש או"ק ח, ועיין קובץ שיעורים ביצה ס"ק לב.] 


כח. שכח להפריש חלה בערב יום טוב, ואף שכח להתנות על הפרשתה מערב יום טוב, ילוש ביום טוב עיסה חדשה, בשיעור המחייב הפרשת חלה[footnoteRef:107](קו) (ויכול לעשות את העיסה אפילו למאפה שאינו ממין המאפה הקיים)[footnoteRef:108](קז), יניח[footnoteRef:109](קח) את העיסה החדשה ליד המאפה שהכין מבעוד יום[footnoteRef:110](קט) ויפריש* מן העיסה החדשה גם על המאפה ששכח להפריש ממנו[footnoteRef:111](קי). ומכל מקום יאפה את העיסה שהכין ביום טוב על דעת שיאכל מקצת מן המאפה בו ביום[footnoteRef:112](קיא), וראה להלן סוף סעיף לא. [107: (קו) דהיינו לפחות כמות של מ"ג ביצים וחומש ביצה, סי' תקו סע' ג ברמ"א ובמ"ב ס"ק כו, וע"ש בשעה"צ ס"ק ל, דהעיסה (הישנה) לפני שהופרשה ממנה חלה, היא מוקצה, ומשמע דאף שיש לה תקנה, וכנזכר בפנים. ומהגרש"ז אויערבך זצ"ל שמעתי, דלאחר שכבר הכין עיסה אחרת ויכול לתקן הכל, פקע שם מוקצה מכל מה שיש לו, דלכאורה קשה להבין, דכיון שיש לו תקנה לתקן את המאפה של אתמול, מה טעם חשיב מוקצה, ולכן אין לך בו אלא חידושו, ועכ"פ לאחר שכבר הכין עיסה לתקן בה את המאפה של אתמול - יורד ממנו שם מוקצה, ודו"ק. אך צ"ע כיון שאסור אפילו בטלטול, למה לא יהיה מוקצה לכל היום משום מיגו דאיתקצאי דאסור ביום טוב אפילו בלא דחינהו בידים. אולם גם לענין שבת תמהו התוס' בשבת מג א אהא דטבל מוכן הוא אצל שבת, דאמאי לא אסור משום מיגו דאיתקצאי, ולא תירצו כלום, ומסתבר דה"ה נמי לענין יום טוב. אבל מ"מ צ"ע דמאי שנא מבהמה שצריכה שחיטה ולא חזי לאומצא רק לאחר בישול, וה"נ בנידו"ד צריך ללוש עיסה ולהפריש חלה, ואף ששם התיקון הוא בגוף הדבר, מ"מ הרי גם שם צריכים לשוחט וסכין וגם אש לבשל ואפ"ה אין זה מוקצה, וה"נ כשצריכים לעוד עיסה, עכ"ד. ובחלת חו"ל, כיון דקיי"ל דאוכל ומשייר, ודאי י"ל דאין בה משום איסור מוקצה, עיין גם סי' תקו בשעה"צ ס"ק ל, ועיין להלן פ"כ הערה קי, ופכ"ב סוף הערה כד.]  [108: (קז) עיין יו"ד סי' שכו סע' א ברמ"א.]  [109: (קח) ומכוון שיש בשתי העיסות שיעור חלה, לא בעינן לא צירוף כלי ולא נגיעה, אלא מניח שתיהן לפניו ומפריש, סי' תקו במ"ב ס"ק כז ובשעה"צ שם ס"ק מד.]  [110: (קט) שם במ"ב.]  [111: (קי) שם ברמ"א ס"ג, וזה שרי אפי' בחלת אר"י, שם במ"ב ס"ק כה, ועיין לעיל הערה קד ו - קה.]  [112: (קיא) שם במ"ב ס"ק כה, וע"ש בשו"ע הרב סע' ח, דאם באמת צריך את העיסה שלש ביום טוב, מותר אפי' אינו אוכל כולה, אבל אם א"צ לה ביום טוב ואינו אופה אותה אלא כדי להפריש ממנה חלה על העיסה הנילושה מעיו"ט, הר"ז אסור אא"כ אוכלה כולה.] 

אי אפשר להכין עיסה כשיעור המחייב הפרשת חלה, יכין עיסה קטנה יותר[footnoteRef:113](קיב), ויקפיד לעשות אותה דוקא ממין עיסת המאפה שהכין בערב יום טוב[footnoteRef:114](קיג), ויאפנה[footnoteRef:115](קיד) ויתן מאפה זה בסל אחד עם המאפה ששכח להפריש ממנו[footnoteRef:116](קטו), או יניח את שניהם במפה ויכסה אותם במפה עצמה[footnoteRef:117](קטז) ויפריש* חלה מן המאפה החדש[footnoteRef:118](קיז), וגם כאן יקפיד לאפות על דעת לאכול מן המאפה החדש בו ביום[footnoteRef:119](קיח). [113: (קיב) שם במ"ב ס"ק כו, וכן סתם בסי' תנז סוס"ק י.]  [114: (קיג) עיין יו"ד סי' שכו סע' א וברמ"א, ועיין שד"ח, מערכת חו"מ, סי' יד ס"ק ה, דאפי' מצה שמורה ושאינה שמורה הוי כשני מינים, כיון שמקפיד על תערובתם.]  [115: (קיד) עיין שו"ע הרב סי' תנז סע' טז, יו"ד סוסי' שכד בחי' רע"א (ס"ק ו) על ט"ז ס"ק יד בא"ד (ואולי גם מצה שמורה ומצת מצוה).]  [116: (קטו) סי' תקו במ"ב ס"ק כו, יו"ד סי' שכה סע' א, ועיין לעיל הערה סה.]  [117: (קטז) יו"ד סי' שכה סע' א ובש"ך ס"ק ה, ועיין או"ח סי' תנז סע' א בביה"ל ד"ה והסל.]  [118: (קיז) סי' תקו סע' ג ברמ"א.]  [119: (קיח) שם במ"ב ס"ק כה; ובחו"ל - יאכל וישייר, וכדלהלן.] 

-----------------
* ראה לעיל סוף סעיף טז ובהערה שם. 
כט. מכיון שמצוות חלה בחוץ - לארץ אינה אלא מדרבנן[footnoteRef:120](קיט), אפילו בזמן שבית - המקדש קיים וכל ישראל על אדמתם, הקילו חז"ל והתירו לאכול דבר מאפה שלא הופרשה ממנו חלה, אם אמנם נילוש בחוץ לארץ[footnoteRef:121](קיט*), על דעת שיפריש אחרי כן חלה משיירי המאפה[footnoteRef:122](קכ). ולכן, בחוץ לארץ אם שכח להפריש חלה לפני שבת או יום טוב ממאפה שיש בו כשיעור המחייב בחלה[footnoteRef:123](קכא) - ישאיר פרוסה ולא יזרקנה, וממנה יפריש חלה אחרי צאת היום[footnoteRef:124](קכב), שכן בשבת וביו"ט אסור להפרישה*[footnoteRef:125](קכג). בשעת ההפרשה במוצאי היום לא יברך על ההפרשה, גם אם במאפה כולו היה שיעור של חלה בברכה[footnoteRef:126](קכד). כאמור היתר זה לאכול ולשייר לא נאמר אלא בחוץ לארץ, אבל בארץ - ישראל אין דרך להתיר לאכול בשבת וביו"ט לחם או שאר דברי מאפה שלא הופרשה מהם חלה מבעוד יום. [120: (קיט) יו"ד סי' שכב סע' ג.]  [121: (קיט*) עיסה זו רצונו לומר שהתחייבה בהפרשת חלה בחוץ לארץ מפני שנילושה שם, שהלישה היא המחייבת בחלה, אך עיסה שנלושה בארץ ישראל והוצאה לחו"ל, כמו שמצוי במצות שמוציאים אותם לחו"ל, אין עצה זו מועילה.]  [122: (קכ) שם סי' שכג, וע"ש ברמ"א דצריך לשייר מעט יותר משיעור חלה כדי שיהיו שיריים בשעה שמפריש. ולכאורה י"ל דה"ה בתרומת ירק בא"י, דלכו"ע אינה אלא דרבנן, אפי' בזמן המקדש (רמב"ם פ"ב מה' תרומות ה"ו), דג"כ תועיל העצה דאוכל והולך ואח"כ מפריש תרו"מ, וכ"ה במסכת תרומות פ"ג בתפא"י ס"ק ג, ועיין מסכת דמאי פ"ז בתפא"י ס"ק יט, דבדמאי דרבנן ג"כ אוכל והולך ואח"כ מפריש. אלא דנראה דא"א לומר כדבריו, דלא מיבעיא בדמאי, דודאי אסור לאכול ואח"כ להפריש, והראיה מכמה דוכתי בש"ס שהגמרא אומרת בדמאי, כיון דאי בעי מפקיר לנכסיה והוה עני ואוכל דמאי, השתא נמי חזי ליה (שבת קכז ב, ברכות מז א, פסחים לה ב, ועוד), ואם כדברי התפא"י, למה לה לגמרא למימר הכי, תיפוק ליה שאוכל והולך ואח"כ מפריש; אלא גם בענין תרומת ירק דרבנן בא"י לא נראה כדבריו, דבשלמא בחלת חו"ל ובתרומת חו"ל (בכורות כז א) י"ל, דכיון שכל דין חלה ותרומה בחו"ל אינו אלא דרבנן, הקילו חז"ל גם לומר דאוכל והולך ואח"כ מפריש, והראיה דהקילו ג"כ בדינים אחרים, כגון תרומת חו"ל בטילה ברוב, תרומת חו"ל הכהן אוכלה בימי טומאתו (בכורות שם, רמב"ם פי"ג מה' תרומות הי"א). אבל בתרומת ירק בא"י מנליה להקל בכה"ג, והרי לא מצאנו שום קולא כלפי תרומת ירק בא"י, והיא אינה בטילה אלא במאה (כערלה פ"ב מ"ז), ואין הכהן אוכלה אלא בימי טהרתו (עיין רמב"ם פ"ז מה' תרומות ה"ח). ואפ"ל דמצאנו נפק"מ בתרומת ירק בא"י לענין להעלות מתרומה ליוחסין (כתובות כה ב וע"ש תוד"ה נאמן (א)... ועוד נראה דלכו"ע), אבל י"ל כי שם זה רק לחומרא, שאנחנו אומרים, שלא מעלין מתרומת ירק בא"י ליוחסין, אבל מנלן דלקולא ג"כ אמרינן דתרומת ירק אין לה אותם הדינים כמו תרומת דגן תירוש ויצהר (ודין זה דאין ברירה בדאורייתא ויש ברירה בדרבנן, שאני, דאינו תלוי דוקא לענין תרו"מ). ועוד נראה דא"א לומר כדברי התפא"י, שהרי הגמ' בחולין ו ב ו - ז א גבי רבי התיר בית - שאן מחפשת כל מיני אוקימתות ליישב, למה רבי מאיר לא הפריש תרומה מירק בבית - שאן - ודילמא עישר עליה ממקום אחר, ודילמא נתן עיניו בצד זה ואכל בצד אחר - ואם כדברי התפא"י, למה הגמרא לא הביאה בס"ד שלה, ודילמא אוכל והולך ואח"כ מפריש. ויתר על כן, דע"ש בתוד"ה והתיר (ואמר ר"ת) וד"ה ודילמא, דמיירי בירק של דמאי, וא"כ הוי תרי דרבנן, תרומת ירק בא"י וגם דמאי דהוה דרבנן, ואעפ"כ לא רצתה הגמרא לומר בס"ד המציאות של אוכל והולך ואח"כ מפריש. ועוד ראיה שלא כתפא"י, מהא דיומא פג ב מחלוקת דרבי וראב"ש, ע"ש, ואם כדברי התפא"י, למה לרבי לא יאכל בלי לעשר ובמוצש"ק יפריש מן השיריים, וגם לראב"ש למה אמרינן דיעשר בשבת, דבר שיש בו איסור משום תיקון מנא, נאמר דיאכל בשבת, וממה שנשאר במוצש"ק יפריש תרו"מ, ושם מיירי בירק שתרומתו אינה אלא דרבנן. ועוד נראה דגם מצד הסברא אין לחלק, כי בשלמא בחלת חו"ל ובתרומת חו"ל ליכא למיחש לדילמא אתי לאחלופי, ולכן הקילו חז"ל לגביהן כמה קולות, אבל בתרומת ירק בא"י איכא למיחש, שמא יבוא להקל גם בתרומה דאורייתא, ולכן גם לא מצאנו שום קולא שהקילו חז"ל לגבה. אח"ז מצאתי בשו"ת חלקת יואב או"ח בהערותיו לסוסי' יד, ומוכרח כדברינו, ע"ש ד"ה ודע דלפמש"כ דיש שני מצות, וגם מהגרש"ז אויערבך זצ"ל שמעתי, דבספר תורת הארץ להגר"מ קלירס זצ"ל משיב על התפא"י.]  [123: (קכא) ודוקא אם המאפה בא מבצק אחד, ולא שנתחייב בחלה ע"י צירוף סל, כי אז צריך שישייר קצת מהמאפה של כל בצק בנפרד, ובערב יוכל לצרף החתיכות ולקחת מהן חלה אחת, עיין סי' תנז במ"ב ס"ק י.]  [124: (קכב) סי' רסא במ"ב ס"ק ד, וע"ש, דלענין זה חמורה חלת חו"ל מחלת א"י, דאם נזכר בביה"ש שלא הפריש חלה, בא"י יכול להפריש אם אין לו מה לאכול (ע"ש, וצ"ע מסי' שמב בביה"ל ד"ה מותר ביה"ש), ואילו בחו"ל אמרינן דיאכל וישייר, ורק אחרי השבת יפריש חלה ממה ששייר.]  [125: (קכג) סי' שלט סע' ד ובמ"ב ס"ק כו, ואם אמנם משום נראה כמתקן - לית ביה, מכיון שיכול לאכול ולשייר, אבל משום איסור מקדיש אית ביה, עיין רמב"ם פכ"ג מה' שבת הי"ד, ועיין סי' תמד סע' א בביה"ל ד"ה לצורך וסי' תקו במ"ב ס"ק כג, לענין מי ששכח להפריש חלה מן הפת בע"פ שחל בשבת, והרי א"א לאכול ולשייר משום איסור חמץ.]  [126: (קכד) שמעתי מהגרש"ז אויערבך זצ"ל, דכיון שהפרשה זו מועילה מטעם ברירה, ולא מצאנו שיברך בכה"ג שעצם ההפרשה כבר חלה מבעו"י, והוא בינתיים כבר אכל, ועי' מנחת שלמה על ביצה ט א, להלן פמ"ב הערה נז, וע"ע ערוה"ש יו"ד סי' שכג סוסע' ג.] 

-----------------
* פירות ארץ - ישראל שמלאכתם נגמרה בארץ והם הוצאו לחוץ - לארץ בלא שהופרשו מהם תרומות ומעשרות, חייבים בהפרשת תרו"מ שם[footnoteRef:127](קכה), ולכן יש להקפיד ולהפריש הפרשות אלו מבעוד יום מכל הפירות שבדעתו לאכול בשבת וביו"ט, כי שלא כמו לגבי הפרשת חלה - לא התירו לאכול ולהפריש אלה במוצאי היום.  [127: (קכה) עיין רמב"ם פ"א מה' תרומות הכ"ב ובראב"ד שם, ואם נתמרחו בא"י, חייבים מן התורה לדעת הראב"ד גם אם הוציאם אח"כ לחו"ל, ועיין יו"ד סי' שלא סע' יב ובצבי לצדיק שם, דאחר המירוח בא"י שוב לא נפקע מהפירות חיוב תרו"מ בחו"ל גם לדעת הרמב"ם, וכ"ה בשו"ת חלקת יעקב ח"ב סי' עח ו - עט, ובמעדני ארץ על ההלכה הנ"ל ברמב"ם ס"ק א.] 

דינים שונים
ל. המכין אוכל בשביל תינוק, והוא צריך לדעת את הכמות שהתינוק אוכל, מותר לו לשקול או למדוד[footnoteRef:128](קכו), אך אם אפשר, יעריך את הכמות, דהיינו יאמוד אותה ולא ימדוד אותה מדידה מדוייקת, כי בהערכה זו ודאי שאין בה שום איסור, אפילו כאשר מכין לגדול[footnoteRef:129](קכז), וראה להלן בסעיף הבא. [128: (קכו) סי' שו סע' ז, ועיין סי' שכח סע' יז ברמ"א, דצרכי קטן כחושאיב"ס דמי, ועיין להלן פכ"ט הערה קג.]  [129: (קכז) סי' שכג סע' א ברמ"א, סי' תקו סע' א ובמ"ב ס"ק ג.] 


לא. המכין אוכל ביום טוב וצריך לדעת את כמויות התבלינים השונים שבהם ישתמש, כדי שלא לפגום את טעם התבשיל, אם דרכו למדוד גם בימות החול[footnoteRef:130](קכח) - מותר לו לעשות כן גם ביום טוב[footnoteRef:131](קכט), וישתמש לצורך המדידה בכלי שמסומנות בו מידות[footnoteRef:132](קל), אבל אל לו להשתמש למדידתם במאזניים[footnoteRef:133](קלא). [130: (קכח) סי' תקד במ"ב ס"ק כב.]  [131: (קכט) שם סע' ד ובמ"ב ס"ק כא.]  [132: (קל) שם וסי' תקו במ"ב ס"ק ב.]  [133: (קלא) סי' תק סע' ב וע"ש במ"ב ס"ק ח, וע"ש בשו"ע, דטבח אומן אסור לו לשקול בידו, דהיינו שלוקח בידו האחת את החתיכה, ע"ש, ומשער כמה משקלה, ע"ש במ"ב ס"ק יג, דדוקא כשעושה כן למכור, אבל לעצמו בביתו לית לן בה. ואם משתמש במאזניים, לא מועילה העצה של פיחת מעט או מוסיף מעט, ע"ש במ"א ס"ק ד.] 

מצרכים שכמותם הלא - מדויקת אינה פוגמת את טעם התבשיל, אין מודדים ביום - טוב[footnoteRef:134](קלב), גם אם רצונו למדוד את הקמח כדי שיוכל ללוש כשיעור המחייב הפרשת חלה[footnoteRef:135](קלג), אלא יקח באומד[footnoteRef:136](קלד), ויוסיף מעל השיעור הדרוש[footnoteRef:137](קלד*). [134: (קלב) סי' תקו סע' א.]  [135: (קלג) עיין סי' תנו סע' ג.]  [136: (קלד) שם וסי' תקו סע' א.]  [137: (קלד*) בכדי שלא יפחות מהשיעור הנצרך להפרשת חלה.] 


לב. אין להקציף בשבת ביצה[footnoteRef:138](קלה), וביו"ט מותר, לצורך השימוש בו ביום[footnoteRef:139](קלו), ועיין בסעיף הבא, וכן הדין גם לגבי הכנת קצפת משמנת מתוקה[footnoteRef:140](קלז). [138: (קלה) סי' שכא במ"ב ס"ק סח, והטעם דנראה שרוצה לבשל בקדירה.]  [139: (קלו) כי לא שייכת גזירה זו.]  [140: (קלז) עיין סי' שכא במ"א ס"ק כד, ואף אם ננקוט דלא הוה עבה, מ"מ יש לחוש משום מוליד, כיון שעשוי להתקיים, וגם אפשר שזה דומה ליינמולין, סי' שכא סע' יז וע"ש במ"ב ס"ק סט, ועיין גם סי' שלא סע' ז; שמעתי מהגרש"ז אויערבך זצ"ל, ועי' להלן פי"ב הערה לא לענין מוליד.] 


לג. ביום טוב מותר להכין מיונז, בין נזיל ובין סמיך[footnoteRef:141](קלח), ואפילו במערבל יד, אבל לא בעזרת מערבל חשמלי (מיקסר), וגם מותר להפריד לצורך זה את החלמון מן החלבון של הביצה, כי באופן זה אין איסור ברירה ביום טוב[footnoteRef:142](קלט). [141: (קלח) דלא שייכי כל הני טעמי, דלהלן הערה קמא.]  [142: (קלט) וכדלעיל פ"ד סע' א, ועיין נ"א כלל פב ס"ק ב.] 

בשבת אסור להכין מיונז סמיך[footnoteRef:143](קמ), וגם באשר למיונז נזיל, יטיב לעשות אם יכין אותו מבעוד יום[footnoteRef:144](קמא), וראה לעיל פרק ג סעיף סז. [143: (קמ) עיין לעיל הערה קלז ובהערה הבאה.]  [144: (קמא) שמעתי מהגרש"ז אויערבך זצ"ל, דאם שכח להכין מער"ש, יל"ע אי יכול להכין בשבת מיונז נזיל, דאפילו נאמר דהוה טריפה ואסור, דנראה כלש, כסי' שכא בפמ"ג א"א ס"ק כד, מ"מ כיון שאינו עושה אותו סמיך אפשר דשרי, ע"ש בפמ"ג. ומשום נולד נמי לית ביה, כיון שהביצה והשמן ראויים לאכילה גם בלי שיתערבבו. וגם לית ביה משום דנראה שרוצה לבשל, וכדלעיל הערה קלה, שמכיון שמערב אותו עם השמן, ניכר שהוא מאכל בפ"ע ואינו עומד לבישול, ועיין גם סי' שיט במ"ב ס"ק נח וסי' שכא במ"ב ס"ק סט. אלא דחזר ואמר לי הגרש"ז זצ"ל, דמדברי המ"א בסי' שכא ס"ק כד משמע דאסור לטרוף כל דבר, ולאו דוקא עבה, וכן משמע בגמרא שבת קלד א, וכ"ה בשו"ע סי' שלא סע' ז, דאסור לטרוף יין ושמן, עכ"ד.] 


לד. מותר למרוח חמאה, ריבה, דבש, מימרח שוקולד וכל מימרח אחר על פרוסת לחם, ואין בזה משום איסור ממרח*[footnoteRef:145](קמב), וראה לעיל סעיף יד, וכן הדין לגבי פירות מבושלים (קונפיטורה)[footnoteRef:146](קמד); ובאשר למריחת פירות חיים, כגון בננה או אבוקדו, ראה לעיל פרק ו סעיפים ו, ז ו - ח. [145: (קמב) סי' שכא במ"ב ס"ק פב, כי כל כוונתו היא שיתפשטו מאכלים אלה על הלחם, ואין לו כוונה ליפותם.]  [146: (קמד) שם במ"ב ס"ק פב.] 

ואם כוונתו במריחת המאכלים על - גבי האוכל היא ליפותם, כמו מריחת קרם על - גבי העוגה, המחמיר לא לעשות כן בשבת, תבוא עליו ברכה[footnoteRef:147](קמה). [147: (קמה) שם ברמ"א ובביה"ל ד"ה במאכל.] 

-----------------
* אבל אסור למרוח דברי מאכל שלא לשם מאכל, כגון למרוח מרגרינה או חמאה על שפתיים יבשות[footnoteRef:148](קמג), וראה להלן פרק לה סעיף כא.  [148: (קמג) שם סע' יט בביה"ל סוד"ה תע"ב.] 

לה. מותר למרוח ביום טוב מרגרינה וכדו' על תבנית אפיה, כדי שהמאפה לא יישרף או יידבק בתבנית[footnoteRef:149](קמו). [149: (קמו) שהרי אינו מכוין למרוח בכל מקום בשוה, ואין בכה"ג משום איסור ממרח; שמעתי מהגרש"ז אויערבך זצ"ל, ועיין קצוה"ש ח"ח דף לז.] 


לו. מותר להכין מי - סודה על ידי הוספת חמצן (כגון בקבוקי "סיפולוקס" או "סודה סטרים")** אפילו בשבת[footnoteRef:150](קמז). וראה להלן פרק לד סעיף ד, לענין הכנת תמיסת - סודה ושתייתה בשבת לשם רפואה. [150: (קמז) דאף להאוסרים הכנת תמיסת סודה ע"י נתינת אבקת סודה לתוך המים, עיין להלן פל"ד הערה כב, מ"מ בני"ד שהוא רק מכניס חמצן למים, מסתבר דשרי, וכמו שמותר לערב יין במים. וכן אין לחוש להברגת מיכל החמצן לבקבוק המים, כיון שעשוי להיות מוסר אחרי המילוי, עיין סי' שיג במ"ב ס"ק מה, וה"ה לגבי הברגת המכסה שע"ג הבקבוק. וגם לא שייך בזה שמא יתקע, עיין סי' שיג במ"א ס"ק ט ובמ"ב ס"ק לח. וכן אין בהברגת המכסה שעל הבקבוק משום עשיית כלי מחדש, אף שבנפרד אינו ראוי לשימוש, עיין חזו"א סי' נ ס"ק ט ד"ה והא, שהרי גם בכוס של פרקים דשרינן הוא אפילו כשכל חתיכה בפ"ע אינה ראויה לכלום, וכן מוכח מתשובות הרמ"א סוסי' קיט שמתיר לפתוח בשבת ספר שעל חודי הדפים יש אותיות או ציורים כמו שמותר לפרק כלי של פרקים או להחזיר, והרי אותיות כשהן מופרדות אינן ראויות לכלום ומדמה לזה כוס של פרקים. גם מרכיבים פיטמה על פי בקבוק של תינוקות, גם נוהגים ביום טוב להכניס פתילות לתוך דבר אחר אף שכל אחד לבד בלי השני אינו ראוי לכלום ואין חוששין לתיקון מנא, וכמו שרגילים להבריג ביום טוב מנורת נפט אל המיכל, עיין סי' תקיט סע' ב ובמ"ב ס"ק יא. וענין מטה של טרסיים וקנה של סיידין (שבת מז א) לא שייך לכאן, דהתם חשיב תמיד כעושה כלי חדש, ואילו הכא הכל ערוך ומתוקן יפה ורק מכיון שעשוי לשתיית מי סודה לכן צריכים להסיר את המכסה ולהכניס בו מים וכן את הבלון עם החמצן להרכיבו כדי לשתותו ביחד עם המים וכך דרך שימושם (ועיין להלן פרק כג הערה ז, ובספר בנין שבת מלאכת בונה פרק ה ב, י. י. נ.). וגם מה שהחמצן גורם לדחיפת המים דרך הצינור שבבקבוק אין לאסור וקצת דוגמא לזה - נתינת "מינקת" לתוך חבית של יין, עיין סי' שיד סע' ה. וגם לא נעשה שום נקב בבקבוק החמצן, ואפילו יצוייר שנעשה נקב במכסה, ג"כ אין לאסור, מכיון שבאופן כזה ודאי שהמכסה יוצא מכלל שימוש, ודרך קלקולו שרי, וכמו שובר חבית להוציא גרוגרות, סי' שיד סע' ח, וקורע עור מעל פי החבית, שם במ"ב ס"ק כה; כל זה שמעתי מפי הגרש"ז אויערבך זצ"ל, וכן מבואר בארוכה בשו"ת יביע אומר ח"ג סי' כא וח"ד סי' לא ו - לב, וע"ע שו"ת ציץ אליעזר ח"ז סי' כד (ד).] 

-----------------
** ומותר להשתמש גם במכשירים להכנת מי - סודה, אשר מופעלים על ידי חשמל, כגון אלה המצויים בקיוסקים או במוסדות ציבוריים[footnoteRef:151](קמח), אם אמנם הפעיל אותם מבעוד יום. אולם יש שמחמירים שלא להשתמש במכשירים אלה[footnoteRef:152](קמט).  [151: (קמח) עיין לעיל פ"י הערה לז, והכא נמי אינו אלא גרמא בפ"ר דשרינן, עיין ספר מנחת שלמה ח"א סי' י ס"ק ו ד"ה גם פשוט.]  [152: (קמט) דומיא דשימוש במקרר, לעיל פ"י סע' יב ו - יג.] 

לז. דברי מאכל שתפורים או קשורים בחוט, כגון מעיים או עוף ממולאים, כשבא לאכול מהם, מותר לחתוך את החוט בסכין או במספריים[footnoteRef:153](קנ), וראה לעיל פרק ט סעיפים טו ו - טז. ובאשר להוצאת החוט מתוך המאכל, בשבת אסור להוציאו משום איסור בורר[footnoteRef:154](קנא), וביו"ט מותר להוציאו[footnoteRef:155](קנב). [153: (קנ) סי' שיד סע' ט, קצוה"ש סי' קמה סע' ג.]  [154: (קנא) כמו כל פסולת מתוך אוכל דאסור.]  [155: (קנב) וכדלעיל פ"ד סע' ג.] 


לח. ביום טוב גם מותר לתפור דברי מאכל, כגון עוף ממולא, והוא שיהא חוט חתוך[footnoteRef:156](קנג) ומושחל במחט לצורך זה מוכן מבעוד יום[footnoteRef:157](קנד), ומותר לחתוך מה שנשאר מן החוט אחרי גמר התפירה[footnoteRef:158](קנה), ואם אפשר, ישרוף את שארית החוט, ולא יחתוך[footnoteRef:159](קנו). [156: (קנג) סי' תקט סע' ג ובמ"ב ס"ק יז.]  [157: (קנד) שם בשו"ע ובמ"ב ס"ק טז, ע"ש, דאם השחיל החוט מבעו"י ושוב הוציאוהו או נפל, מותר להחזירו ביום טוב.]  [158: (קנה) שם במ"ב סוס"ק טז ו - יז.]  [159: (קנו) שם ברמ"א ובמ"ב ס"ק יח.] 


לט. אין איסור צביעה באוכלין[footnoteRef:160](קנז) כל עוד לא יתכוון לצביעת המאכל אלא רק לתיקון או שיפור טעמו[footnoteRef:161](קנח). ולכן מותר ליתן תמצית תה (וראה לעיל פרק א סעיף נג), יין אדום או מיץ פטל לתוך מים וכיו"ב. ונכון להימנע מנתינת חומר צובע, גם כשחומר זה עצמו נאכל, לשם שינוי צבע המאכל בלבד[footnoteRef:162](קנט), ועל אחת כמה וכמה שאסור ליתן חומר צובע בדבר הנאכל, כאשר אין כל כוונה לאוכלו כי אם ליפותו, כגון לצבוע מים שאינם עומדים לשתייה אלא לשם קישוט הבית[footnoteRef:163](קס), וראה גם להלן פרק לג סעיף יט והערה פו. וגם אם כל כוונתו היא רק לתיקון הטעם או לשיפורו, טוב - לכתחילה - להכניס תחילה לכוס את החומר הצובע, כגון תמצית תה או את היין האדום או את מיץ הפטל, ולמזוג את המים רק אחר כך[footnoteRef:164](קסא). [160: (קנז) סי' שכ סע' יט ובמ"ב ס"ק נו ובביה"ל ד"ה ליתן, ועיין סי' שיח בשעה"צ ס"ק סה, דלכתחילה יש לחוש לדעת האוסרים, ועיין שו"ת אב"נ או"ח סוסי' קעג, דנכון להחמיר.]  [161: (קנח) סי' שכ במשנה ברורה ס"ק נו, ועיין להלן פל"ג הערה לא ולעיל פ"ג הערה נח. ושמעתי מהגרש"ז אויערבך זצ"ל, דלגבי מיץ פטל אף שהצבע אינו טבעי והוא רק למראה ולא לשם טעם, והנותן מיץ פטל לתוך כוס מים מסתכל היטב על מראה הצבע, כדי לדעת את כמות הפטל שהוא רוצה, מ"מ כמו שמותר ליתן תמצית תה תוך המים אשר שם הצבע הוא טבעי, כך גם בזה אף על גב שהצבע נעשה ע"י אדם, ודו"ק, עכ"ד.]  [162: (קנט) סי' שכ במשנה ברורה ס"ק נו בשם הנ"א.]  [163: (קס) שם במ"ב.]  [164: (קסא) סי' שיח בשעה"צ ס"ק סה, וראה לעיל הערה קנח ופ"א סע' נג והערה קנה.] 


מ. אין איסור מוליד ריח באוכלין, אם יש בהוספת הריח משום הכשרת האוכלין לאכילה או השבחת טעמם[footnoteRef:165](קסב), ולכן מותר להכניס לאוכלין כל מיני תבלינים. [165: (קסב) סי' תקיא סע' ד ובמשנה ברורה ס"ק כד, וע"ש בשע"ת ס"ק ז ובמנחת שבת סי' פ ס"ק מח.] 


מא. אין לקפל מפיות נייר בצורה מיוחדת כדרך שרגילים לעשות לכבוד אורחים[footnoteRef:166](קסג), אבל מותר לקפלן קיפול רגיל[footnoteRef:167](קסד). מפית בד שקיפולה נפתח - אין לחזור ולקפלה שוב, וכמבואר להלן פרק טו סעיף מז. [166: (קסג) ומשום דדומה לבנין; שמעתי מהגרש"ז אויערבך זצ"ל, ועיין להלן פט"ז סע' כא ובהערה סא.]  [167: (קסד) דבנייר לא שייך ביה משום תיקון מנא, אך עדיין יל"ע בקיפול הרגיל אשר מקפידים שכולם יהיו שוים, מנין להקל, ואפשר דזה רק סדר ולא שום תיקון. שמעתי מהגרש"ז אויערבך זצ"ל, ועיין להלן פכ"ח הערה מ.] 


מב. מותר להצמיד צלחת - תינוק לשולחן על ידי ואקום (בעזרת גומי או פלאסטיק בתחתיתה), כדי שהתינוק לא ישפוך את המאכל[footnoteRef:168](קסה); ולענין חימום המאכל בתוך צלחת כזו בשבת, ראה לעיל פרק א סעיף נו. [168: (קסה) מכיוון שהוא עומד לפרקה מיד אחרי ארוחת התינוק, ומותר לכו"ע עיין סי' שיז סע' ג ובמ"ב ס"ק כא.] 


מג. אין לכסות עוגה במכסה שאינו מיועד לכסוי עוגות - אם יווצר חלל טפח בין המכסה לצד העליון של העוגה, כי בזה יעשה אוהל להגן, וראה להלן פרק כד סעיף ה, וכן אין להסיר מכסה שכזה מן העוגה, מכיון שבזה יסתור אוהל בזה. אבל אם אין חלל טפח בין המכסה לצד העליון של העוגה, מותר להניחו ולהסירו[footnoteRef:169](קסו). [169: (קסו) ואף אם חתך ולקח מן העוגה בצד אחד ושם הלא יש חלל טפח, מ"מ מותר, כי למעשה המכסה בא להגן על העוגה הקיימת שאין טפח בינה למכסה, שמעתי מהגרש"ז אויערבך זצ"ל.] 

ואם המכסה מיועד לצלחת מיוחדת לעוגה, מותר להניחו ואף להסירו בכל אופן, אף אם יש חלל טפח בין המכסה לצד העליון של העוגה[footnoteRef:170](קסז). [170: (קסז) שמעתי מהגרש"ז אויערבך זצ"ל, דהוה דומיא דכיסוי קדירה, להלן פכ"ד הערה עב, ועיין שלחן שלמה סי' שטו ס"ק כד (י).] 


מד. מותר לבזוק אבקת סוכר על גבי עוגה וכדו', גם אם הוא משתמש לצורך זה במסננת (כדי להקל על הפיזור)[footnoteRef:171](קסח). שמירת שבת כהלכתה פרק יא  [171: (קסח) דאין כאן משום איסור בורר, כיון שהכל עובר דרך המסננת, וגם משום עצם השימוש במסננת שהוא כלי שמל"א, עיין סי' שיט סע' י ובמ"ב ס"ק מא, ועי' גם שם ס"ח ובמ"ב ס"ק ל.] 

דינים שונים בדבר הכנת אוכל בשבת וביו"ט 
מליחת אוכלין
א. אוכלין שרגילים למולחם לשם כיבוש או שימור, כגון בצל, צנון, מלפפון וכיוצא באלה, אסור למולחם בשבת, אפילו אם בדעתו לאוכלם מיד[footnoteRef:172](א), אלא אם כן יעשה באחד משני האופנים האלה - או יטבול כל חתיכה בפני עצמה במלח ויאכלנה מיד[footnoteRef:173](ב), או ימלח אפילו חתיכות רבות, אבל ישפוך עליהן מיד אחרי המליחה שמן או חומץ, דהיינו דברים שמחלישים את כוח המלח[footnoteRef:174](ג). וביו"ט מותר למלוח בכל אופן[footnoteRef:175](ד), אך לכתחילה טוב להחמיר ביום טוב כמו בשבת[footnoteRef:176](ה). [172: (א) סי' שכא סע' ג ו - ד ובמ"ב ס"ק יג ו - יד; ועיין קצוה"ש סי' קכח בבדה"ש ס"ק ב, דפירות וירקות שרגילים לשמר אותם ע"י סוכר, יש לאסור לפזר עליהם סוכר, וכן שמעתי מהגרש"ז אויערבך זצ"ל, והיינו לשני הטעמים, של רש"י והרמב"ם, שהביא המ"ב בסי' שכא ס"ק טו. אך נודע לי שמלח משנה את גוף הדבר ודומה למעבד, משא"כ סוכר, עכ"ד, ועיין גם יסודי ישורון ח"ד דף קעג.]  [173: (ב) סי' שכא במ"ב ס"ק יד ו - כ.]  [174: (ג) שם במ"ב ס"ק יד.]  [175: (ד) סי' תקי סע' ז ברמ"א.]  [176: (ה) שם ובמ"ב ס"ק כז; ולא דמי להא דסי' תק סע' ה, דע"ש במ"ב ס"ק כב.] 


ב. אוכלין שאין רגילים למולחם לשם כיבוש או שימור, אבל המלח משפר את טעמם, כגון ביצים או עגבניות[footnoteRef:177](ו), מותר למולחם בכל אופן[footnoteRef:178](ז) שהוא, ובלבד שיהא זה לצורך שימושם בו ביום[footnoteRef:179](ח), וטוב למולחם סמוך לסעודתו[footnoteRef:180](ט). [177: (ו) ושמעתי מהגרש"ז אויערבך זצ"ל, דמכיון דלא שייך לגבן הטעם של נראה כמעבד, וגם אין רגילים לכבוש רק עגבניות שלמות, לכן מותר למולחן כשהן חתוכות, וכן יש לדון במלפפונים הואיל ואין רגילים לכובשם בלי קליפה, וגם רק כשהם שלמים. ואף בצנון צ"ע, דבזה"ז אין רגילים כלל לכובשו, וגם לא נראה כמעבד, אך אין להקל בצנון, הואיל ונזכר בגמרא דאסור, משא"כ לגבי עגבניות, ועיין סי' שכא במ"ב ס"ק יג.]  [178: (ז) סי' שכא סע' ה.]  [179: (ח) שם במ"ב ס"ק כא.]  [180: (ט) שם במ"ב, ועיין ח"א כלל לב סי' ז.] 


ג. אסור לכבוש (לשרות בחומץ או במי - מלח) מלפפון, עגבניה ירוקה וכדו', בין בשבת[footnoteRef:181](י) ובין ביום טוב[footnoteRef:182](יא), אבל מותר לשרות דג מלוח במי - חומץ על מנת להשביח את טעמו, והוא שיהא דעתו לאוכלו בו ביום[footnoteRef:183](יב). [181: (י) סי' שכא במ"ב סוס"ק טו, ועיין שו"ת נו"ב מה"ת או"ח סי' כג וחכ"א כלל נח סי' א.]  [182: (יא) דלא שייך להתיר כמו בההיא דלעיל סע' א, דעיין סי' תקי במ"ב ס"ק כו, דאינו מותר ביום טוב אלא מטעם דא"א לעשותו בעיו"ט, וטעם זה לא שייך כאן. ועוד שמעתי מהגרש"ז אויערבך זצ"ל, דמכיון שהדרך לכבוש לימים הרבה, אין להתיר, עי' סי' תצה במ"ב ס"ק ה.]  [183: (יב) מנחת שבת סי' פ ס"ק לה, ע"ש טעמו. ואולם שמעתי מהגרש"ז אויערבך זצ"ל, דבשלמא ביום טוב מותר לכבוש, כי לא שייך לאסור משום בישול, וגם לא מסתבר להחמיר בכגון דא אף כשהיה אפשר מאתמול, וגם אין בזה משום מעבד, אולם לגבי שבת צ"ע טובא על המנחת שבת, דהא שפיר שייך הטעם של נראה ככובש, שהרי רגילים לכבוש דגים בחומץ, וכמו שכתוב סימן שכא במ"ב סוס"ק טו לענין מלפפון, אך אפשר מפני שדג מלוח כבר היה כבוש מקודם במי מלח, עכ"ד.] 


ד. דג מלוח, מותר להדיחו או לשרותו במים קרים בשבת כדי להסיר ממנו את המלח, אם בדעתו לאוכלו בשבת זו[footnoteRef:184](יג), אבל לשרותו במים חמים אסור, ואין לערות עליו מים חמים אפילו מכלי שני וגם אין לשרותו בכלי שלישי[footnoteRef:185](יד), וראה לעיל פרק א סעיף סג; וביו"ט מותר בכל אופן[footnoteRef:186](טו). [184: (יג) סי' שיח במ"ב ס"ק לו, ואין בזה משום מכה בפטיש, שם בביה"ל ד"ה והדחתן, וע"ש בב"י, דהוה דומיא דרחיצת כוסות וקערות, והיינו דוקא לצורך שימושו בשבת. אך שמעתי מהגרש"ז אויערבך זצ"ל, דצ"ע אם מעורבים בהם גרגירי מלח, דלמה אין בה בהדחתם משום איסור בורר, דמ"ש מכרשינין דאסור להציפם במים כדי להסיר את הפסולת, סי' שיט סע' ח, עכ"ד, והיינו אם לא נימוחים גרגירי המלח במים ועיין לעיל פ"ג הערה נב ו - נג (אולי אם המלח מונח למעלה מותר, כמו שמותר להדיח בשר מהדם שעליו ולא הוי בורר, עיין סי' שיח מ"ב ס"ק י. גם אפשר שהמלח שומר על הדג וחשיב כעין קליפה).]  [185: (יד) סי' שיח במ"ב ס"ק לו ו - לז ובביה"ל סוד"ה חוץ.]  [186: (טו) כי אין איסור בישול ביום טוב.] 

בדבר שטיפת פירות, עיין לעיל פרק ג סעיף כב ופרק ד סעיף י.

ה. אסור למלוח בשר בשבת כדי להוציא את דמו ולהכשירו לאכילה[footnoteRef:187](טז), וכן אין להדיחו בשבת כדי שיוכל למולחו אחרי השבת[footnoteRef:188](יז). [187: (טז) סי' שכא סע' ה ובמ"ב ס"ק כא, סי' שיח במ"ב ס"ק י, ועיין לעיל פ"ג הערה קיב.]  [188: (יז) סי' שכא במ"ב ס"ק כא.] 

בשר שהיום השלישי לשחיטתו חל בשבת, והוא שכח למולחו או להדיחו מבעוד יום, אם אין במקום נכרי שיוכל להדיחו[footnoteRef:189](יח) - מותר לו לישראל לעשות כן, כדי שלא ייאסר הבשר לבישול[footnoteRef:190](יט), ולעניין זה אין הבשר אסור בטלטול, אף על פי שאינו מבושל[footnoteRef:191](כ). ואם הבשר מונח בכלי, מוטב שירחץ ידיו מעל לכלי עד שהבשר יהיה שרוי במים[footnoteRef:192](כא), ומותר לשפוך אחרי כן את המים הללו[footnoteRef:193](כב). [189: (יח) ע"ש במ"ב.]  [190: (יט) ע"ש בשם הנו"ב.]  [191: (כ) סי' שח סע' לא ובמ"ב ס"ק קכה, ע"ש דבמקום הדחק יש לסמוך על המקילין. ושמעתי מהגרש"ז אויערבך זצ"ל, דמכיון שידוע שבזמננו אין אף אחד שאוכל בשר באומצא, ובפרט כשהבשר אינו מלוח, צ"ע איך אפשר להקל לטלטלו, והרי זה דומה לדג שאינו מלוח דלכו"ע אסור לטלטלו, שם סע' לב, וכעי"ז מצינו לגבי טריפה, דבזה"ז אינה עומדת לאכילת כלבים ולכן אסורה בטלטול, סי' תצח במ"א ס"ק ח, אף דבזמן הש"ס לא היתה מוקצה כיון שעמדה לאכילת כלבים, עכ"ל, ועיין גם ערוה"ש סי' שח סע' נח ומסגה"ש על קצשו"ע סי' פח ס"ק ה. ומ"מ שמעתי מהגרש"ז אויערבך זצ"ל דבמקום הצורך מותר לטלטל בשר חי כמו בני"ד, עכ"ד, ועיין גם אז נדברו ח"ז סי' מז.]  [192: (כא) סי' שכא במ"ב סוס"ק כא, ויטול ידיו לנקיות בעלמא ולא משום רוח רעה (עי' שו"ע או"ח סי' ד סע' ט).]  [193: (כב) כי הרי ראויים הם לשתיית הבהמה, עיין סי' שלח סע' ח ובמ"ב ס"ק ל, ואין הכלי בסיס לדבר האסור - לבשר, דהרי נקטינן דבשעת הדחק יש לסמוך על המקילין, סי' שח במ"ב ס"ק קכה, וע"ע לעיל הערה כ.] 

ביום טוב מותר למלוח בשר ולהדיחו, אם בדעתו לאכול ממנו באותו היום[footnoteRef:194](כג). [194: (כג) סי' תק סע' ה וברמ"א. ואם אין דעתו לאכול מן הבשר, ויש חשש שיעברו ג' מעל"ע, מותר להדיחו ביום טוב, שם במ"ב ס"ק כט, והטעם משום שאינו אלא שופך עליו מים (וזה מותר אף בשבת כמבואר בסעיף זה). ועיין שו"ת נו"ב מהדו"ת או"ח סי' צב, דמכיון שראוי לבשלו בו ביום, לית ביה משום תיקון, וע"ש במ"ב, דמ"מ ראוי לכתחילה לאכול חתיכה מן הבשר שהדיח ביום טוב, ובחו"ל יניחנו, אם אפשר, עד יום טוב שני של גלויות ואז ידיחנו.] 


ו. מותר להחליש את חריפות החומץ על ידי הוספת מים אליו[footnoteRef:195](כד). [195: (כד) סי' שכא במ"ב ס"ק טו. ולדעת הגרש"ז אויערבך זצ"ל, אפי' כשכוונתו להרבות בכמות החומץ, ולא רק להחלישו, ג"כ שרינן, דלא אסרינן אלא ביין ושאר משקין (ע"ש במ"ב) דשייך בהו לומר שנהפכים לחומץ, משא"כ מים שאין בהם אלא תערובת מים בחומץ, וכמו שמותר להרבות מים ברוטב, כך גם זה, ועיין גם מנחת שבת סי' פ ס"ק צא ובקו"א שם.] 


מחיקת אותיות שבדברי אוכל וכתיבתן
ז. דברי מאפה שצויירו עליהם אותיות או ציורים כלשהם[footnoteRef:196](כה) באמצעות מימרח כלשהו[footnoteRef:197](כו), או על ידי סידור של חתיכות פירות או סוכריות קטנטנות זו על יד זו וכל כיו"ב, מותר לאוכלם אף על פי שעל ידי אכילתו האותיות והציורים מתקלקלים[footnoteRef:198](כז), אבל אסור לחתוך את האותיות או את הציורים[footnoteRef:199](כח) עובר לאכילתם[footnoteRef:200](כט). חתך את המאפה מבעוד יום, מותר להוציא ממנו פרוסה בשבת, גם אם מתפרקת על ידי זה אות שלמה או ציור שלם[footnoteRef:201](ל). [196: (כה) סי' שמ סע' ג ברמ"א ובמ"ב ס"ק טז, וע"ש בערוה"ש סע' כג.]  [197: (כו) ע"ש במ"ב ס"ק טו, שאם האותיות והציורים נעשו מדבש המעורב במים או בשאר מי פירות, אין להחמיר, וע"ש בא"ר ס"ק ז, משום דלא הוה דבר המתקיים. ועיין קצוה"ש סי' קמד בבדה"ש סוס"ק ג, דלפ"ז במימרח שמתקיים יש להחמיר, וכ"ה לאיסור בכלכלת שבת מלאכת מוחק (וצ"ע בדברי השעה"צ ס"ק כא, שמעתיק דבריו להתירא). ועיין גם חזו"א סי' סא ס"ק א, שמחמיר אפי' במי פירות.]  [198: (כז) סי' שמ במ"ב ס"ק יז, וע"ע חזו"א הנ"ל, ועיין שו"ת יביע אומר ח"ד סי' לח ס"ק ג ו - יג.]  [199: (כח) סי' שמ סע' ג ברמ"א, וע"ש בא"ר סוס"ק יא, דבשמאל שרינן, (וע"ע שו"ת אבנ"ז או"ח סי' רט ס"ק ט שחולק על הא"ר) וע"ש במ"ב ס"ק יד דמותר ליתנו לתינוק, ועיין במבוא פ"א הערה כו.]  [200: (כט) ובענין לחתוך בין אותיות של מלה שלמה, עיין לעיל פ"ט הערה נא.]  [201: (ל) עיין להלן פט"ז הערה סח, ועיין שו"ת אג"מ או"ח ח"א סי' קלה, וכאן עדיף טפי, לפי שהדגמ"ר מיקל בעיקר הדין של חיתוך אותיות, סי' שמ במ"ב ס"ק יז, וכן הסכים עמדי הגרש"ז אויערבך זצ"ל. ועיין גם קצוה"ש סי' קמד בבדה"ש ס"ק ד בשם הצ"צ. ודוקא אם חתך מבעו"י את דברי המאפה בשלמותם, אבל אם רק חתך דרך האותיות, י"ל כיון שעדיין מחוברות האותיות ע"י תחתית המאפה - אסור לחתוך בשבת.] 


ח. לחם, ביסקויטים, שוקולד וכדו' שהאותיות והציורים שבהם הן מחומר המוצר עצמו (ואין הבדל בין חקוקות בו או בולטות ממנו), מותר[footnoteRef:202](לא) לחתוך אותם או לשברם אפילו במקום האותיות[footnoteRef:203](לב). וכן מותר לשבור דברי מאפה העשויים בצורת אות[footnoteRef:204](לג) או ציור[footnoteRef:205](לד). [202: (לא) סי' שמ במ"ב ס"ק טו, וע"ש בשעה"צ ס"ק כ, דכ"ה הסכמת האחרונים, ועיין שו"ת הר צבי או"ח סי' ריד, ועיין סי' תעה סע' ז ובמ"ב ס"ק מז בשם שו"ת הרמ"א סי' קיט, ולשונו שם שכותב על המצה, וכן הוא מדמה דין המצה לדין עוגה שכתובות עליה אותיות, וצ"ע. וע"ע חזו"א סי' סא ס"ק א, שתמה על עיקר הדין, ובקצוה"ש סי' קמד בבדה"ש ס"ק ג מבאר בזה, ועיין גם או"ש פכ"ג מה' שבת ה"ב. ומהגרש"ז אויערבך זצ"ל שמעתי, דבאמת היה נראה, דכמו ששובר אדם חבית וקורע עור שע"ג החבית, כדי להוציא האוכלין, ה"נ שרי לפתוח חבית אף על פי שמוחק האותיות שע"ג החבית (לפ"ז מותר לקרוע אריזות מזון, אפילו במקום האותיות). וא"כ יהא מותר לחתוך העוגה כדי לאוכלה אף על פי שמוחק האותיות ועיין פ"ט הע' נ ובפרק לג הערה לה. ושוב ראיתי במהר"ש הלוי (מקור ההלכה דסי' שמ במ"ב ס"ק טו), שהוא מתיר מטעם זה בכל גוונא (ע"ש ראיותיו להיתר, וצ"ע בדבריו), אך מכיון שמצינו, שגדולי האחרונים החמירו לענין מחיקה, נראה דס"ל דלא התירו אלא כעין המבואר בסי' שיד סע' ח, והוה כמו ששובר אגוזים כדי ליטול האוכל שבהם, וכ"ה בחזו"א סי' נא ס"ק יג. ושבירת החבית וקריעת העור הן כעין שבירת אגוזים, אבל ענין מחיקה, שאינה שייכת בשבירת אגוזים, לא התירו. ומעתה י"ל, דכל זה דוקא באותיות שעל החבית או ע"ג העוגה, אבל אותיות שהן ממש מהעוגה עצמה, והוה דומה לאגוז עצמו, בזה אין איסור מחיקה, עכ"ד.]  [203: (לב) והא דשרינן לחתוך גבינה בשבת, אף שהגבינה נעשית בתבנית מסויימת, וגם נעשית לימים הרבה וחייב בעשייתה משום בונה, רמב"ם פ"ז מה' שבת ה"ו, והרי קיי"ל דכל שחייב בעשייתו משום בונה - חייב בסתירתו משום סותר, דכללא הוא דכל מידי דחשיב בונה, יש בו גם אסור סתירה בסתירתו, וכדחזינן בשבת ריש פ' כל הכלים, שהגמרא משווה בפשיטות סתירה דכלים לבנייתם, וכן מבואר גם שם נז א תוד"ה במה, ע"ש, עיין מה שתירצו בעטרת חכמים סי' ג ובתהל"ד סוסי' שיט (וסברתו כבר מובאת בסי' שיד סע' ח בביה"ל ד"ה חותלות), ובש"ש, מעשה חושב, דיני קורע שלא ע"מ לתפור, סוד"ה והנה. ומהגרש"ז אויערבך זצ"ל שמעתי, דכיון שלענין סתירה אין חילוק בין סותר בית שנבנה מאבנים הרבה, לבין סותר מערה שהיא מאבן אחת, ולכן גם כמו שמותר לשבור אגוז וכיו"ב ולא מיקרי מלאכה, כך גם חיתוך גבינה שנתחברה ע"י האדם מחלקים רבים, נמי לא חשיב למלאכה אלא רק דרך אכילה. וגם אפשר, דכיון שעיקר מטרת בנין הגבינה הוא רק לסותרה ולאוכלה, שהרי אילו לא היה אפשר לאוכלה, לא היה בונה כלל את הגבינה, ולכן אין בחיתוכה ובאכילתה משום סתירה. וגם מבואר בזה, למה אין חוששים משום סותר בהמסת גבישי סוכר, וכן בשבירת ביסקויטים לחתיכות או בנתינתם למשקין והם נימסים, עכ"ד. ועיין דעת תורה סי' שכא סע' יט ד"ה ומותר, בהגה, בשם שו"ת מהרש"ם, גליוני הש"ס שבת צה א, חזון יחזקאל על שבת צה א ויסודי ישורון ח"ד דף קיז.]  [204: (לג) סי' שמ במ"ב ס"ק טו, ועיין חזו"א סי' סא ס"ק א סוד"ה ואמנם.]  [205: (לד) שם ושם.] 


ט. דברי מאפה שהדביקו בהם תוית ועליה שם המאפיה וכדו', יסיר* בסמוך לאכילה (משום חשש בורר) את התוית בשלמותה ולא יחתכנה, כדי שלא לפגוע באותיות המודפסות שבה[footnoteRef:206](לז). [206: (לז) קצוה"ש סי' קמד בבדה"ש סוס"ק ג.] 

-----------------
* לחם או חלה המשמשים לחם - משנה, לא יסיר את התוית מהם אלא אחרי בציעת הפת, כדי שיהיו שלמים בשעת הברכה[footnoteRef:207](לה), וכאשר יסיר את התוית, יסירנה יחד עם קצת מן הפת, כדי שלא לקרוע את האותיות המודפסות עליה[footnoteRef:208](לו).  [207: (לה) סי' קסז סע' א ברמ"א.]  [208: (לו) ואין לחשוש להוצאת הפסולת (התוית), כיון דהוה דומיא דקליפה דשרינן סמוך לסעודה, ארחות חיים סי' שיט ס"ק ב. ועיין מנחה חדשה על מנחת שבת סי' פ סע' טו, ועיין לעיל פ"ג הערות ס פב ו - קא.] 

י. החותך נקניק שעל קליפתו כתוב שם בית החרושת וכדו', יזהר שלא לפגוע באותיות, ומוטב לקלפו או לחתכו מבעוד יום. וכן הקולף ביצה, יזהר שלא לפגוע באותיות המוחתמות עליה[footnoteRef:209](לח), וכן הדין לגבי פירות או ירקות שדבוקות בהן מדבקות ועליהן שם המגדל או מחיר המוצר. [209: (לח) כף החיים סי' שמ ס"ק לד, קצוה"ש סוסי' קמד בבדה"ש.] 


יא. אין להדביק אוכלין זה בזה בצורה מיוחדת, אם כוונתו לשם נוי, כי יש בזה משום איסור בונה[footnoteRef:210](לט), גם המכין בצל עם ביצה (וראה לעיל פרק ח סעיף כח), יקפיד שלא להחליקם על גבי הצלחת, אלא יניחם כמות שהם[footnoteRef:211](מ). ולענין כף המיוחדת להוצאת גלידה, עיין לעיל פרק י סעיף ח. [210: (לט) ח"א כלל לט סוסי' א, קצשו"ע סי' פ סע' כה, וע"ש במנחת שבת ס"ק צט, וע"ע ש"ש, מלאכת מעמר, בב"ר ס"ק יב ודעת תורה סי' שכא סע' יט ד"ה ומותר.]  [211: (מ) שם, ועיין סי' שכא סע' יט ברמ"א ובביה"ל ד"ה במאכל.] 


יב. אין ליתן צורה מיוחדת לחמאה, מרגרינה וכיו"ב, כפי שרגילים לעשות לכבוד אורחים[footnoteRef:212](מא). ולכן גם אין להשתמש בכלי המיוחד לחיתוך אבטיח בצורה מיוחדת, כמו משולש או עיגול, ולא בכלי המיוחד לחיתוך סלק ותפוחי אדמה בצורה מיוחדת[footnoteRef:213](מב). [212: (מא) עיין לעיל הערה לט, קצוה"ש סי' קמו בבדה"ש סוס"ק יב.]  [213: (מב) עיין סי' תק במ"ב ס"ק טו בשם הפמ"ג וסוס"ק יז ובשעה"צ ס"ק כ, ע"ש, דכל שכוונתו לעשות סימן, מותר, והאיסור רק אם כוונתו לאותיות ולציורים.] 


יג. המכין דברי מאפה ביום טוב, אל יצור מן העיסה צורת אותיות או כל ציור אחר[footnoteRef:214](מג), וכן אל יצייר על העוגה אותיות או ציורים ממימרח כלשהו, או על ידי סידור סוכריות קטנטנות וכדו' זו על יד זו, וראה לעיל סעיף ז ולהלן סעיף יד. [214: (מג) ח"א כלל צב סי' ג, ועיין סי' תק במ"ב ס"ק יז. ושמעתי מהגרש"ז אויערבך זצ"ל, שהעיר איך מותר לאפות חלה קלועה ביום טוב, וגם יש שמשווים לה צורה של סולם וכדו' - אף באופן שאין מקפידים ביותר על הצורה דלא אסרינן משום כותב, וכמבואר בח"א הנ"ל - הרי המגבן ביום טוב חייב משום בונה, שכל המקבץ חלק אל חלק עד שנעשה גוף אחד חשיב בונה, וכמבואר בשבת צה א תוד"ה והרודה, דאסור אף אם הגיבון הוא כדי לאכול בו ביום, וראה לעיל פ"ג הערה מז, דחייב משום בונה. וכן קשה, איך עושים קציצות או "קוגעלאך" (עיגולים של דגים וכדו') ביום טוב, והרי הוא מחבר חלקי בשר או דג יחד וגם מתכוין לשוות להם צורה מסויימת, ועיין סי' שמ במ"א ס"ק יז וח"א כלל לט סוסי' א ושם בה' יום טוב כלל צב סי' ג, שהמדבק פירות לעשותם ארוך או מרובע, חייב משום בונה. אך אפשר דשאני גבינה, דשל אתמול עדיף טפי כמ"ש בגמ' שבת קלד א, משא"כ בהני דבני יומן עדיפי טפי. וגם אפשר דדוקא כל שרגילים לעשותו לימים הרבה, אסרו חז"ל לעשותו גם לאותו היום, משא"כ בדברים שאין מתקיימים ימים הרבה, וגם היום שרגילים להכין קציצות דגים בקופסאות שימורים וכדו' או להקפיא אותם, מ"מ מותר דהואיל ועומד לאכילה וכילויו הוא מיד עם פתיחת הקופסא, משא"כ מגבן שמתקיים בעצמו כמו בנין, ולא מפני שסוגרים אותו תוך קופסא, עכ"ד, ועי' פרק טז הערה קיז (עיין סי' תקי במ"ב סוס"ק כא). ועיין ביצה יב א בפנ"י סוד"ה בגמרא דאי ב"ה, ועיין מלחמות שם ריש פ"ג ובשיט"מ, ולעצם הדין יל"ע בקצשו"ע סי' פ סע' כה. ועי' במנח"ש ס"ק צט.] 


יד. דברי מאכל הנתונים בתוך שפופרת, מותר להוציאם משם על ידי לחיצה בשפופרת, ואין בכך משום איסור ממרח[footnoteRef:215](מד). אבל אין להוציאם כאשר הוא מעונין בצורה המיוחדת של המימרח לשם קישוט וכדו', וכפי שרגילים להשתמש למשל במזרק - קצפת[footnoteRef:216](מה). ובודאי שאין ליתן המימרח על פני העוגה בצורת אותיות או בסדר מסויים[footnoteRef:217](מו), וראה לעיל סעיף ז. [215: (מד) שמעתי מהגרש"ז אויערבך זצ"ל, דאין איסור ממרח באוכלין, סי' שכא סע' יט ברמ"א ולהלן סעי' לד, ועוד, דאין כוונתו לצורה היוצאת מן השפופרת שייקרא בשם ממרח, ע"ש בביה"ל ד"ה תע"ב.]  [216: (מה) ע"ש בביה"ל הנ"ל, ועיין ח"א כלל צב סוס"י ג.]  [217: (מו) עיין סי' שמ במ"ב ס"ק טו וסי' תק במ"ב ס"ק יז.] 

אין להשתמש בשבת וביו"ט בתרסיס (ספריי), אשר עשוי להיהפך למימרח מוצק על גבי עוגה[footnoteRef:218](מז). [218: (מז) כי יש בזה משום איסור נולד, כי הספריי בתוך המיכל הוא נזיל ונהפך למוצק עם הוצאתו מן המיכל. ואם כוונתו בעשיית הממרח לצורה מיוחדת, י"ל דיש בו גם משום איסור בונה, וכדלעיל הערה מה.] 


טו. אין איסור שירטוט[footnoteRef:219](מח) וחיתוך[footnoteRef:220](מט) באוכלין, כשהשירטוט והחיתוך הם לצורך המאכל או לצורך שימושו של האדם[footnoteRef:221](נ). לפיכך מותר לסמן קווים בעוגה, בקליפת התפו"ז וכיו"ב, בעזרת סכין, כדי לדייק בשעת הפריסה או כדי לחתוך את המאכל למנות שוות (וראה לעיל סעיף ז). איסורים אלה גם אינם שייכים לגבי מאכל בהמה, ולכן מותר לקטום (לחתוך) קש (שהוא מאכל בהמה) לעשות ממנו קיסם לחצוץ בו את השיניים[footnoteRef:222](נא), וראה להלן פרק יד סעיף לט*. [219: (מח) עיין שבת עה ב רד"ה ועייל, בהסבירו מהות מלאכת השירטוט, לפי שדרך הרצענין כשהוא בא לחתכו, משרטטו תחילה וכו', משמע דאין מלאכת שירטוט אלא כהכנה למלאכה אחרת, כגון למחתך העור, וכ"ה ברמב"ם פי"א מה' שבת הי"ז. וכיון שאין איסור מחתך באוכלין, וכדלהלן, הרי ממילא אין בהם משום איסור משרטט, ועיין גם סי' רעד במ"ב ס"ק ה.]  [220: (מט) סי' שכב במשנה ברורה ס"ק יב ו - יח.]  [221: (נ) סי' שכב במ"ב סע' ד.]  [222: (נא) שם.] 

-----------------
* אבל אם חותכים את האוכל שלא לצורך האוכל וגם לא לצורך שימושו של האדם, אלא לכל צורך אחר, יש בזה משום איסור מחתך, ולכן אסור לחתוך קליפת התפו"ז לפי מדה מסויימת, כגון על מנת לסתום בה איזה שהוא חור[footnoteRef:223](נב). גם אסור לחתוך קליפת אבטיח למעין סלסלה אחרי שהוציאו ממנה את האוכל[footnoteRef:224](נג).  [223: (נב) ע"ש ס"ק יא, והיינו אפי' במקום שאין הקליפה עצמה מוקצה, וכדלהלן פ"כ סע' כז.]  [224: (נג) דיש בו גם משום איסור בונה, בנוסף לאיסור מחתך.] 

הפרשת תרומות ומעשרות וחלה בשבת וביו"ט
טז. אין להפריש תרומות ומעשרות* בין בשבת ובין ביום טוב[footnoteRef:225](נה), וכן אין לחלל ולפדות פירות שהם נטע רבעי או מעשר שני[footnoteRef:226](נו), וגם אין להפריש בהם חלה[footnoteRef:227](נז) על עיסה שנילושה לפני כניסת היום,** גם משום שזה דומה למי שמקדיש פירות, וגם משום איסור מתקן[footnoteRef:228](סא). אולם, הלש עיסה ביום טוב[footnoteRef:229](סב), או אפילו לש ואפה מערב יום טוב[footnoteRef:230](סג) שתי עיסות קטנות, שכל אחת מהן אין בה השיעור להתחייב בחלה[footnoteRef:231](סד), וביו"ט הניח את כל דברי המאפה בסל אחד[footnoteRef:232](סה) או שהניח אותם במפה וכיסה אותם[footnoteRef:233](סו), והרי מעכשיו נתחייבו בחלה[footnoteRef:234](סז), כי אז מותר להפריש חלה ביום טוב, אבל לא ישרוף את החלה שהפריש ביום טוב אלא בחול, וכמבואר להלן פרק יג סעיף ה***[footnoteRef:235](סח). [225: (נה) סי' שלט סע' ד וסי' תקכד סע' א, ואסור אפי' ע"י מחשבה, מעדני ארץ פ"ד מה' תרומות הט"ז ס"ק ד. ולענין להפריש תרו"מ ביה"ש לתוספת עונג שבת, עיין סי' רסא במ"ב ס"ק ד וסי' שמב בביה"ל ד"ה מותר ביה"ש, וצ"ע, והיינו דוקא אם הציבור עדיין לא קיבלו את השבת, סי' רסא סע' ד ובמ"ב ס"ק כח.]  [226: (נו) מהא דסי' שלט סע' ד.]  [227: (נז) שם במ"ב ס"ק כו, סי' תקו סע' ג.]  [228: (סא) רמב"ם פכ"ג מה' שבת הי"ד, ועיין חזון יחזקאל, ביצה, פ"ד ה"ג בחידושים וקצוה"ש ח"ח דף נ ו - נא.]  [229: (סב) סי' תקו סע' ג, ועיין בארחות חיים סי' תקו סוס"ק ב וסי' תקטו ס"ק י בשם המ"א, דה"ה אם רק ביום טוב הגיע אליו המאפה שלא הופרשה ממנו חלה, וע"ע ס' תקו במ"א סוס"ק י, דמסתימת הפוסקים משמע דאין חילוק.]  [230: (סג) ודוקא ביום טוב, אבל בשבת בכה"ג, דהיינו שעשה צירוף סל בשבת, לא התירו, סי' תנז במ"ב ס"ק י ובשעה"צ ס"ק יט, ועיין יומא פג ב ברש"ש ד"ה וגוזזין, ועיין גם פ"ה מה' מעשרות הכ"ב במ"ל. ואף שאפשר היה לעשות צירוף סל מעיו"ט, מ"מ אם צירף ביום טוב מותר להפריש, ועי' סי' תנז בחק יעקב ס"ק ט.]  [231: (סד) דהיינו שכל עיסה היא פחות ממ"ג ביצים וחומש ביצה, יו"ד סי' שכד סע' א.]  [232: (סה) שם סי' שכה סע' א; וכאן מקום להעיר, דהמקבל עוגות או חלות לשמחה או משלוח מנות בפורים שתי עוגות מאותו הסוג משני בנ"א ושניהם לשו עיסה פחות מכשיעור, אם מקבל העוגות מכניס אותן יחד לתוך סל אחד, או מכניס אותן לארון אחד, ובפרט אם נוגעות שם זו בזו, או"ח סי' תנז במ"ב ס"ק ז ושעה"צ ס"ק ט, אם יש בהן ביחד כשיעור, דחייב להפריש מהן חלה.]  [233: (סו) יו"ד סי' שכה סע' א ובש"ך ס"ק ה, ועיין או"ח סי' תנז סע' א בביה"ל ד"ה והסל.]  [234: (סז) סי' תנז במ"ב ס"ק י ובשעה"צ ס"ק יט.]  [235: (סח) סי' תקו סע' ד.] 

ומותר להפריש מתנות כהונה מבהמה, אפילו כבר נשחטה מבעוד יום, משום שגם לפני ההפרשה אין איסור אכילה על בשר הבהמה, ואין איפוא בהפרשה זו משום מתקן, ועוד, משום שמתנות אלה מופרשות ועומדות היו בבהמה מאז ומתמיד[footnoteRef:236](עא). [236: (עא) סי' תקו סע' ט ובמ"ב ס"ק מב.] 

-----------------
* וטבל שאסור לתקנו בו ביום - מוקצה הוא ואסור בטלטול[footnoteRef:237](נד). [237: (נד) רמב"ם פכ"ה מה' שבת הי"ט, ועיין להלן הערה פב.] 

** בליל הסדר, כששכח להפריש חלה ממצות שמורות שלו מבעוד יום, ואין בידו להשיג אחרות, התירו לו[footnoteRef:238](נח) להפריש חלה בליל הפסח מן המצות שבידו, אפילו אם חל בשבת, כדי שלא יתבטל ממצות הלילה[footnoteRef:239](נט), וכן הדין לגבי הכזית של לחם שאדם חייב לאכול בסוכה בלילה הראשון של סוכות[footnoteRef:240](ס). [238: (נח) סי' תקו בפמ"ג א"א ס"ק ח, כפה"ח סי' תנז ס"ק טז, ועי' מנחת יום טוב סי' צח ס"ק מג. ולכאורה יל"ע דמ"ש מהא דסי' תקפו סע' כא ובמ"ב ס"ק פג. וגם שמעתי מהגרש"ז אויערבך זצ"ל, דכיון שהפמ"ג נשאר בצ"ע, אפשר דמוטב להפריש במחשבה ולא בדיבור (וע"ע לעיל הערה נה), וגם לא יברך, ודוקא בחלת א"י, דאילו בחלת חו"ל אסור להפריש, דיכול לאכול ולשייר ולהפריש במוצש"ק, מ"ב סי' רסא סק"ד וראה גם יו"ד סי' שכג במחבר וברמ"א שם.]  [239: (נט) ולא התירו לו להפריש אלא במקום שא"א לו להשיג בשום אופן מצות אחרות, ע"ש בפמ"ג וכף החיים הנ"ל. ושמעתי מהגרש"ז אויערבך זצ"ל, דיש לדון אי שרי להפריש ביום טוב משום הידור של מצה שמורה, כיון שמצאנו, שבת קיא א תוד"ה לא ס"ד, דמשום טבילה בזמנה מצוה לא הוה שרינן איסור תיקוני מנא, וא"כ אפשר דה"ה נמי לענין הפרשת תרו"מ וחלה, אך אפשר דהכא קיל טפי, דקיום המצוה במצה שמורה אפשר דחשוב יותר. - ומה טוב, אם מרא דאתרא יפריש בע"פ סמוך לבין השמשות חלה ממצותיו ויכוין לכל אלה ששכחו להפריש, דהא קיי"ל זכין לאדם בכה"ג שאינו חב לחברו.]  [240: (ס) וכנ"ל הערה נח. ושמעתי מהגרש"ז אויערבך זצ"ל, דיכול להפריש חלה בב"א גם על מה שאינו רוצה לאכול בו ביום, ודוקא בתרו"מ הוא דאסור, וכדלהלן סע' כז, מפני שמרבה משום כך בשיעור המעשר, משא"כ בחלה, וכמו שמותר בהא דסע' כח דלהלן, כך גם כאן, ועיין להלן הערה קד. ואף דמסתבר שגם תיקון החלה הוא לפי ערך השיריים, ואם למשל החלק שהופרש לחלה הוא אחד ממאה, אמרינן שכל אחד מק' מן החלה מתקן כנגדו אחד ממאה מהשיריים, מ"מ אין זה דומה למעשר ושפיר שרי כיון דלא מינכר, ואף שהוא מרבה בשיעור המאפה המתוקן, מ"מ הו"ל כנעשה במחשבה בלי שום מעשה כלל, וכמו"ש סי' תקו במ"א ס"ק יא, עכ"ד, ועיין להלן הערה קד.] 

*** חלה שהפרישה ביום טוב, מותר לטלטלה בעודה בידו, ולהניחה במקום מוצנע[footnoteRef:241](סט), אבל אחרי שהניחה מידו, אסורה היא בטלטול משום איסור מוקצה[footnoteRef:242](ע).  [241: (סט) שם במ"ב ס"ק כט, והיינו דוקא כשקרא לה שם חלה בעודה בידו. ואין להקשות מהא דסי' רסו סע' יב בביה"ל ד"ה יכול וסי' שח במ"ב ס"ק יג, דשמעתי מהגרש"ז אויערבך זצ"ל, דכיון שתחילת הנטילה היתה בהיתר גמור, שהרי אינו מוכרח לקרוא שם חלה או תרו"מ דוקא על החלק הזה שהוא אוחז בידו, ולכן שפיר מותר להוליכה לכל מקום שירצה. ואף לאבן העוזר בסי' רסו דאוסר במוקצה גמור, מ"מ הכא קיל טפי מנטילה בשוגג כיון שתחילת הנטילה היתה בהיתר גמור. [אולם באבן העוזר עצמו כתב להדיא וז"ל "אבל מוקצה גמור דאין לו היתר בטלטול כלל, הסברא הוא אפילו כבר בא לידו כגון שנטל הפרי בידו ואכלו ונשאר הגרעין בידו צריך מיד לזרקו", עכ"ל. ולפי"ז גם בבורר פסולת מאוכל ביום טוב או בשבת, כגון שמסיר לכלוך מדבר המותר, צריך לסלק מיד את המוקצה מידו]. ומ"מ רואים שגם המ"ב דאף שפסק בסי' שח ס"ק יג כהאבן העוזר לענין מוקצה של מעות ואבנים, דגם לאחר שהם בידו בשגגה חייב לסלקן מיד, ואפ"ה פסק כאן שמותר לטלטל את החלה ולהניחה בכל מקום שירצה, והיינו דכיון שנתחדש ונעשה מוקצה לאחר שזה כבר בידו שפיר מותר. ואפשר דלפי"ז גם באוכל פרי מותר לו להניח את הגרעין בכל מקום שירצה, וצ"ע בגמ' שבת קמג א ובשו"ע סי' שח סע' ל, דלכאורה לא משמע הכי. גם לא ראינו ולא שמענו, שהמפריש חלה בזה"ז ביום טוב, שיתחייב תחילה להניח את החלה ורק אח"כ לקרוא שם חלה. גם ק"ו הוא מבורר פסולת מתוך אוכל ביום טוב דיכול להניח הפסולת בכל מקום שירצה, אף על גב דלאחר שהפסולת נפרשה מן האוכל ונמצאת בידו הר"ז מוקצה גמור, עכ"ד. אך צ"ע מהא דתו' רע"א דמאי פ"ז מ"ב אות עא ובתפא"י בועז שם, ושמעתי מהגרש"ז זצ"ל, דכיון דהתם למפרע הוא קדוש בקדושת תרומה מטעם ברירה, לכן שפיר י"ל דיזרקנה מיד, משא"כ בני"ד שנעשה חלה רק אחרי שהעיסה כבר בידו, שפיר יכול להוליכה למקום מוצנע. אולם מפשטות דברי הרע"א לא משמע הכי, וגם ע"ש בתפארת ירושלם שכתב, דאפי' היתר גמור אסור לעשותו מוקצה בשעה שהוא בידו, אפי' על דעת שיעזבנו תיכף מידו. אך בביאורי הגר"א שעל הירושלמי מבואר כדברינו, דכיון שנעשה מוקצה רק לאחר שנטל בהיתר, שפיר שרי להניחו במקום המוצנע, ע"ש, עכ"ד. ועיין סי' שט ברע"א (ס"ק ב) ד"ה יכול להגביה, חי' רע"א שבת קמב ב ד"ה פירש"י, ועיין סי' שי במ"ב ס"ק טו.]  [242: (ע) סי' תקו במ"ב ס"ק כט, ולפ"ז לא יניח החלה, וה"ה התרומה, בתוך כלי, מכיון שהלה ייאסר בטלטול משום מבטל כלי מהיכנו, סי' שי סע' ו, אלא יניחנה מיד, עטופה בנייר, בתוך האשפה (וראה להלן פכ"ב הערה קכח). ואולי י"ל, אם אינו קורא שם חלה (וה"ה תרומה) רק אחרי שהניח החלה בכלי, אינו אלא גרמא של ביטול כלי מהיכנו ולית לן בה, עיין סי' רסה במ"ב סוס"ק ו, וכן לא מצינו בכלי של היתר שמונחים בו היתר ומוקצה, שיהיה אסור לקחת ההיתר מתוך הכלי, משום מבטל כלי מהיכנו, ועיין להלן פכ"ב הערה מה.] 

יז. המעשר פירותיו באיסור בשבת או ביום טוב, או המפריש חלה באיסור, אם בשוגג - יאכל בו ביום[footnoteRef:243](עב), ואם במזיד - לא יאכל עד מוצאי היום[footnoteRef:244](עג). [243: (עב) סי' שלט במ"ב ס"ק כה, ומותר אפי' למפריש עצמו.]  [244: (עג) שם במ"ב, ואסור בין לו ובין לאחרים. ושמעתי מהגרש"ז אויערבך זצ"ל, דביו"ט אם אין לו פירות אחרים, אפשר דשרי באכילה, כיון שהרשב"א מתיר אפי' אם יש לו פירות אחרים, כמובא בב"י סוסי' תקג, וגם הרמב"ם לא הזכיר בפירוש דאסור גם בדלית ליה פירות אחריני, רק הלח"מ פירש כן, וכיון שחילוק זה הרי נזכר בגמרא, לכן צ"ע למעשה, עכ"ד, ועיין סי' תה במ"א ס"ק יד.] 


יח. אינו יכול להפריש תרומות ומעשרות או חלה בערב שבת או בערב יום טוב[footnoteRef:245](עד) או שחושש לקלקול הפרי, אם יחתוך ממנו לשם הפרשה מבעוד יום (כגון אבטיח), וכן אם היו לו חלות שלמות ואינו רוצה לחתוך מהן מכיון שהן דרושות לו ללחם - משנה (שצריך להיות שלם), יכול[footnoteRef:246](עד*) אדם להתנות על הפרשת תרומות ומעשרות או חלה[footnoteRef:247](עה) בערב שבת או בערב יום טוב, כדי שיהא רשאי להפרישם בשבת או ביום טוב[footnoteRef:248](עו). התניית התנאי היא על ידי שיאמר את נוסח ההפרשה דלהלן, ויוסיף, שכוונתו היא, כי העתיד להיות מופרש לשם תרומות ומעשרות או חלה יחול שמם עליהם בשבת או ביום טוב בשעת הפרשתם[footnoteRef:249](עז). [245: (עד) חזו"א דמאי סי' ט ס"ק יג.]  [246: (עד*) בדרך אמונה הלכות מעשר פ"ט בציון הלכה ס"ק קכד הביא עצה נוספת, שבע"ש יציין עם סכין מקום התרומה ותרומ"ע ויקרא להם שם ובשבת לאחר שיבצע את החלה או יחתוך את הפרי, יורידם עם משהו יותר כדי שלא יכנס לספק, וכשחותכם יחתכם במקום שיפלו שלא יצטרך לטלטלם אח"כ דתרומה טמאה היא מוקצה.]  [247: (עה) ובלחם משנה בכדי שלא יהיה הפסק בין ברכת "המוציא" לאכילה בהפרשת החלה, היה נ"ל שיקבע מקום לפני הברכה בצד שאינו בוצע, יברך את הברכה על הפרשת החלה (בטבל ודאי), ויאמר את הנוסח של חלות החלה, יברך ברכת המוציא ויאכל קצת, ושוב יפריש החלה עם קצת מן החולין, (וראה בחזו"א דמאי ס"ט ס"ק י"ג בעצה הראשונה, שלכאורה לפ"ז מובן למה לא לעשות זאת בע"ש), ומשום איסור מוקצה, ועיין חזו"א דמאי סי' טו ס"ק ה. ושמעתי מהגרש"ז אויערבך זצ"ל, דלא סגי בקצת מן החולין, אלא צריך להפריש חתיכה גדולה, שהרי בירושלמי פ"ז דדמאי אמרו, דלא שרי לטלטל תרומה טמאה אטו טהורה, אם עיקר כוונתו להצניע את התרומה הטמאה, עכ"ד (וצע"ק סי' שיט במ"ב ס"ק סא). אלא דנ"ל דאם רוצה להפריש רק מחתיכה קטנה יכול להפריש בפועל את החלה לפני שמברך ברכת המוציא, כדי שלא יצטרך להפסיק בין הברכה לאכילה, ואינו מפסיד בזה את הדין של לחם משנה, וקצת ראיה מהא דסי' שסו סע' ו, ע"ש.]  [248: (עו) חזו"א דמאי סי' ט ס"ק יג בתקנה השלישית.]  [249: (עז) ראה בספר דיני מצות התלויות בארץ ע"פ פסקי החזו"א זצ"ל, נספח לקצשו"ע הוצאת אשכול, מאת הרב קלמן כהנא זצ"ל, סי' י סע' ב, דיחשוב שלא יהא חל עכשיו כלל (ולדבריו עין החזו"א זצ"ל עברה על כל מה שכתוב שם). אמנם המעיין בפנים החזו"א, דמאי סי' ט ס"ק י ד"ה ויש וס"ק יג ד"ה התקנה הג', יראה שלא כן דבריו שם, וז"ל: צריך שיאמר שעושה עכשיו והוה כאילו חייל מע"ש ובזה התירו השבות, אבל אם אומר שיחול בשבת לא מהני תנאי, ע"ש, וכן שמעתי מהגרש"ז אויערבך זצ"ל, שדברי הרב ק. כהנא זצ"ל לכאורה צ"ע. ולאחר זמן הוסיף הגרש"ז זצ"ל שנתברר, שאמנם כנים הדברים שבס' דיני מצוות התלויות בארץ, שהחזו"א באמת סובר כן להדיא בספרו דמאי סי' ט' אות יג בד"ה התקנה הג' דהתנאי שעשה בערב שבת "אינו כלום", וממילא לכאורה נכון שצריך לחשוב שבדבורו לא יועיל עכשיו כלל. ואף שהחזו"א מביא מהנו"ב ועוד, דבאומר שיחול לאחר שיתברר לכו"ע מהני, וגם סובר דמותר להפריש בערב שבת שיחול מעשרו בשבת כמו"ש שם באות י' בד"ה ויש, אפ"ה הוא מפרש דמ"מ תיקנו חכמים היכר זה של התנאי אף שאינו כלום, למען יהי' מותר להפריש אח"כ בשבת. והטעם שאינו מפרש כפשטות הדברים שתנאו הוא שיחול בשבת לאחר שיתברר (אף שכתב שם "דמ"מ י"ל דשבות מיהו איכא כיון שלא חל למפרע ולא התנה למפרע וצריך הפרשה" מ"מ היכר מיהו הוי) כתב שם: "כיון שאינו יודע איזהו המעשר והבירור נעשה שלא בבחירתו הקודמת - וצריך הפרשה בשבת". ונראה דאין כוונתו מפני שתולה בדעת עצמו גרע טפי, כמו"ש בגיטין כה, חדא דלא קיי"ל הכי, וגם בגמ' הוא רק דלפיכך לא מצי חייל למפרע ולא באומר שיחול לאחר שהוא עצמו יברר. וחושבני דנתכוין לדעת הקצוה"ח בסי' סא ס"ק ג, שמסתמך על תשובת הרשב"א, דכמו בדבר שלא בא לעולם קיי"ל דלא חל גם באומר שיחול לכשיהי' בעולם, ה"נ אפילו אם בשעת גמר הענין כבר נתברר ומצי חייל, מ"מ אם לא הוברר בשעה שאמר, ולא היה חל באותה שעה, לא חייל מאליו גם אח"כ מחמת דיבורו הקודם, להלכה שאין אדם מקנה דשלבל"ע, ולכן צריך ממש להפריש בשבת. אולם הבאתי (להלן הערה צא) מהנתיבות וגם כאן בסי' סא חולק על הקצוה"ח ועוד הרבה אחרונים, כמבואר בפת"ש אה"ע סי' קמ סק"ב, לענין אשה האומרת במי שיבחר פלוני הוא יהי' שלוחה לקבל גט עבורי, עיין שם, דאף שהאשה תלתה ברצון הבעל ולא ידעה כלל בשעה שאמרה, אם הבעל רוצה, ואפ"ה הוי גט, והרי אמרו דאין לחלק בין תולה באחרים או תולה בדעת עצמו. ובפרט בתרומה דלא כלתה דיבורו וכמאן דאמר מעכשיו דמי כדאיתא ביבמות צג א. וגם תמהו על עיקר דבריו, דלהדיא כתב הרשב"א עצמו בב"ק סט א כהר"ש והתוס', וע"כ שאין זה דומה לדשלבל"ע. וגם לדעת החזו"א מה שכתב "וצריך לחשוב שדיבורו לא יועיל כלום", לכאורה אינו כ"כ בדוקא רק צריך לדעת דלא סגי כלל בתנאו וגם למחר איננו רק מברר בלבד, אך צריך לעשות הפרשה גמורה, ומי שיודע שמחר צריכים להפריש ממש, לא איכפת לן כלל אם יחשוב שצריכים להפריש ב' פעמים. ובעיקר דברי החזו"א צ"ע קצת. א) הרי משמע שהתנאי הנעשה בדמאי כשאינו ברשותו וגם התנאי על טבל ודאי שברשותו היינו הך, ומעתה כשהוזמן על טבל ודאי שאינו ברשותו למה לא יועיל התנאי כמו בדמאי, הרי לדעת החזו"א יפריש בשבת הפרשה גמורה בברכה והתנאי הרי אינו אלא להיכר גרידא, אולם לדברינו שהתנאי עצמו יש לו חשיבות של תיקון, שפיר אמרינן דלא מהני בטבל ודאי כשאינו ברשותו. ב) השערי צדק פרק יג סע' י סובר בדעת הרמב"ם שלרחוש בשפתיו צריכים רק בודאי ולא בדמאי, הרי ודאי סובר לפי"ז שבדמאי הוא רק מברר בשבת ולא צריך לרחוש, וסומך בעיקר על התנאי שעשה מקודם, ולא נזכר כלל שבכוונת התנאי יש הבדל בין ודאי לדמאי. ג) לענ"ד לא כ"כ מובן למה רוחש בשבת בשפתיו הרי ב"ודאי" הוא ממש מפריש בברכה ואם כדי להודיע שלכן הוא מפריש בשבת בגלל ההיכר למה הוא רק רוחש ולא לומר כן להדיא כיון שזה שלו, וגם עשה תנאי מאתמול. ולדברינו ניחא שהרחישה היא שזה רק בירור והתיקון נעשה ממילא ע"י התנאי. ד) איך סתם הרמב"ם וכתב לשון התנאי אשר גם יכול להתפרש דמפריש ממש עכשיו, ומחר יהי' רק הבירור ויסמוך מחר רק על בירור ולא יאמר כלל ה"ז תרומה וה"ז מעשר. גם למה כתב הרמב"ם רק "ולמחר יפריש" אשר זה יכול להתפרש גם על בירור ולא זכר כלל שבערב שבת לא יכוין שמתקן, ואילו למחר צריך ממש לכוין לתיקון ובודאי גם צריך לברך על ההפרשה. ומעתה כיון שבעניי לא ראיתי מי שמצריך לחשוב שתנאו אינו כלום ואינו אלא היכר בלבד כדי להתיר את ההפרשה בשבת, אולי גם טוב כדאמרן שבשבת הוא רק מברר, ועיקר חלות התיקון הוא רק מפני דיבורו מלפני השבת שיחול לאחר שיתברר, ולכן גם צריך לרחוש שכבר תיקן מאתמול ע"י הבירור שעושה בשבת. אולם למעשה כדי לצאת דעת מרן בעל החזו"א זצ"ל, אולי טוב ללמדו דעת שמלבד ההפרשה של ערב שבת הוא זקוק עוד פעם לחזור ולהפריש שנית גם בשבת, ונמצא שמפני הספק יפסיד לגמרי בטבל ודאי את הברכה של הפרשה ופדיון מעשר שני, שהרי גם לדעת החזו"א אף אם לא חל כלל וכוונתו להפרשה היא בטעות, מ"מ היכר מיהו הוה.] 


יט. בשעת[footnoteRef:250](עח) ההפרשה, בשבת או ביום טוב, יברך את ברכות ההפרשה והפדיון, אם מפירות טבל ודאי הוא מפריש[footnoteRef:251](עט), ויחזור ויאמר[footnoteRef:252](פ) את נוסח ההפרשה[footnoteRef:253](פא) המקובל*[footnoteRef:254](פב), ואם חלה הוא מפריש, יאמר: הרי זו חלה[footnoteRef:255](פג). [250: (עח) ונקט לשון "בשעת", כלשון השו"ע ביו"ד סי' שכח ס"א, אמנם ברמב"ם בפ"ב מהל' תרומות הל' טז (וע"ש בדרך אמונה ס"ק קמח), ובפ"ה מהל' ביכורים הל' יא וכן בשו"ע יו"ד סי' שלא סע' עח נקט דמברך לפני ההפרשה.]  [251: (עט) חזו"א דמאי סי' ט ס"ק טו, ובברכה על הפרשת תרו"מ יוצא גם ידי הברכה על הפרשת חלה, וכדלהלן סע' כב ובהערה פח, דעיין יו"ד סי' שכח סע' א בש"ך ס"ק א. ושמעתי מהגרש"ז אויערבך זצ"ל, שהעיר דבירוש' נזכר רק שירחוש בשפתיו, וכ"ה ברמב"ם פ"ט מה' מעשר ה"ט, ולא מוזכר כלל ברכת ההפרשה וברכת הפדיון של מע"ש, וגם מר' ירמיה דפריך בירושלמי, דמאי פ"ז ה"א, ולא נמצא כמתקן בשבת, משמע דס"ל דאינו מברך, וא"כ אפשר דגם לדידן שהתירו לרחוש בשפתיו, מ"מ אינו מברך, ואפשר דהוא מפני שאם יברך נראה טפי כמתקן בשבת. אך אם נאמר דלא יברך, גם קשה, דהא אסור לעשות כן, וכדתנן, תרומות פ"א מ"ו גבי ערום המפריש, דאסור בכה"ג להפריש, ואפשר דשאני התם שיכול להמתין עד שיתלבש משא"כ הכא, עכ"ד. ועיין סי' רסג במ"ב ס"ק כא וביו"ד סי' קכ סע' טו ובט"ז ס"ק יז ושם בזהב מזוקק.]  [252: (פ) ואם בודאי לא יאכל את המע"ש בו ביום, אין לחללו בשבת, וגם נכון לכתחילה לחשב אם אמנם הוא צריך לכל הפירות בו ביום, כדי להימנע ממעשה הפדיון בשבת; שמעתי מהגרש"ז אויערבך זצ"ל.]  [253: (פא) שמעתי מהגרש"ז אויערבך זצ"ל, שאם אמר מבעו"י את נוסח ההפרשה על כל פרטיו באופן המועיל, אפשר דסגי במה שיאמר בשבת שרוצה שיחול עכשיו ע"פ הנוסח שאמר מאתמול.]  [254: (פב) רמב"ם פ"ט מה' מעשר ה"ט, ע"ש, דטבל שיש עליו תנאי זה מותר לטלטלו בשבת, וראה להלן הערה קו, ולהלן פכ"ב הערה כד.]  [255: (פג) עיין יו"ד סי' שכח סע' א בחי' רע"א (ס"ק א).] 

-----------------
* תרומה גדולה, תרומת מעשר וחלה שהפרישן בשבת או ביום טוב, מותר לטלטלן בעודן בידו, ולהניחן במקום מוצנע, אבל אחרי שהניחן מידו אסורות הן בטלטול משום איסור מוקצה[footnoteRef:256](פד).  [256: (פד) עיין לעיל הערה סט ו - ע.] 

כ. והרי נוסח התנאי שיש לאומרו בערב שבת או בערב יום טוב על הפרשת תרומות ומעשרות: "העודף על אחד ממאה מכל מה שאני עתיד להפריש מחר לתקן בו את הטבל, יהא תרומה גדולה בצד צפון, כל מין על מינו. אותו אחד ממאה הנשאר ועוד תשעה חלקים כמוהו בצד צפונם של הפירות (שהם ביחד אחד מעשרה מכלל הפירות ממה שנשאר אחרי שהופרשה תרומה גדולה)[footnoteRef:257](פה), כל מין על מינו, יהיו מעשר ראשון. אותו אחד ממאה שהתניתי שיהא מעשר ראשון, יהא תרומת מעשר, כל מין על מינו, ומעשר שני יהא בדרומם של הפירות, כל מין על מינו, ויהא מחולל[footnoteRef:258](פו) הוא וחומשו[footnoteRef:259](פז) על פרוטה שבמטבע שיחדתיה לחילול מעשר שני"; ובשנה השלישית והששית לשמיטה יאמר (במקום "ומעשר שני יהא" וכו') - "ומעשר עני בצד דרומם, כל מין על מינו". אם הפירות הם נטע רבעי (פירות בשנה הרביעית של העץ), יוסיף ויאמר "אם הפירות רבעי, יהיו מחוללים הם וחומשם על פרוטה במטבע שיחדתיה לחילול מעשר שני ורבעי". [257: (פה) ויאמר כן כדי שהחשבון יהיה מדוייק, שמעתי מהגרש"ז אויערבך זצ"ל.]  [258: (פו) עיין לעיל הערה פ.]  [259: (פז) ואשה שהיא ברשות עצמה, אם פודה מע"ש שלה, מוטב שלא תאמר "וחומשו", מכיון שהאשה פטורה מחומש, וכמבואר ברמב"ם פ"ה מה' מע"ש ה"ב; שמעתי מהגרש"ז אויערבך זצ"ל.] 


כא. והרי נוסח התנאי שיש לאומרו בערב שבת או בערב יום טוב על הפרשת חלה: "מה שאני עתיד להפריש מחר, יהא חלה".

כב. והרי נוסח התנאי שיש לאומרו בערב שבת או בערב יום טוב על מה שיש להפריש ממנו תרומות ומעשרות וחלה גם יחד:
"העודף על אחד ממאה מכל מה שאני עתיד להפריש מחר לתקן בו את הטבל, יהא תרומה גדולה בצד צפון, כל מין על מינו. אותו אחד ממאה הנשאר ועוד תשעה חלקים כמוהו בצד צפונו של הלחם (העוגה), כל מין על מינו, יהיו מעשר ראשון. אותו אחד ממאה שהתניתי שיהא מעשר ראשון, יהא תרומת מעשר כל מין על מינו. וע וד, מה שאני עתיד להפריש לשם חלה[footnoteRef:260](פח), יהא חלה[footnoteRef:261](פט). ומעשר שני יהא בדרומו, כל מין על מינו, ויהא מחולל הוא וחומשו על פרוטה שבמטבע שיחדתיה לחילול מעשר שני ורבעי"; ובשנה השלישית והששית לשמיטה יאמר - "ומעשר עני בצד דרומו, כל מין על מינו". [260: (פח) ויכול הוא להפריש תרו"ג וחלה בב"א, ויקח קצת יותר מחלק אחד ממאה, ובמקום לומר: העודף וכו', יאמר: חציו של העודף וכו', ואחרי הפרשת תרומת מעשר יאמר: חציו השני של העודף יהא חלה, ולפי מה שנוהגים להפריש כזית לחלה, יו"ד סי' שכב סע' ה ברמ"א, יקח קצת יותר מחלק אחד ממאה ועוד כזית, ויאמר: העודף וכו' חוץ מהכזית..., ואחרי הפרשת תרומת מעשר יאמר: הכזית שנוסף יהא חלה.]  [261: (פט) עיין פ"ה ממסכת דמאי מ"א, רמב"ם פ"ט מה' מעשר ה"ו, ויכוין שמה שיפריש לשם חלה, יפטור גם את מה שהפריש לשם תרו"מ, וכמבואר ברמב"ם פ"ו מה' ביכורים ה"ז.] 


כג. יכול אדם לקצר את נוסח התנאי על ההפרשה, ומספיק אם יאמר מבעוד יום: "כל מה שאני עתיד להפרישו מחר יהיה לתרומות ולמעשרות ולחלה ויחול הפדיון כדין"[footnoteRef:262](צ). [262: (צ) עיין חזו"א דמאי סי' טו ס"ק ו, ועיין לעיל הערה פא.] 


כד. יש מי שאומר, שקיימת עצה נוספת להתיר הפרשת תרומות ומעשרות והפרשת חלה בשבת וביו"ט, והיא שיאמר מבעוד יום את נוסח ההפרשה הרגיל, ויתנה בפירוש שחלות התרומות והמעשרות והחלה תהיה רק מזמן ההפרשה בשבת ויו"ט ואילך, וכן הפדיון של המעשר שני יחול רק בשבת וביו"ט אחרי קריאת השם של מעשר שני[footnoteRef:263](צא). [263: (צא) כן מטין פשטות דברי הרמב"ם בפ"ט מה' מעשר ה"ח. ושמעתי מהגרש"ז אויערבך זצ"ל, דאף שהחזו"א בדמאי סי' ט ס"ק י ו - יד חושש דכיון שאינו מברר עכשיו את התרו"מ, לכן אף באומר שיחול למחר ואז כבר מבורר, מ"מ כיון שהבירור נעשה למחר שלא בבחירתו המוקדמת, אין זו הפרשה למ"ד אין ברירה, ע"ש, מ"מ המהרי"ט בחו"מ סי' כג סובר להדיא שגם בכה"ג לא תלוי בפלוגתא דברירה, ע"ש, וכן כתב הנתיבות סי' קפב ס"ק ב, דאם צווה לקטן לתרום והמשלח אמר שמה שיפריש הקטן יהיה תרומה על מותר התבואה הוי תרומה... ואפילו ברירה לא שייך כשאומר שהתרומה תחול להבא כשיתברר, ע"ש, וכן מצאנו בשו"ת הריב"ש סוסי' רכח, וכן כתב בשאג"א סוסי' צג, וכן נראה בשו"ת נו"ב מהדו"ק אה"ע סי' צא, ע"ש ד"ה אבל מינוי, ועיין בזה בספר מעדני ארץ פ"ד מה' תרומות ה"ב, דנפישי רבוותאי דסברי הכי, לכן אין ספקו של החזו"א מוציא מידי ודאי של גדולי הדורות אשר מפיהם אנו חיים. גם צ"ע להחזו"א, שדברי הירושלמי, דמאי פ"ז ה"א, הם רק מצד תנאי אבל מעיקר הדין אין אמירתו שמע"ש כלום, איך נבין מה שאמרו שם, דצריך שיהא זכור תנאו בשבת, והא כיון שעיקר ההפרשה היא בשבת, פשיטא דצריך לזכור תנאו בשבת, אולם לדברינו ניחא דאף שתולה את החלות בברירה של מחר, מ"מ מכיון דבכה"ג לכו"ע יש ברירה, שפיר אמרינן דאמירתו מע"ש היא העיקר, ולמחר רק צריך שיהא זכור תנאו מבעו"י, עכ"ד. וכן מצאנו, מאידך גיסא, בקצוה"ש ח"ז דף נא (4), דאסור לומר בשבת הרי זו תרומה למחר, ע"ש, כיון שהעיקר הוא בשעת אמירה.] 

בזמננו שהחיוב של תרומות ומעשרות אינו אלא דרבנן[footnoteRef:264](צב), יש מתירין להפריש בערב שבת ובערב יום טוב על ידי ברירה, כלומר שיאמר מבעוד יום את נוסח ההפרשה הרגיל, ויוסיף שרצונו הוא שחלות התרומות והמעשרות והחלה, וכן הפדיון של מעשר שני, אף כי יתבררו רק בשבת וביו"ט בשעת הפרשתם בפועל, הרי הם כהובררו למפרע מבעוד יום[footnoteRef:265](צג), והרי הם חלים מבעוד יום לפי הסדר הקבוע שיש להפרישם[footnoteRef:266](צד). [264: (צב) עיין יו"ד סי' שלא סע' ב וברמ"א שם.]  [265: (צג) עיין חזו"א דמאי סי' ט ס"ק יג ד"ה והתקנה הב', דבדגן תירוש ויצהר אינה מועילה העצה של ברירה, כיון דל"א בדאורייתא ברירה, ואף דתרו"מ בזה"ז דרבנן, מ"מ החזו"א לשיטתו, סי' טז ס"ק י ו - יא, דבדבר שעיקרו מה"ת ל"א ברירה. אך שמעתי מהגרש"ז אויערבך זצ"ל, שלעו"ז הכ"מ פ"א מה' תרומות ה"כ, סובר דהאידנא כיון שחיוב תרו"מ באר"י אינה אלא מדבריהם, אמרינן ברירה, וכ"ה פשטות הדברים בשו"ע שלו, יו"ד סי' שלא סע' יא, וכ"ה דעת המבי"ט ח"ב סי' קצו, ועיין גם ספר מעדני ארץ פ"א מה' תרומות ה"כ, וכן נוהגים למעשה לסמוך על זה, ובפרט שברוב המקרים הם תרי דרבנן דשרי גם לדעת החוששים דגם בזה"ז אין ברירה, ע"ש בחזו"א הנ"ל, עכ"ד.]  [266: (צד) וצריך לומר כן, שלא יחולו התרו"מ בב"א דאסור, עיין מעדני ארץ פ"ג מה' תרומות הכ"ג ס"ק ז ד"ה ומה שהרמב"ם.] 

המפריש תרומות ומעשרות וחלה על ידי תנאי זה, או על ידי ברירה זו, אם מפירות ודאי הוא מפריש, יברך על ההפרשה ועל הפדיון מבעוד יום בשעת אמירת הנוסח, ולא יברך בשעת ההפרשה בשבת וביו"ט[footnoteRef:267](צה). [267: (צה) חזו"א דמאי סי' ט ס"ק טו.] 

בשעת ההפרשה בשבת וביו"ט לא צריך לחזור ולומר את נוסח ההפרשה[footnoteRef:268](צו), אלא רק יחשוב שחלות התרומות והמעשרות והחלה תהיה כפי תקנת חז"ל ולפי הסדר הקבוע[footnoteRef:269](צז). [268: (צו) דהכל גמר מבעו"י, ואינו צריך אלא להפריש בשבת.]  [269: (צז) עיין רמב"ם פ"ט מה' מעשר ה"ט.] 


כה. יכול אדם להתנות את תנאים דלעיל סעיף יח - כג וסעיף כד, או להפריש על ידי ברירה, דלעיל סעיף כד, כל ערב שבת וכל ערב יום טוב, כדי שיוכל להפריש תרומות ומעשרות וחלה מכל הנמצא בביתו, אם אמנם הוא חושש, שישכח להפריש מבעוד יום[footnoteRef:270](צח), ויש שאומרים, שאף מצוה הוא להתנות תנאי בכל ערב שבת, מפני כבוד השבת[footnoteRef:271](צט). [270: (צח) עיין בספר לקט קמח לר' משה חאגיז זצ"ל, נדפס בשו"ע הוצאת פאר התורה על או"ח (עמוד סט), דמותר להתנות על הפרשת תרו"מ מתחילת השנה לכל השנה כולה, ושמעתי מהגרש"ז אויערבך זצ"ל, דדין זה תמוה מאד, דהא לפי המבואר להלן סע' כו, מועיל תנאי זה רק בפירות שברשותו.]  [271: (צט) דרך אמונה הלכות מעשר פ"ט ס"ק סח, בשם הירושלמי.] 


כו. תנאים אלה, שלפיהם רשאי אדם להפריש תרומות ומעשרות וחלה בשבת וביו"ט, או הפרשה זו שעל ידי ברירה, אינם תופשים אלא בפירות שהם שלו בזמן התניית התנאי[footnoteRef:272](ק), ולפיכך אין התניית תנאים אלה, או הפרשה זו על ידי ברירה, מועילים למי שמוזמן לסעוד בשבת או ביום טוב על שולחנו של החשוד על אי - הפרשת תרומות ומעשרות וחלה[footnoteRef:273](קא). [272: (ק) חזו"א דמאי סי' ט ס"ק יג, וכן אין לפדות מע"ש על מעותיו של חבירו אא"כ קבל ממנו רשות מבעו"י, ולא שיבקש ממנו בשבת, שמעתי מהגרש"ז אויערבך זצ"ל.]  [273: (קא) שם בחזו"א ס"ק יט. ולפי דעת הגרש"ז אויערבך זצ"ל, כל שרוב מעשרים הם, או שרוב פירות המקום מעושרים הם, מועילה תקנה זו ע"י תנאי גם בשל חברו, דומיא דדמאי, רמב"ם פ"ט מה' מעשר ה"ז. ונימוקו עמו, דמעיקר הדין נראה, שמכיון שלענין ערלה דאורייתא סמכינן ארובא, וכמבואר ביו"ד סי' רצד סע' יז, וא"כ י"ל דכ"ש בטבל דרבנן. ולא מיקרי טבל דשיל"מ אלא רק בתערובת, שודאי לא הפרישו תרו"מ מן הטבל שנתערב, משא"כ בספק טבל בעין, שאם יצטרך להפריש על ספק, הו"ל כדבר שיש בו הוצאות, דלא מיקרי דשיל"מ, יו"ד סי' קב סע' ג, וגם הואיל והוא גופא הוא עיקר הדיון אם חייב להפריש או לא, אין זה חשיב כלל דשיל"מ, כמבואר בה' חלה, דמקילין בספק בזה"ז אף על גב דסגי בהפרשה כלשהו, ואכמ"ל. וכיון שהירושלמי, פ"ז דדמאי ה"א, לא חידש לאסור אלא בטבל ודאי, מסתבר שיש להקל גם בספק, וכ"ש בדאיכא רובא מעשרים, וגם בהרבה מקומות בש"ס נקרא ספק טבל בשם דמאי (ועיין גם חזו"א, דמאי סי' יג ס"ק ח). וגם משמע קצת מהר"ש סיריליאו, שם, דאף טבל שגדל בעציץ שאינו נקוב, דינו לענין זה כדמאי, עכ"ד. וע' בדרך אמונה פ"ט מהל' מעשר בציון הלכה ס"ק קכ.] 


כז. וכן אין מועילים תנאים אלה, או הפרשה זו שעל ידי ברירה, אלא כדי להתיר לו להפריש תרומות ומעשרות וחלה ממה שברצונו לאכול בשבת או ביום טוב עצמם[footnoteRef:274](קב), אבל לא כדי להפריש בשבת וביו"ט על מה שירצה לאכול[footnoteRef:275](קג) בימות החול[footnoteRef:276](קד), וזאת גם אם יפריש בבת אחת על מה שיאכל בשבת וביו"ט ובימים שלאחריהם[footnoteRef:277](קה). [274: (קב) חזו"א דמאי סי' ט ס"ק יג.]  [275: (קג) יום טוב שחל להיות בעש"ק - יכול הוא להפריש בו ביום ע"י תנאי שהתנה מעיו"ט, גם על מה שיאכל בשבת, דלא חמיר מבישול ושטיפת כלים מיו"ט לשבת ע"י עירוב תבשילין, עיין שו"ת נו"ב מהדו"ת או"ח סי' כה.]  [276: (קד) ושמעתי מהגרש"ז אויערבך זצ"ל, דיתכן דבחלה מותר גם זה, כי מעולם לא שמענו שאם אחד עשה עיסה ביום טוב, דאם אין דעתו לאכול כל העיסה ביום טוב, שיצטרך לדקדק להפריש חלה רק על מה שבדעתו לאכול ביום טוב, (ועיין להלן הערה קיא בשם הגר"ז, י. י. נ.) והטעם כמו שכתבנו למעלה הערה ס, בשם המג"א סי' תקו ס"ק יא, כיון דלא מינכר כלל ולא עביד כלום רק מחשבה, לית לן בה. וצ"ע בקובץ שיעורים ביצה סוס"ק לב, שכתב דלדעת תוס', בארץ ישראל אסור משום דמרבה בתיקון, מ"מ במ"ב כאן ס"ק כה (וגם בס"ק כא) כתב מהפוסקים דשפיר שרי גם בא"י, עכ"ד; וכ"ז בחלה אבל בהפרשת תו"מ הרי יש לו להפריש מכל כמות, כמות שונה, ולכן אין להפריש אלא מהפירות שרוצה לאכול בשבת, ותו לא.]  [277: (קה) כ"ה בסוכה כג ב תוד"ה שני, בדמאי פ"ד מ"ד בר"ש, ופ"ז שם בפירוש הרא"ש או"ק ח, ועיין קובץ שיעורים ביצה ס"ק לב.] 


כח. שכח להפריש חלה בערב יום טוב, ואף שכח להתנות על הפרשתה מערב יום טוב, ילוש ביום טוב עיסה חדשה, בשיעור המחייב הפרשת חלה[footnoteRef:278](קו) (ויכול לעשות את העיסה אפילו למאפה שאינו ממין המאפה הקיים)[footnoteRef:279](קז), יניח[footnoteRef:280](קח) את העיסה החדשה ליד המאפה שהכין מבעוד יום[footnoteRef:281](קט) ויפריש* מן העיסה החדשה גם על המאפה ששכח להפריש ממנו[footnoteRef:282](קי). ומכל מקום יאפה את העיסה שהכין ביום טוב על דעת שיאכל מקצת מן המאפה בו ביום[footnoteRef:283](קיא), וראה להלן סוף סעיף לא. [278: (קו) דהיינו לפחות כמות של מ"ג ביצים וחומש ביצה, סי' תקו סע' ג ברמ"א ובמ"ב ס"ק כו, וע"ש בשעה"צ ס"ק ל, דהעיסה (הישנה) לפני שהופרשה ממנה חלה, היא מוקצה, ומשמע דאף שיש לה תקנה, וכנזכר בפנים. ומהגרש"ז אויערבך זצ"ל שמעתי, דלאחר שכבר הכין עיסה אחרת ויכול לתקן הכל, פקע שם מוקצה מכל מה שיש לו, דלכאורה קשה להבין, דכיון שיש לו תקנה לתקן את המאפה של אתמול, מה טעם חשיב מוקצה, ולכן אין לך בו אלא חידושו, ועכ"פ לאחר שכבר הכין עיסה לתקן בה את המאפה של אתמול - יורד ממנו שם מוקצה, ודו"ק. אך צ"ע כיון שאסור אפילו בטלטול, למה לא יהיה מוקצה לכל היום משום מיגו דאיתקצאי דאסור ביום טוב אפילו בלא דחינהו בידים. אולם גם לענין שבת תמהו התוס' בשבת מג א אהא דטבל מוכן הוא אצל שבת, דאמאי לא אסור משום מיגו דאיתקצאי, ולא תירצו כלום, ומסתבר דה"ה נמי לענין יום טוב. אבל מ"מ צ"ע דמאי שנא מבהמה שצריכה שחיטה ולא חזי לאומצא רק לאחר בישול, וה"נ בנידו"ד צריך ללוש עיסה ולהפריש חלה, ואף ששם התיקון הוא בגוף הדבר, מ"מ הרי גם שם צריכים לשוחט וסכין וגם אש לבשל ואפ"ה אין זה מוקצה, וה"נ כשצריכים לעוד עיסה, עכ"ד. ובחלת חו"ל, כיון דקיי"ל דאוכל ומשייר, ודאי י"ל דאין בה משום איסור מוקצה, עיין גם סי' תקו בשעה"צ ס"ק ל, ועיין להלן פ"כ הערה קי, ופכ"ב סוף הערה כד.]  [279: (קז) עיין יו"ד סי' שכו סע' א ברמ"א.]  [280: (קח) ומכוון שיש בשתי העיסות שיעור חלה, לא בעינן לא צירוף כלי ולא נגיעה, אלא מניח שתיהן לפניו ומפריש, סי' תקו במ"ב ס"ק כז ובשעה"צ שם ס"ק מד.]  [281: (קט) שם במ"ב.]  [282: (קי) שם ברמ"א ס"ג, וזה שרי אפי' בחלת אר"י, שם במ"ב ס"ק כה, ועיין לעיל הערה קד ו - קה.]  [283: (קיא) שם במ"ב ס"ק כה, וע"ש בשו"ע הרב סע' ח, דאם באמת צריך את העיסה שלש ביום טוב, מותר אפי' אינו אוכל כולה, אבל אם א"צ לה ביום טוב ואינו אופה אותה אלא כדי להפריש ממנה חלה על העיסה הנילושה מעיו"ט, הר"ז אסור אא"כ אוכלה כולה.] 

אי אפשר להכין עיסה כשיעור המחייב הפרשת חלה, יכין עיסה קטנה יותר[footnoteRef:284](קיב), ויקפיד לעשות אותה דוקא ממין עיסת המאפה שהכין בערב יום טוב[footnoteRef:285](קיג), ויאפנה[footnoteRef:286](קיד) ויתן מאפה זה בסל אחד עם המאפה ששכח להפריש ממנו[footnoteRef:287](קטו), או יניח את שניהם במפה ויכסה אותם במפה עצמה[footnoteRef:288](קטז) ויפריש* חלה מן המאפה החדש[footnoteRef:289](קיז), וגם כאן יקפיד לאפות על דעת לאכול מן המאפה החדש בו ביום[footnoteRef:290](קיח). [284: (קיב) שם במ"ב ס"ק כו, וכן סתם בסי' תנז סוס"ק י.]  [285: (קיג) עיין יו"ד סי' שכו סע' א וברמ"א, ועיין שד"ח, מערכת חו"מ, סי' יד ס"ק ה, דאפי' מצה שמורה ושאינה שמורה הוי כשני מינים, כיון שמקפיד על תערובתם.]  [286: (קיד) עיין שו"ע הרב סי' תנז סע' טז, יו"ד סוסי' שכד בחי' רע"א (ס"ק ו) על ט"ז ס"ק יד בא"ד (ואולי גם מצה שמורה ומצת מצוה).]  [287: (קטו) סי' תקו במ"ב ס"ק כו, יו"ד סי' שכה סע' א, ועיין לעיל הערה סה.]  [288: (קטז) יו"ד סי' שכה סע' א ובש"ך ס"ק ה, ועיין או"ח סי' תנז סע' א בביה"ל ד"ה והסל.]  [289: (קיז) סי' תקו סע' ג ברמ"א.]  [290: (קיח) שם במ"ב ס"ק כה; ובחו"ל - יאכל וישייר, וכדלהלן.] 

-----------------
* ראה לעיל סוף סעיף טז ובהערה שם. 
כט. מכיון שמצוות חלה בחוץ - לארץ אינה אלא מדרבנן[footnoteRef:291](קיט), אפילו בזמן שבית - המקדש קיים וכל ישראל על אדמתם, הקילו חז"ל והתירו לאכול דבר מאפה שלא הופרשה ממנו חלה, אם אמנם נילוש בחוץ לארץ[footnoteRef:292](קיט*), על דעת שיפריש אחרי כן חלה משיירי המאפה[footnoteRef:293](קכ). ולכן, בחוץ לארץ אם שכח להפריש חלה לפני שבת או יום טוב ממאפה שיש בו כשיעור המחייב בחלה[footnoteRef:294](קכא) - ישאיר פרוסה ולא יזרקנה, וממנה יפריש חלה אחרי צאת היום[footnoteRef:295](קכב), שכן בשבת וביו"ט אסור להפרישה*[footnoteRef:296](קכג). בשעת ההפרשה במוצאי היום לא יברך על ההפרשה, גם אם במאפה כולו היה שיעור של חלה בברכה[footnoteRef:297](קכד). כאמור היתר זה לאכול ולשייר לא נאמר אלא בחוץ לארץ, אבל בארץ - ישראל אין דרך להתיר לאכול בשבת וביו"ט לחם או שאר דברי מאפה שלא הופרשה מהם חלה מבעוד יום. [291: (קיט) יו"ד סי' שכב סע' ג.]  [292: (קיט*) עיסה זו רצונו לומר שהתחייבה בהפרשת חלה בחוץ לארץ מפני שנילושה שם, שהלישה היא המחייבת בחלה, אך עיסה שנלושה בארץ ישראל והוצאה לחו"ל, כמו שמצוי במצות שמוציאים אותם לחו"ל, אין עצה זו מועילה.]  [293: (קכ) שם סי' שכג, וע"ש ברמ"א דצריך לשייר מעט יותר משיעור חלה כדי שיהיו שיריים בשעה שמפריש. ולכאורה י"ל דה"ה בתרומת ירק בא"י, דלכו"ע אינה אלא דרבנן, אפי' בזמן המקדש (רמב"ם פ"ב מה' תרומות ה"ו), דג"כ תועיל העצה דאוכל והולך ואח"כ מפריש תרו"מ, וכ"ה במסכת תרומות פ"ג בתפא"י ס"ק ג, ועיין מסכת דמאי פ"ז בתפא"י ס"ק יט, דבדמאי דרבנן ג"כ אוכל והולך ואח"כ מפריש. אלא דנראה דא"א לומר כדבריו, דלא מיבעיא בדמאי, דודאי אסור לאכול ואח"כ להפריש, והראיה מכמה דוכתי בש"ס שהגמרא אומרת בדמאי, כיון דאי בעי מפקיר לנכסיה והוה עני ואוכל דמאי, השתא נמי חזי ליה (שבת קכז ב, ברכות מז א, פסחים לה ב, ועוד), ואם כדברי התפא"י, למה לה לגמרא למימר הכי, תיפוק ליה שאוכל והולך ואח"כ מפריש; אלא גם בענין תרומת ירק דרבנן בא"י לא נראה כדבריו, דבשלמא בחלת חו"ל ובתרומת חו"ל (בכורות כז א) י"ל, דכיון שכל דין חלה ותרומה בחו"ל אינו אלא דרבנן, הקילו חז"ל גם לומר דאוכל והולך ואח"כ מפריש, והראיה דהקילו ג"כ בדינים אחרים, כגון תרומת חו"ל בטילה ברוב, תרומת חו"ל הכהן אוכלה בימי טומאתו (בכורות שם, רמב"ם פי"ג מה' תרומות הי"א). אבל בתרומת ירק בא"י מנליה להקל בכה"ג, והרי לא מצאנו שום קולא כלפי תרומת ירק בא"י, והיא אינה בטילה אלא במאה (כערלה פ"ב מ"ז), ואין הכהן אוכלה אלא בימי טהרתו (עיין רמב"ם פ"ז מה' תרומות ה"ח). ואפ"ל דמצאנו נפק"מ בתרומת ירק בא"י לענין להעלות מתרומה ליוחסין (כתובות כה ב וע"ש תוד"ה נאמן (א)... ועוד נראה דלכו"ע), אבל י"ל כי שם זה רק לחומרא, שאנחנו אומרים, שלא מעלין מתרומת ירק בא"י ליוחסין, אבל מנלן דלקולא ג"כ אמרינן דתרומת ירק אין לה אותם הדינים כמו תרומת דגן תירוש ויצהר (ודין זה דאין ברירה בדאורייתא ויש ברירה בדרבנן, שאני, דאינו תלוי דוקא לענין תרו"מ). ועוד נראה דא"א לומר כדברי התפא"י, שהרי הגמ' בחולין ו ב ו - ז א גבי רבי התיר בית - שאן מחפשת כל מיני אוקימתות ליישב, למה רבי מאיר לא הפריש תרומה מירק בבית - שאן - ודילמא עישר עליה ממקום אחר, ודילמא נתן עיניו בצד זה ואכל בצד אחר - ואם כדברי התפא"י, למה הגמרא לא הביאה בס"ד שלה, ודילמא אוכל והולך ואח"כ מפריש. ויתר על כן, דע"ש בתוד"ה והתיר (ואמר ר"ת) וד"ה ודילמא, דמיירי בירק של דמאי, וא"כ הוי תרי דרבנן, תרומת ירק בא"י וגם דמאי דהוה דרבנן, ואעפ"כ לא רצתה הגמרא לומר בס"ד המציאות של אוכל והולך ואח"כ מפריש. ועוד ראיה שלא כתפא"י, מהא דיומא פג ב מחלוקת דרבי וראב"ש, ע"ש, ואם כדברי התפא"י, למה לרבי לא יאכל בלי לעשר ובמוצש"ק יפריש מן השיריים, וגם לראב"ש למה אמרינן דיעשר בשבת, דבר שיש בו איסור משום תיקון מנא, נאמר דיאכל בשבת, וממה שנשאר במוצש"ק יפריש תרו"מ, ושם מיירי בירק שתרומתו אינה אלא דרבנן. ועוד נראה דגם מצד הסברא אין לחלק, כי בשלמא בחלת חו"ל ובתרומת חו"ל ליכא למיחש לדילמא אתי לאחלופי, ולכן הקילו חז"ל לגביהן כמה קולות, אבל בתרומת ירק בא"י איכא למיחש, שמא יבוא להקל גם בתרומה דאורייתא, ולכן גם לא מצאנו שום קולא שהקילו חז"ל לגבה. אח"ז מצאתי בשו"ת חלקת יואב או"ח בהערותיו לסוסי' יד, ומוכרח כדברינו, ע"ש ד"ה ודע דלפמש"כ דיש שני מצות, וגם מהגרש"ז אויערבך זצ"ל שמעתי, דבספר תורת הארץ להגר"מ קלירס זצ"ל משיב על התפא"י.]  [294: (קכא) ודוקא אם המאפה בא מבצק אחד, ולא שנתחייב בחלה ע"י צירוף סל, כי אז צריך שישייר קצת מהמאפה של כל בצק בנפרד, ובערב יוכל לצרף החתיכות ולקחת מהן חלה אחת, עיין סי' תנז במ"ב ס"ק י.]  [295: (קכב) סי' רסא במ"ב ס"ק ד, וע"ש, דלענין זה חמורה חלת חו"ל מחלת א"י, דאם נזכר בביה"ש שלא הפריש חלה, בא"י יכול להפריש אם אין לו מה לאכול (ע"ש, וצ"ע מסי' שמב בביה"ל ד"ה מותר ביה"ש), ואילו בחו"ל אמרינן דיאכל וישייר, ורק אחרי השבת יפריש חלה ממה ששייר.]  [296: (קכג) סי' שלט סע' ד ובמ"ב ס"ק כו, ואם אמנם משום נראה כמתקן - לית ביה, מכיון שיכול לאכול ולשייר, אבל משום איסור מקדיש אית ביה, עיין רמב"ם פכ"ג מה' שבת הי"ד, ועיין סי' תמד סע' א בביה"ל ד"ה לצורך וסי' תקו במ"ב ס"ק כג, לענין מי ששכח להפריש חלה מן הפת בע"פ שחל בשבת, והרי א"א לאכול ולשייר משום איסור חמץ.]  [297: (קכד) שמעתי מהגרש"ז אויערבך זצ"ל, דכיון שהפרשה זו מועילה מטעם ברירה, ולא מצאנו שיברך בכה"ג שעצם ההפרשה כבר חלה מבעו"י, והוא בינתיים כבר אכל, ועי' מנחת שלמה על ביצה ט א, להלן פמ"ב הערה נז, וע"ע ערוה"ש יו"ד סי' שכג סוסע' ג.] 

-----------------
* פירות ארץ - ישראל שמלאכתם נגמרה בארץ והם הוצאו לחוץ - לארץ בלא שהופרשו מהם תרומות ומעשרות, חייבים בהפרשת תרו"מ שם[footnoteRef:298](קכה), ולכן יש להקפיד ולהפריש הפרשות אלו מבעוד יום מכל הפירות שבדעתו לאכול בשבת וביו"ט, כי שלא כמו לגבי הפרשת חלה - לא התירו לאכול ולהפריש אלה במוצאי היום.  [298: (קכה) עיין רמב"ם פ"א מה' תרומות הכ"ב ובראב"ד שם, ואם נתמרחו בא"י, חייבים מן התורה לדעת הראב"ד גם אם הוציאם אח"כ לחו"ל, ועיין יו"ד סי' שלא סע' יב ובצבי לצדיק שם, דאחר המירוח בא"י שוב לא נפקע מהפירות חיוב תרו"מ בחו"ל גם לדעת הרמב"ם, וכ"ה בשו"ת חלקת יעקב ח"ב סי' עח ו - עט, ובמעדני ארץ על ההלכה הנ"ל ברמב"ם ס"ק א.] 

דינים שונים
ל. המכין אוכל בשביל תינוק, והוא צריך לדעת את הכמות שהתינוק אוכל, מותר לו לשקול או למדוד[footnoteRef:299](קכו), אך אם אפשר, יעריך את הכמות, דהיינו יאמוד אותה ולא ימדוד אותה מדידה מדוייקת, כי בהערכה זו ודאי שאין בה שום איסור, אפילו כאשר מכין לגדול[footnoteRef:300](קכז), וראה להלן בסעיף הבא. [299: (קכו) סי' שו סע' ז, ועיין סי' שכח סע' יז ברמ"א, דצרכי קטן כחושאיב"ס דמי, ועיין להלן פכ"ט הערה קג.]  [300: (קכז) סי' שכג סע' א ברמ"א, סי' תקו סע' א ובמ"ב ס"ק ג.] 


לא. המכין אוכל ביום טוב וצריך לדעת את כמויות התבלינים השונים שבהם ישתמש, כדי שלא לפגום את טעם התבשיל, אם דרכו למדוד גם בימות החול[footnoteRef:301](קכח) - מותר לו לעשות כן גם ביום טוב[footnoteRef:302](קכט), וישתמש לצורך המדידה בכלי שמסומנות בו מידות[footnoteRef:303](קל), אבל אל לו להשתמש למדידתם במאזניים[footnoteRef:304](קלא). [301: (קכח) סי' תקד במ"ב ס"ק כב.]  [302: (קכט) שם סע' ד ובמ"ב ס"ק כא.]  [303: (קל) שם וסי' תקו במ"ב ס"ק ב.]  [304: (קלא) סי' תק סע' ב וע"ש במ"ב ס"ק ח, וע"ש בשו"ע, דטבח אומן אסור לו לשקול בידו, דהיינו שלוקח בידו האחת את החתיכה, ע"ש, ומשער כמה משקלה, ע"ש במ"ב ס"ק יג, דדוקא כשעושה כן למכור, אבל לעצמו בביתו לית לן בה. ואם משתמש במאזניים, לא מועילה העצה של פיחת מעט או מוסיף מעט, ע"ש במ"א ס"ק ד.] 

מצרכים שכמותם הלא - מדויקת אינה פוגמת את טעם התבשיל, אין מודדים ביום - טוב[footnoteRef:305](קלב), גם אם רצונו למדוד את הקמח כדי שיוכל ללוש כשיעור המחייב הפרשת חלה[footnoteRef:306](קלג), אלא יקח באומד[footnoteRef:307](קלד), ויוסיף מעל השיעור הדרוש[footnoteRef:308](קלד*). [305: (קלב) סי' תקו סע' א.]  [306: (קלג) עיין סי' תנו סע' ג.]  [307: (קלד) שם וסי' תקו סע' א.]  [308: (קלד*) בכדי שלא יפחות מהשיעור הנצרך להפרשת חלה.] 


לב. אין להקציף בשבת ביצה[footnoteRef:309](קלה), וביו"ט מותר, לצורך השימוש בו ביום[footnoteRef:310](קלו), ועיין בסעיף הבא, וכן הדין גם לגבי הכנת קצפת משמנת מתוקה[footnoteRef:311](קלז). [309: (קלה) סי' שכא במ"ב ס"ק סח, והטעם דנראה שרוצה לבשל בקדירה.]  [310: (קלו) כי לא שייכת גזירה זו.]  [311: (קלז) עיין סי' שכא במ"א ס"ק כד, ואף אם ננקוט דלא הוה עבה, מ"מ יש לחוש משום מוליד, כיון שעשוי להתקיים, וגם אפשר שזה דומה ליינמולין, סי' שכא סע' יז וע"ש במ"ב ס"ק סט, ועיין גם סי' שלא סע' ז; שמעתי מהגרש"ז אויערבך זצ"ל, ועי' להלן פי"ב הערה לא לענין מוליד.] 


לג. ביום טוב מותר להכין מיונז, בין נזיל ובין סמיך[footnoteRef:312](קלח), ואפילו במערבל יד, אבל לא בעזרת מערבל חשמלי (מיקסר), וגם מותר להפריד לצורך זה את החלמון מן החלבון של הביצה, כי באופן זה אין איסור ברירה ביום טוב[footnoteRef:313](קלט). [312: (קלח) דלא שייכי כל הני טעמי, דלהלן הערה קמא.]  [313: (קלט) וכדלעיל פ"ד סע' א, ועיין נ"א כלל פב ס"ק ב.] 

בשבת אסור להכין מיונז סמיך[footnoteRef:314](קמ), וגם באשר למיונז נזיל, יטיב לעשות אם יכין אותו מבעוד יום[footnoteRef:315](קמא), וראה לעיל פרק ג סעיף סז. [314: (קמ) עיין לעיל הערה קלז ובהערה הבאה.]  [315: (קמא) שמעתי מהגרש"ז אויערבך זצ"ל, דאם שכח להכין מער"ש, יל"ע אי יכול להכין בשבת מיונז נזיל, דאפילו נאמר דהוה טריפה ואסור, דנראה כלש, כסי' שכא בפמ"ג א"א ס"ק כד, מ"מ כיון שאינו עושה אותו סמיך אפשר דשרי, ע"ש בפמ"ג. ומשום נולד נמי לית ביה, כיון שהביצה והשמן ראויים לאכילה גם בלי שיתערבבו. וגם לית ביה משום דנראה שרוצה לבשל, וכדלעיל הערה קלה, שמכיון שמערב אותו עם השמן, ניכר שהוא מאכל בפ"ע ואינו עומד לבישול, ועיין גם סי' שיט במ"ב ס"ק נח וסי' שכא במ"ב ס"ק סט. אלא דחזר ואמר לי הגרש"ז זצ"ל, דמדברי המ"א בסי' שכא ס"ק כד משמע דאסור לטרוף כל דבר, ולאו דוקא עבה, וכן משמע בגמרא שבת קלד א, וכ"ה בשו"ע סי' שלא סע' ז, דאסור לטרוף יין ושמן, עכ"ד.] 


לד. מותר למרוח חמאה, ריבה, דבש, מימרח שוקולד וכל מימרח אחר על פרוסת לחם, ואין בזה משום איסור ממרח*[footnoteRef:316](קמב), וראה לעיל סעיף יד, וכן הדין לגבי פירות מבושלים (קונפיטורה)[footnoteRef:317](קמד); ובאשר למריחת פירות חיים, כגון בננה או אבוקדו, ראה לעיל פרק ו סעיפים ו, ז ו - ח. [316: (קמב) סי' שכא במ"ב ס"ק פב, כי כל כוונתו היא שיתפשטו מאכלים אלה על הלחם, ואין לו כוונה ליפותם.]  [317: (קמד) שם במ"ב ס"ק פב.] 

ואם כוונתו במריחת המאכלים על - גבי האוכל היא ליפותם, כמו מריחת קרם על - גבי העוגה, המחמיר לא לעשות כן בשבת, תבוא עליו ברכה[footnoteRef:318](קמה). [318: (קמה) שם ברמ"א ובביה"ל ד"ה במאכל.] 

-----------------
* אבל אסור למרוח דברי מאכל שלא לשם מאכל, כגון למרוח מרגרינה או חמאה על שפתיים יבשות[footnoteRef:319](קמג), וראה להלן פרק לה סעיף כא.  [319: (קמג) שם סע' יט בביה"ל סוד"ה תע"ב.] 

לה. מותר למרוח ביום טוב מרגרינה וכדו' על תבנית אפיה, כדי שהמאפה לא יישרף או יידבק בתבנית[footnoteRef:320](קמו). [320: (קמו) שהרי אינו מכוין למרוח בכל מקום בשוה, ואין בכה"ג משום איסור ממרח; שמעתי מהגרש"ז אויערבך זצ"ל, ועיין קצוה"ש ח"ח דף לז.] 


לו. מותר להכין מי - סודה על ידי הוספת חמצן (כגון בקבוקי "סיפולוקס" או "סודה סטרים")** אפילו בשבת[footnoteRef:321](קמז). וראה להלן פרק לד סעיף ד, לענין הכנת תמיסת - סודה ושתייתה בשבת לשם רפואה. [321: (קמז) דאף להאוסרים הכנת תמיסת סודה ע"י נתינת אבקת סודה לתוך המים, עיין להלן פל"ד הערה כב, מ"מ בני"ד שהוא רק מכניס חמצן למים, מסתבר דשרי, וכמו שמותר לערב יין במים. וכן אין לחוש להברגת מיכל החמצן לבקבוק המים, כיון שעשוי להיות מוסר אחרי המילוי, עיין סי' שיג במ"ב ס"ק מה, וה"ה לגבי הברגת המכסה שע"ג הבקבוק. וגם לא שייך בזה שמא יתקע, עיין סי' שיג במ"א ס"ק ט ובמ"ב ס"ק לח. וכן אין בהברגת המכסה שעל הבקבוק משום עשיית כלי מחדש, אף שבנפרד אינו ראוי לשימוש, עיין חזו"א סי' נ ס"ק ט ד"ה והא, שהרי גם בכוס של פרקים דשרינן הוא אפילו כשכל חתיכה בפ"ע אינה ראויה לכלום, וכן מוכח מתשובות הרמ"א סוסי' קיט שמתיר לפתוח בשבת ספר שעל חודי הדפים יש אותיות או ציורים כמו שמותר לפרק כלי של פרקים או להחזיר, והרי אותיות כשהן מופרדות אינן ראויות לכלום ומדמה לזה כוס של פרקים. גם מרכיבים פיטמה על פי בקבוק של תינוקות, גם נוהגים ביום טוב להכניס פתילות לתוך דבר אחר אף שכל אחד לבד בלי השני אינו ראוי לכלום ואין חוששין לתיקון מנא, וכמו שרגילים להבריג ביום טוב מנורת נפט אל המיכל, עיין סי' תקיט סע' ב ובמ"ב ס"ק יא. וענין מטה של טרסיים וקנה של סיידין (שבת מז א) לא שייך לכאן, דהתם חשיב תמיד כעושה כלי חדש, ואילו הכא הכל ערוך ומתוקן יפה ורק מכיון שעשוי לשתיית מי סודה לכן צריכים להסיר את המכסה ולהכניס בו מים וכן את הבלון עם החמצן להרכיבו כדי לשתותו ביחד עם המים וכך דרך שימושם (ועיין להלן פרק כג הערה ז, ובספר בנין שבת מלאכת בונה פרק ה ב, י. י. נ.). וגם מה שהחמצן גורם לדחיפת המים דרך הצינור שבבקבוק אין לאסור וקצת דוגמא לזה - נתינת "מינקת" לתוך חבית של יין, עיין סי' שיד סע' ה. וגם לא נעשה שום נקב בבקבוק החמצן, ואפילו יצוייר שנעשה נקב במכסה, ג"כ אין לאסור, מכיון שבאופן כזה ודאי שהמכסה יוצא מכלל שימוש, ודרך קלקולו שרי, וכמו שובר חבית להוציא גרוגרות, סי' שיד סע' ח, וקורע עור מעל פי החבית, שם במ"ב ס"ק כה; כל זה שמעתי מפי הגרש"ז אויערבך זצ"ל, וכן מבואר בארוכה בשו"ת יביע אומר ח"ג סי' כא וח"ד סי' לא ו - לב, וע"ע שו"ת ציץ אליעזר ח"ז סי' כד (ד).] 

-----------------
** ומותר להשתמש גם במכשירים להכנת מי - סודה, אשר מופעלים על ידי חשמל, כגון אלה המצויים בקיוסקים או במוסדות ציבוריים[footnoteRef:322](קמח), אם אמנם הפעיל אותם מבעוד יום. אולם יש שמחמירים שלא להשתמש במכשירים אלה[footnoteRef:323](קמט).  [322: (קמח) עיין לעיל פ"י הערה לז, והכא נמי אינו אלא גרמא בפ"ר דשרינן, עיין ספר מנחת שלמה ח"א סי' י ס"ק ו ד"ה גם פשוט.]  [323: (קמט) דומיא דשימוש במקרר, לעיל פ"י סע' יב ו - יג.] 

לז. דברי מאכל שתפורים או קשורים בחוט, כגון מעיים או עוף ממולאים, כשבא לאכול מהם, מותר לחתוך את החוט בסכין או במספריים[footnoteRef:324](קנ), וראה לעיל פרק ט סעיפים טו ו - טז. ובאשר להוצאת החוט מתוך המאכל, בשבת אסור להוציאו משום איסור בורר[footnoteRef:325](קנא), וביו"ט מותר להוציאו[footnoteRef:326](קנב). [324: (קנ) סי' שיד סע' ט, קצוה"ש סי' קמה סע' ג.]  [325: (קנא) כמו כל פסולת מתוך אוכל דאסור.]  [326: (קנב) וכדלעיל פ"ד סע' ג.] 


לח. ביום טוב גם מותר לתפור דברי מאכל, כגון עוף ממולא, והוא שיהא חוט חתוך[footnoteRef:327](קנג) ומושחל במחט לצורך זה מוכן מבעוד יום[footnoteRef:328](קנד), ומותר לחתוך מה שנשאר מן החוט אחרי גמר התפירה[footnoteRef:329](קנה), ואם אפשר, ישרוף את שארית החוט, ולא יחתוך[footnoteRef:330](קנו). [327: (קנג) סי' תקט סע' ג ובמ"ב ס"ק יז.]  [328: (קנד) שם בשו"ע ובמ"ב ס"ק טז, ע"ש, דאם השחיל החוט מבעו"י ושוב הוציאוהו או נפל, מותר להחזירו ביום טוב.]  [329: (קנה) שם במ"ב סוס"ק טז ו - יז.]  [330: (קנו) שם ברמ"א ובמ"ב ס"ק יח.] 


לט. אין איסור צביעה באוכלין[footnoteRef:331](קנז) כל עוד לא יתכוון לצביעת המאכל אלא רק לתיקון או שיפור טעמו[footnoteRef:332](קנח). ולכן מותר ליתן תמצית תה (וראה לעיל פרק א סעיף נג), יין אדום או מיץ פטל לתוך מים וכיו"ב. ונכון להימנע מנתינת חומר צובע, גם כשחומר זה עצמו נאכל, לשם שינוי צבע המאכל בלבד[footnoteRef:333](קנט), ועל אחת כמה וכמה שאסור ליתן חומר צובע בדבר הנאכל, כאשר אין כל כוונה לאוכלו כי אם ליפותו, כגון לצבוע מים שאינם עומדים לשתייה אלא לשם קישוט הבית[footnoteRef:334](קס), וראה גם להלן פרק לג סעיף יט והערה פו. וגם אם כל כוונתו היא רק לתיקון הטעם או לשיפורו, טוב - לכתחילה - להכניס תחילה לכוס את החומר הצובע, כגון תמצית תה או את היין האדום או את מיץ הפטל, ולמזוג את המים רק אחר כך[footnoteRef:335](קסא). [331: (קנז) סי' שכ סע' יט ובמ"ב ס"ק נו ובביה"ל ד"ה ליתן, ועיין סי' שיח בשעה"צ ס"ק סה, דלכתחילה יש לחוש לדעת האוסרים, ועיין שו"ת אב"נ או"ח סוסי' קעג, דנכון להחמיר.]  [332: (קנח) סי' שכ במשנה ברורה ס"ק נו, ועיין להלן פל"ג הערה לא ולעיל פ"ג הערה נח. ושמעתי מהגרש"ז אויערבך זצ"ל, דלגבי מיץ פטל אף שהצבע אינו טבעי והוא רק למראה ולא לשם טעם, והנותן מיץ פטל לתוך כוס מים מסתכל היטב על מראה הצבע, כדי לדעת את כמות הפטל שהוא רוצה, מ"מ כמו שמותר ליתן תמצית תה תוך המים אשר שם הצבע הוא טבעי, כך גם בזה אף על גב שהצבע נעשה ע"י אדם, ודו"ק, עכ"ד.]  [333: (קנט) סי' שכ במשנה ברורה ס"ק נו בשם הנ"א.]  [334: (קס) שם במ"ב.]  [335: (קסא) סי' שיח בשעה"צ ס"ק סה, וראה לעיל הערה קנח ופ"א סע' נג והערה קנה.] 


מ. אין איסור מוליד ריח באוכלין, אם יש בהוספת הריח משום הכשרת האוכלין לאכילה או השבחת טעמם[footnoteRef:336](קסב), ולכן מותר להכניס לאוכלין כל מיני תבלינים. [336: (קסב) סי' תקיא סע' ד ובמשנה ברורה ס"ק כד, וע"ש בשע"ת ס"ק ז ובמנחת שבת סי' פ ס"ק מח.] 


מא. אין לקפל מפיות נייר בצורה מיוחדת כדרך שרגילים לעשות לכבוד אורחים[footnoteRef:337](קסג), אבל מותר לקפלן קיפול רגיל[footnoteRef:338](קסד). מפית בד שקיפולה נפתח - אין לחזור ולקפלה שוב, וכמבואר להלן פרק טו סעיף מז. [337: (קסג) ומשום דדומה לבנין; שמעתי מהגרש"ז אויערבך זצ"ל, ועיין להלן פט"ז סע' כא ובהערה סא.]  [338: (קסד) דבנייר לא שייך ביה משום תיקון מנא, אך עדיין יל"ע בקיפול הרגיל אשר מקפידים שכולם יהיו שוים, מנין להקל, ואפשר דזה רק סדר ולא שום תיקון. שמעתי מהגרש"ז אויערבך זצ"ל, ועיין להלן פכ"ח הערה מ.] 


מב. מותר להצמיד צלחת - תינוק לשולחן על ידי ואקום (בעזרת גומי או פלאסטיק בתחתיתה), כדי שהתינוק לא ישפוך את המאכל[footnoteRef:339](קסה); ולענין חימום המאכל בתוך צלחת כזו בשבת, ראה לעיל פרק א סעיף נו. [339: (קסה) מכיוון שהוא עומד לפרקה מיד אחרי ארוחת התינוק, ומותר לכו"ע עיין סי' שיז סע' ג ובמ"ב ס"ק כא.] 


מג. אין לכסות עוגה במכסה שאינו מיועד לכסוי עוגות - אם יווצר חלל טפח בין המכסה לצד העליון של העוגה, כי בזה יעשה אוהל להגן, וראה להלן פרק כד סעיף ה, וכן אין להסיר מכסה שכזה מן העוגה, מכיון שבזה יסתור אוהל בזה. אבל אם אין חלל טפח בין המכסה לצד העליון של העוגה, מותר להניחו ולהסירו[footnoteRef:340](קסו). [340: (קסו) ואף אם חתך ולקח מן העוגה בצד אחד ושם הלא יש חלל טפח, מ"מ מותר, כי למעשה המכסה בא להגן על העוגה הקיימת שאין טפח בינה למכסה, שמעתי מהגרש"ז אויערבך זצ"ל.] 

ואם המכסה מיועד לצלחת מיוחדת לעוגה, מותר להניחו ואף להסירו בכל אופן, אף אם יש חלל טפח בין המכסה לצד העליון של העוגה[footnoteRef:341](קסז). [341: (קסז) שמעתי מהגרש"ז אויערבך זצ"ל, דהוה דומיא דכיסוי קדירה, להלן פכ"ד הערה עב, ועיין שלחן שלמה סי' שטו ס"ק כד (י).] 


מד. מותר לבזוק אבקת סוכר על גבי עוגה וכדו', גם אם הוא משתמש לצורך זה במסננת (כדי להקל על הפיזור)[footnoteRef:342](קסח). [342: (קסח) דאין כאן משום איסור בורר, כיון שהכל עובר דרך המסננת, וגם משום עצם השימוש במסננת שהוא כלי שמל"א, עיין סי' שיט סע' י ובמ"ב ס"ק מא, ועי' גם שם ס"ח ובמ"ב ס"ק ל.] 

